
BISERICA  Şl  SĂNĂTATEA  NEAMULUI 

de 

Diacon  Dr.  GRIGORIE  T.  MARCU 

Profesor  la  Academia  teologică  „Andreiană* 

Participarea  Bisericii  la  opera  de  conservare  şi  Îmbu¬ 
nătăţire  a  sănătăţii  obşteşti,  este  un  lucru  de  sine  înţeles 
—  iar  pentru  slujitorii  altarelor  o  obligaţie  a  cărei  ocolire 
nu  este  justificată  prin  nimic.  Aceasta  derivă  din  concepţia 
creştină  despre  boală  şi  despre  valoarea  trupului  în  opera 
de  mântuire. 

Boala  este  consecinţa  păcatului.  A  lupta  împotriva  ei, 
este  tot  atâta  cât  a  te  strădui  să  stăvileşti  păcatul,  să-i 
neutralizezi  înrâurirea  nefastă,  să-l  elimini  din  om  şi  din 
lume.  Iisus  Hristos  n'a  fost  numai  doftorul  sufletelor,  ci  şi 
al  trupurilor  noastre.  El  tămăduia  neputinţele  omeneşti, 
când  ostenia  pe  pământ  chip  de  om  purtând,  iertând  pă¬ 
catele;  aşa  dar,  suprimând  pricina  boalei. 

Prea  arareori  boala  are  altă  obârşie  decât  păcatul. 
Noi  cunoaştem  numai  una:  dumnezeeasca  vrere  de-a  pune 
la  încercare  ataşamentul  unui  virtuos  faţă  de  Părintele 
ceresc.  Cazul  dreptului  Iov  este  concludent,  cu  observarea 
că  nu  Dumnezeu  urzeşte  boala,  ci  duhul  răutăţii,  diavolul. 
Dumnezeu  încuviinţează  doar  experienţa  pe  care  îngerul 
căzut  solicită  permisiunea  s'o  săvârşească. 

Pe  de  altă  parte,  Biserica  noastră  nu  urgiseşte  trupul 
şi  nu  încurajează  şubrezirea  lui.  Dimpotrivă,  recomandă 

—  obligă  chiar  —  să-l  îngrijim  şi  să-l  cinstim,  din  consi¬ 
derente  de  ordin  soteriologic.  Dumnezeu  l-a  zidit  şi  pe  el, 
cu  îndoitul  scop  de  a  fi  purtătorul  vieţii  sufleteşti  şi  aria 
în  care  se  operează  mântuirea  personală.  Trupul  în  sine 
nu  este  rău.  Rele  sunt  poftele  cari  lucrează  păcatul,  sufe¬ 
rinţa  şi  moartea,  prin  mădularele  lui.  A  trăi  în  trup,  e  o 
favoare  pe  care  Dumnezeu  ne-a  hărăzit-o,  e  darul  nepre¬ 
ţuit  al  vieţii  odrăslite  de  El;  viaţă  care,  tocmai  de  aceea, 
trebue  trăită  pentru  El  —  aşa  dar,  întru  El.  Numai  trăirea 
după  trup  este  osândită  de  Dumnezeu  şi  are  consecinţe  in¬ 
calculabile  pentru  viaţa  de  dincoace  şi  mai  ales  pentru 
viaţa  de  pe  celălalt  tărâm.  In  Hristos  ne-a  fost  dată  posibi¬ 
litatea  convertirii  trupului  din  detestabila  stare  de  sediu 
al  pornirilor  rele,  de  unealtă  a  păcatului,  în  templu  al  Du¬ 
hului  Sfânt,  în  sălaş  bucuros  oricând  de  oaspe  ceresc,  în 
instrument  de  mântuire.  Existenţa  lui  nu  încetează  în 
pragul  mormântului.  Purificat,  primenit,  înduhovnicit,  el 
înviază  în  ziua  cea  de  apoi  şi  va  sta  înaintea  dreptului 
Judecător,  care  va  răsplăti  pe  fiecare  ins  după  faptele  să¬ 
vârşite  în  trup  (vezi  II  Cor.  5,  10). 

In  lumina  acestor  consideraţiuni,  sumar  desprinse  din 
învăţătura  dreptei  credinţe  pe  care  o  mărturisim  —  şi  după 
prescripţiile  căreia  mereu  să  ne  străduim  a  ne  înnoi  viaţa 

—  trebue  înţeleasă  relaţia  pozitivă  dintre  Biserică  şi  să¬ 
nătatea  obştească. 

Una  din  consecinţele  ei  practice  este  prezenţa  obliga¬ 
torie,  în  cărţile  şi  cursurile  noastre  de  Teologie  pastorală, 
a  unui  compartiment  privitor  la  cunoştinţele  medicale  mi¬ 
nimale  pe  cari  trebue  să  le  deprindă  studenţii  teologi  şi 
să  le  exercite  când  vor  porni  la  lucru,  în  aria  Domnului. 
Teama  şi  dispreţul  faţă  de  medic  nu  sunt  de  obârşie  or¬ 
todoxă  şi  legea  noastră  nu  le  încurajează.  Consecinţele  fu¬ 
neste  la  cari  duc  acestea,  le  ilustrează  fără  echivoc  pre¬ 
tenţiile  şuchiate  ale  aderenţilor  sectei  „Christian  Science" 
sau  actele  de  sălbătăcie  ia  cari  se  dedau  Penticostaliştii. 

Preotul  ortodox  trebue  să  fie  necondiţionat  şi  doctor 
trupesc  al  păstoriţilor  săi,  nu  prin  substituit  ea  medicului 
de  carieră,  ci  prin  colaborarea  strânsă  cu  acesta.  Tendinţa 
generală  a  vremii  noastre  —  cine  o  poate  tăgădui  ?  —  este 

aceea  de  a  împărtăşi  fiecărui  ins  o  sumă  de  cunoştinţe 
medicale  de  prim  ajutor.  Cu  atât  mai  vârtos,  deci,  trebue 
revizuită  şi  îmbogăţită  această  unealtă  de  pastoraţie  preo¬ 
ţească,  cu  cât  credem  că  nu  exagerăm  când  spunem  că 
trăim  sub  zodia  popularizării  medicinei.  Că  în  afară  de  şar¬ 
latani  nimeni  n'are  absolut  nimic  de  pierdut,  ci  toţi  totul 
de  câştigat  din  acest  fenomen  caracteristic  vremii  noastre, 
e  evident, 

* 

Nu  ne-am  spune  gândul  întreg  dacă  n'am  mărturisi  că 
prilejul  de-a  aşterne  rândurile  de  faţă  ne-a  fost  hărăzit 
de  una  din  acele  iniţiative  binefăcătoare  cari  îngroaşe  mereu 
repertoriul  înfăptuirilor  I.  P.  Sf.  Mitropolit  Nicolae  al  Ar¬ 
dealului.  Iată  despre  ce-i  vorba! 

Infiinţându-se  în  judeţul  Sibiu  o  Cooperativă  sanitară 
întitulată  „Sănătatea  Neamului"  şi  fiind  solicitat  să  accepte 
preşedinţia  ei,  înaltul  Ierarh  a  luat  măsurile  de  lipsă  în 
vederea  asocierii  preoţimii  noastre  la  această  acţiune  salu¬ 
tară.  Chestiunea  face  obiectul  unei  ample  şi  luminoase  scri¬ 
sori  circulare  (nr.  9285  Preş.  a.  c.),  în  care  nu-i  greu  să 
identificăm  ideile  şi  stilul  I.  P.  Sf.  Sale.  Cităm: 

„  Vremurile  noui,  pe  de  o  parte  prin  greutăţile  lor ,  pe 
de  alta  prin  duhul  care  le  însufleţeşte,  impun  o  tot  mai 
mare  apropiere  de  cei  lipsiţi  şi  obijduiţi.  Năcazurile  lor  cele 
multe  trebuesc  uşurate  şi  suferinţele  lor  alinate,  căci  con¬ 
ştiinţa  contimporană  nu  mai  suportă  nepăsarea  omului  faţă 
de  aproapele  său,  ci  e  stăpânită  de  o  puternică  tendinţă 
de  înfrăţire  şi  de  comuniune. 

Ideea  naţională  s'a  transformat  şi  ea  din  teorie  şi  de¬ 
clamaţie  în  simţemânt  al  solidarităţii  şi  al  obligaţiei  de  aju¬ 
torare  a  fiecărui  membru  al  neamului. 

Preoţimea  noastră  trebue  să  fie  în  fruntea  acestor  ten¬ 
dinţe  generoase  ale  timpurilor  nouă,  cari  sunt  atât  de  adec¬ 
vate  duhului  evangheliei  şi  tradiţiei  de  muncă  pentru  popor 
a  înaintaşilor  noştri. 

Intre  grijile  de  căpetenie  ale  preoţimii  noastre  trebue  să 
stea  astăzi  şi  cea  pentru  sănătatea  poporului.  Boala  este 
una  din  cele  mai  mari  nenorociri  ce  poate  lovi  pe  un  om, 

T. 

căci  îi  ia  orice  putere  de-a  se  mai  strădui  pentru  câştigarea 
pâinii  sale  şi  a  celor  apropiaţi  ai  săi.  Problema  sănătăţii 
interesează  de  asemenea  în  mare  măsură  neamul  ca  totali¬ 
tate,  căci  o  şubrezire  a  sănătăţii  fiilor  lui,  pune  în  pericol 
însăşi  puterea  lui  de  apărare  şi  de  viaţă. 

Preotul  care  poartă  pe  umerii  lui  dubla  răspundere  de 
îndrumător  duhovnicesc  şi  naţional  al  poporului,  trebue  să 
acorde  de  aceea  un  interes  cât  se  poate  de  mare  acestei 
probleme. 

Purtaţi  de  acest  gând,  am  instituit  încă  de  mulţi  ani 
„Dumineca  bolnavilor",  în  a  doua  săptămână  din  postul 
mare,  pentru  a  atrage  atenţiunea  preoţimii  noastre  cât  mai 
mult  asupra  datoriilor  sale  în  legătură  Cu  cei  bolnavi.  Am 
înregistrat  fapte  mişcătoare  de  samarineni  milostivi  pe  urma 
îndemnurilor  ce  le-am  dat,  dar  problema  e  mare  şi  trebue 
studiată  din  toate  laturile  ei". 

După  această  admirabilă  justificare  a  obligaţiunii  cle¬ 
rului  de-a  colabora  la  opera  de  îmbunătăţire  a  sănătăţii 
obştei,  înaltul  Ierarh  dispune  deocamdată  înfiinţarea  de 
farmacii  parohiale  în  tot  cuprinsul  Arhiepiscopiei  noastre, 
urmând  ca  atunci  când  împrejurările  o  vor  permite,  să  se 
generalizeze  experienţa  ce  se  face  acum  în  judeţul  Sibiu, 
cu  Cooperativa  sanitară  amintită.  N’a  fost  neglijat  nici 
amănuntul  atât  de  important  al  procurării  capitalului  tre¬ 
buincios  pentru  înzestrarea  farmaciilor  parohiale,  aşa  fel 
ca  ele  să  poată  ajutora  populaţia  sărmană  cu  medicamente, 
fără  a-i  pretinde  nici  o  plată. 

Această  operă  de  samaritanism  modern  merită  întreaga 
noastră  luare  aminte.  Adică  şi  a  preoţimii  din  celelalte 
regiuni  ale  ţării. 


<9©> 


TELEOLOGIA 

de 

Preot  Dr.  ILARION  V.  FELEA 

Profesor  la  Academia  teologică  din  Arad 

E  prea  bine  ştiut  că  teologia  este  studiul  despre  Dum¬ 
nezeu  şi  operele  lui ;  e  pătrunderea  cu  gândul,  simţirea  cu 
inima  şi  trăirea  cu  viaţa  noastră  în  Dumnezeu.  Cu  alte  cu¬ 
vinte,  e  însăşi  viaţa  cea  mai  sublimă,  gândită,  simţită  şi 
trăită  în  Dumnezeu. 

Teleologia  este  un  capitol  din  teologie  şi  anume  capi¬ 
tolul  care  se  ocupă  cu  studiul  planurilor  şi  al  scopurilor  din 
univers  (telos  înseamnă  scop,  plan,  sfârşit,  ţintă;  logos  în¬ 
seamnă  cuvânt,  învăţătură). 

Studiul  acesta  e  foarte  interesant;  e  plin  de  taine  şi 
de  învăţături,  e  uşor  de  înţeles  şi  totuşi  greu  în  toate  con¬ 
cluziile  lui. 

Dar,  se  va  întreba  cineva,  e  actuală  problema  aceasta?... 
Totdeauna  e  actuală.  In  vremea  noastră  de  prefaceri  adânci 
şi  de  tragice  sbuciumări  sufleteşti,  când  mulţi  slăbesc  în 
duh,  se  îndoiesc  chiar  şi  în  existenţa  Iui  Dumnezeu,  teleo¬ 
logia  este  foarte  actuală  şi  are  menirea  să  întărească  în  noi 
convingerea  raţională  că  lumea  nu  se  conduce  de  capul  ei, 
ci  de  Dumnezeu,  spre  ţinte  precise.  In  privinţa  aceasta 
nimeni  să  nu  se  teamă,  nici  să  nu  se  îndoiască.  „Să  nu  se 
tulbure  inima  voastră.  Credeţi  în  Dumnezeu “  (loan  14,  1). 

Ca  să  ne  înviorăm,  să  lămurim  şi  reconfortăm  cre¬ 
dinţa  aceasta  religioasă,  prin  studiu  ştiinţific  şi  prin  con¬ 
templaţie  filosofică,  să  facem  o  excursie;  să  plecăm  şi  să 
ne  plimbăm  cu  gândul  prin  adâncurile  lumii  siderale,  prin 
tainele  corpurilor  minerale  şi  ale  vieţii  vegetale,  animale 
şi  omeneşti,  pentru  a  vedea  câteva  din  nenumăratele  lu¬ 
cruri,  fiinţe  şi  lucrări  minunate;  lucruri,  fiinţe  şi  lucrări 
care  ne  fac  să  deschidem  ochii  şi  să  privim  mai  atenţi  la 
tot  ceeace  ne  înconjoară.  Să  vedem  apoi  ce  concluzii  reli- 

gioase  şi  învăţăminte  morale  putem  trage  dinir'o  astfel  de 
excursie. 

Mai  întâi,  să  ne  avântăm  cu  spiritul  undeva  într'un 
punct  din  spaţiul  infinit,  în  mijlocul  universului  înstelat,  de 
unde  să  privim  şi  să  contemplăm  „panorama  măreţiilor 
cereşti".  Să  privim  creaţiunea,  să  cercetăm  mecanica  lu¬ 
milor  cereşti,  să  urmărim  calea  stelelor  nenumărate  care 
aleargă  neîncetat  prin  spaţiul  universului,  să  ascultăm  mu¬ 
zica  sferelor,  să  admirăm  armonia  legilor  după  care  aleargă 
fără  încetare,  fără  greşală  şi  cu  viteze  ameţitoare,  toate 
corpurile  cereşti,  legile  mişcărilor  de  rotaţie  şi  revoluţie 
la  care  se  supun  docile  toate  astrele,  —  şi  să  ne  minunăm: 
câtă  frumuseţe  încântătoare,  câtă  armonie  prestabilită,  câtă 
ordine  imprescriptibilă,  câte  legi  înţelepte  stau  la  temelia 
universului?...  Şi,  ce  este  mai  uşor  şi  mai  interesant  de 
constatat:  oricât  ar  fi  de  mici  sau  de  mari,  de  îndepărtate  şi 
de  nenumărate,  toate  corpurile  cereşti  sunt  roabe  ale  unor 
puteri  mai  înalte,  toate  sunt  supuse  legilor.  E  o  constatare 
unanim  admisă  în  lumea  învăţaţilor.  Astronomii  îndeosebi, 
uimiţi  de  numărul  şi  mărimea  corpurilor  cereşti,  de  distan¬ 
ţele  dintre  ele  şi  de  vitezele  cu  care  sboară  neodihnite 
prin  văzduh,  de  miile  şi  miliardele  de  ani  lumină  care 
ne-ar  trebui  ca  să  călătorim  prin  spaţiu  până  la  ele,  de 
forţa  mecanică  imensă  care  le  conduce  şi  ie  stăpâneşte  ca 
pe  nişte  copii  sau  jucării,  au  rămas  totdeauna  umiliţi,...  şi 
extasiaţi,  au  mărturisit :  Este ! . . .  Există  o  forţă  universală 
şi  unificatoare,  o  raţiune  conştientă,  atotputernică  şi  atot- 
înţeleaptă,  deoarece  măreţia  şi  ordinea,  legea  şi  armonia, 
nu  sunt  rezultatul  întâmplării  oarbe,  ci  opera  unei  raţiuni 
conştiente  şi  inteligente  care  le-a  gândit  şi  le-a  creat.  Ori¬ 
unde  este  măreţie  există  un  Creator,  oriunde  este  ordine 
există  un  orânduitor,  oriunde  este  lege  există  un  Legislator 
şi  oriunde  este  armonie  există  un  Părinte,  un  Autor. 

Dar  să  părăsim  lumea  marelui  univers  pe  care  o  stu¬ 
diază  astronomia  şi  pe  care  şi  noi  o  putem  admira  prin 
lunete  şi  telescoape,  sau  chiar  şi  numai  prin  cărţi,  şi  să 
ne  oprim  pe  pământ,  în  lumea  universului  mic,  în  împă¬ 
răţia  lucrurilor,  fiinţelor  şi  lucrărilor  microscopice.  Pretu¬ 
tindeni  întâlnim  şi  aici  număr,  regulă  şi  mişcare ;  întâlnim 

cugetare  conducătoare,  armonie  suverană,  reguli  geometrice, 
forme  schimbătoare  şi  planuri  neschimbătoare,  ideale  şi 
nemuritoare. 

Iată,  de  pildă,  o  piatră.  Ce  poate  să  ne  spună  o  piatră?... 
Multă  vreme  s'a  crezut  că  mineralele  sunt  corpurile  cele 
mai  nesimţitoare  şi  necuvântătoare.  Astăzi  este  dovedit  că 
şi  pietrele  simţesc  şi  vorbesc  celor  ce  le  pot  înţelege  graiul. 
Au  şi  pietrele  graiul  lor,  simţirea  lor,  judecata  lor.  Dai  cu 
ciocanul  într'o  piatră?  Ea  geme  de  durere,  şi  dacă  e  slabă 
se  sfarmă  şi  moare,  iar  dacă  e  tare  se  mânie  şi  dă  scântei, 
protestează  şi  rezistă  loviturilor.  Nu  moare  cu  una  cu 
două.  O  cremene,  un  cvarţ,  ia  atingerea  undelor  electrice 
se  trezeşte,  tresare,  vibrează;  se  încarcă  şi  se  descarcă  de 
electricitate  şi  prin  aceasta  îşi  măreşte  sau  miceşte  vo¬ 
lumul.  Experienţa  aceasta  care  arată  că  şi  pietrele  îşi  au 
simţirea,  sensibilitatea  lor,  are  o  foarte  însemnată  aplicaţie 
în  orientarea  submarinelor  şi  a  vapoarelor  întreolaltă  pe 
mare,  în  înlăturarea  obstacolelor  şi  în  stabilirea  legăturilor 
cu  porturile  şi  ţărmurile  pe  vreme  de  ceaţă,  precum  şi  în 
stabilizarea  undelor  electromagnetice  la  radio,  ca  să  nu  se 
amestece  posturile  vecine.  Altă  dovadă  despre  existenţa 
sensibilităţii  la  pietre  e  busola.  Orientările  în  spaţiu  prin 
busolă,  prin  influinţa  magnetismului,  este  una  dintre  marile 
binefaceri  ale  pietrelor. 

Mai  interesantă  este  naşterea,  formarea  şi  creşterea 
cristalelor,  tot  pietre  şi  acestea.  Toate  cristalele  se  for¬ 
mează  după  legi  minunate  şi  după  planuri  prestabilite. 
Totul  merge  în  ordine  şi  nimic  la  întâmplare.  Fiecare  mo¬ 
leculă  şi  „fiecare  atom  este  un  mic  sistem  planetar",  în 
care  toţi  electronii  se  mişcă  şi  se  rotesc  după  aceleaşi  legi, 
ca  şi  planetele  marelui  univers.  Acelaş  plan  grandios  îl 
întâlnim  în  microcosmos  ca  şi  în  macrocosmos.  In  zidirea 
corpurilor  de  cristale  avem  una  dintre  cele  mai  mari  mi¬ 
nuni  ale  lumii.  Cine  face  şi  cum  face  de  atomii  în  corpu¬ 
rile  cristaline  se  aşează  în  şiruri  drepte,  la  distanţe  stabi¬ 
lite,  în  unghiuri  constante,  după  felul  atomilor  şi  după  pre¬ 
siunea  care  se  exercită  asupra  lor?...  Să  luăm  de  pildă  un 
cristal  de  sare:  are  6  feţe  egale,  8  colţuri  egale  şi  12 
muchi,  fiecare  exact  de  90".  Oricât  l-am  sfărma,  la  o  cer- 

cetare  cu  microscopul  îi  găsim  aceleaşi  forme,  feţe  şi  un¬ 
ghiuri.  Mai  mult.  Corpurile  minerale  se  compun  din  anu¬ 
mite  reţele  atomice,  ca  şi  blocurile  de  case  din  scheletele 
de  fier  sau  beton  armat.  Fiecare  bucată  minerală  se  cri¬ 
stalizează  în  reţelele  proprii  firii  sau  neamului  său.  Fie¬ 
care  om  la  locul  lui;  fiecare  atom  în  ţara  lui  şi  în  casa 
lui,  după  structura  lui.  Elementele  sau  substanţele  străine 
nu  se  pot  integra  şi  asimila  în  corpul  cristalului.  Pentru 
corpurile  străine  şi  pentru  toate  impurităţile,  cristalul  aran¬ 
jează  anumite  „gettouri",  locuri  izolate  în  interiorul  lui,  în 
care  se  depozitează  toate...  minorităţile. 

Alte  minunăţii  de-ale  cristalelor:  vaporii  de  apă  sur¬ 
prinşi  rebeli,  prin  văzduh,  sub  privirea  şi  sub  suflarea 
duşmănoasă  a  gerului,  se  schimbă  în  fulgi  de  zăpadă,  fru¬ 
moşi  din  cale  afară.  Fiecare  fulg  este  o  stea  cu  şase  col¬ 
ţuri  şi  fiecare  stea  are  alte  şi  alte  forme,  variate,  dar  toate 
simetrice.  Toate  braţele  stelelor  sunt  egale  şi  întretăiate  cu 
unghiuri  de  60°. 

Alta;  cărbunele  sau  cristalul  de  diamant  şi  de  grafit 
are  aceeaşi  constituţie  şi  compoziţie  internă,  şi  totuşi  câtă 
deosebire.  Diamantul  e  transparent,  curat,  plin  de  flori  şi 
de  străluciri,  cari  la  lumină  ard  ca  nişte  „flăcări  vii  şi 
reci".  Grafitul  e  negru,  e  un  simplu  cărbune  cu  care  scriem. 
Deosebirea  o  constitue  densitatea  lor,  distanţele  dintre 
atomi.  La  diamant  densitatea  e  mai  mare,  la  grafit  e  mai 
mică.  Atât. 

Toate  mineralele  îşi  au  vârsta  lor,  cântecul  lor,  glasul 
lor,  prin  care  te  poţi  înţelege  cu  ele.  Unul  cântă  frumos, 
altul  n’are  auz  muzical;  unul  e  moale  şi  se  sfarmă,  altul 
e  dârz  şi  sgârie;  unul  e  „boer  de  viţă  veche"  şi  scump, 
altul  e  călcat  în  picioare,  ca  orice  obiect  ieftin ;  unul  tră¬ 
ieşte  mai  mult,  altul  mai  puţin,  dar  toate  sunt  supuse  schim¬ 
bării  şi  morţii,  ca  şi  oamenii. 

Ceea  ce  minunează  mai  mult  din  studiul  mineralelor 
este  regularitatea  lor  internă.  Deşi  corpuri  neînsufleţite, 
încremenite,  totuşi  sunt  pline  de  puteri  şi  de  planuri  după 
cari  se  formează,  cresc  şi  mor.  Ţin  perfect  la  individua¬ 
litatea,  independenţa  şi  puritatea  lor;  trăesc  după  legi  fixe 
şi  inteligente  şi  se  supun  lor.  In  construcţia  casei  lor,  ve- 

neticii,  străinii,  nu  pot  face  ce  vreau,  ci  se  aşează  acolo 
unde  primul  ocupant  îi  forţează  să  stea.  Ca  cel  mai  iscusit 
chimist,  ele  îşi  selecţionează  hrana,  şi  ca  în  societatea  cea 
mai  perfectă,  fiecare  om,  fiecare  atom,  este  aşezat  la  locul 
ce  i  se  cuvine.  In  felul  acesta  întâmplarea  este  exclusă  din 
lumea  mineralelor,  dar  în  schimb  se  întâlneşte  la  fiecare 
pas  atotputernică  şi  atotstăpânitoare :  legea,  planul,  ordinea 
şi  armonia  suverană,  adică  raţiunea. 

întâlnim  şi  excepţii.  Dela  legea  dilatării  corpurilor  la 
căldură  şi  a  comprimării  lor  la  răceală,  apa  face  excepţie. 
Dar  excepţia  aceasta  este  tocmai  dovada  existenţei  unei 
raţiuni  gânditoare  şi  conducătoare.  Căci  dacă  apa  ar  urma 
şi  ea  legea  dilatării  corpurilor  la  căldură  şi  a  comprimării 
lor  la  răceală,  atunci  îngheţarea  apei  ar  avea  consecinţe 
catastrofale  atât  pentru  natură,  cât  şi  pentru  vieţuitoarele 
din  apă;  ar  face  cu  neputinţă  vieţuirea  peştilor  în  apă, 
căci  toată  ghiaţa  ar  trece  la  fund,  şi  ar  face  în  schimb  cu 
putinţă  bulbucări  şi  revărsări  de  apă  şi  de  ghiaţă,  care  ar 
pune  în  primejdie  toate  şesurile  şi  locuinţele  din  jurul  apelor. 

Excepţia  este  dovada  raţiunii  cugetătoare  şi  prevăzătoare. 

Altă  dovadă  despre  întocmirea  înţeleaptă  şi  minunată 
a  lumii:  ploaia,  fără  de  care  s'ar  usca  toată  vegetaţia  pă¬ 
mântului.  Să  admitem  că  anual  cade  pe  pământ  un  strat 
de  înălţimea  unui  metru  şi  că  înălţimea  norilor  dela  care 
cade  ploaia  ar  fi  de  3000  metri.  Ca  să  facă  omul  acest 
lucru,  i-ar  trebui  15  sute  de  miliarde  cai,  care  să  lucreze 
6  ore  pe  zi,  lucru  cu  neputinţă,  pământul  neavând  cu  ce 
să-i  hrănească. 

Toate  acestea  însă  sunt  rânduite  să  le  facă  apa  singură. 

Dacă  trecem  din  lumea  anorganică  în  lumea  organică, 
dela  minerale  la  floră  şi  faună,  la  vegetale,  animale  şi  om, 
minunăţiile  naturii  vor  fi  şi  mai  multe  şi  mai  mari.  Iată 
ierburile,  florile,  plantele,  arborii.  Fiecare  fir  de  iarbă  şi 
fiecare  floare,  fiecare  creangă  şi  fiecare  frunză,  fiecare  să¬ 
mânţă  ascunde  o  taină,  o  frumuseţe,  un  plan  şi  o  lege  a 
ei  proprie.  Să  umplem  mâna  de  seminţe,  dintre  care  să 
nu  fie  două  la  fel,  şi  să  le  aruncăm  în  pământ.  Vom  con¬ 
stata  că  fiecare  sămânţă  va  încolţi,  va  creşte  şi  se  va  des- 
volta  după  firea  şi  legea  ei.  Nu  va  răsări  din  grâu  cucuruz, 
nici  din  ghindă  brad. 

Se  va  întâmpla  însă  şi  altă  minunăţie:  din  acelaş  sol, 
o  sămânţă  extrage  zahăr,  alta  otravă;  una  struguri  dulci 
dintr'un  pământ  slab,  alta  mătrăgună,  alta  flori  de  crin; 
una  o  culoare,  alta  alta,  încât  rămâi  încremenit  şi  te  în¬ 
trebi  care-i  atelierul  artistic  şi  unde-î  laboratorul  chimic 
în  care  se  fac  atâtea  combinaţii  de  culori  şi  atâta  varietate 
de  forme  şi  gusturi,  toate  după  felul  şi  chipul  lor.  Priviţi 
cu  atenţie  petalele  unei  flori  şi  vedeţi  cât  sunt  de  catifelate 
şi  gingaşe;  ce  ţesături  alese,  ce  desene  ingenioase  şi  ce  cu¬ 
lori  armonic  şi  artistic  combinate . . .  Dar  mai  presus  de 
acestea,  câte  măsuri  inteligente  de  prevedere  sunt  luate 
pentru  a  se  face  nutriţia,  a  se  asigura  înmulţirea  şi  a  se 
proteja  creşterea  lor.  Să  luăm  de  ex.  scaiul,  căci  e  mai  cu¬ 
noscut.  „Se  leagă  ca  scaiul  de  oaie",  spune  proverbul  despre 
omul  inoportun,  care  nu  se  mai  lasă  de  t  ine.  De  ce  se 
leagă  scaiul  cu  atâtea  cârlige  de  oameni  şi  de  animale? 
Din  interes,  ca  să-şi  asigure  răspândirea  seminţelor,  Dar 
fluturii  de  păpădie  de  ce  sboară  aşa  de  uşor  la  adierea 
vântului?  Ca  să-şi  împrăştie  seminţele.  Dar  păstăile  de 
bucsău,  lungi  şi  subţiri,  de  ce  pocnesc  când  se  deschid 
brusc  valvele  lor?  Pentru  ca  prin  puterea  exploziei  semin¬ 
ţele  să  fie  aruncate  cât  mai  departe  şi  astfel  de  o  parte 
să  cucerească  teren  cât  mai  mult,  iar  de  alta  să  nu  absorbă 
hrana  plantei  mame.  Ce  să  zicem  apoi  de  farmecul  şi  va¬ 
rietatea  peisagiilor  din  natură  pe  care  le  creiază  fauna ; 
de  mulţimea  mirosurilor  şi  puterea  parfumurilor,  de  fru¬ 
museţea  podoabelor  şi  a  culorilor  pe  care  ştiu  să  le  aleagă 
florile ;  de  gândurile,  dorurile,  obiceiurile  şi  preferinţele 
lor ;  de  iubirile  şi  fecundaliile  lor ;  de  puterea  armelor  de 
luptă  şi  apărare :  spini,  ace,  gaze  respingătoare,  peri  în¬ 
cărcaţi  cu  otravă ;  apoi  de  modestia  şi  gingăşia  floricelelor 
în  contrast  cu  vigoarea  arborilor  şi  cu  maiestatea  codrilor... 

Ca  şi  animalele  şi  oamenii,  florile  îşi  au  bucuriile  şi 
durerile  lor,  prietenii  şi  duşmanii  lor,  simţirea  şi  judecata 
lor,  sistem  nervos  şi  sentimente.  Sunt  flori  pe  care  dacă  le 
atingi  se  închid,  iar  dacă  le  lăsăm  sub  revărsarea  căldurii 
şi  a  luminii  se  deschid.  Există  o  specie  de  mimosă  asiatică, 
a  cărei  impresionabilitate  este,  se  spune,  de  40  ori  mai 
mare  decât  cea  a  sistemului  nostru  nervos.  Sunt  plante  care 

poartă  grijă  deosebită  pentru  podoaba  lor.  De  pildă,  macul 
când  plouă  sau  doarme  îşi  pleacă  potirul,  ca  ploaia  sau 
rouă  să  nu-i  strice,,,  frumuseţea.  Sunt  plante  carnivore, 
plante  care  tuşesc  când  se  aşează  praful  pe  frunzele  lor, 
plante  care  dau  lapte  şi  unt,  parfum  şi  săpun,  plante  fă¬ 
cătoare  de  minuni,  plante  care  dau  prietenilor  nectar  şi 
venin  duşmanilor,  plante  care  dau  vin,  oţet,  rachiu,  zahăr, 
haine,  casă  şi  masă,  tot  ce  ne  trebue  vieţii  şi  traiului  pe 
pământ  (plantele  medicale,  textile  şi  alimentare). 

In  tot  imperiul  plantelor  întâlnim  la  fiecare  pas  urmele 
unei  înţelepciuni  care  ne  uimeşte  prin  prevederile  ei.  Iată 
un  paiu  de  grâu:  poartă  în  pereţii  lui  nisip,  e  gol  în  in¬ 
terior  şi  din  distanţe  în  distanţe  are  noduri.  Ce  rost  au 
toate?  Nisipul  e  cimentul  care  întăreşte  pereţii  paiului; 
nodurile  întăresc  rezistenţa  paiului.  Dacă  paiul  ar  fi  plin 
şi  cel  mai  uşor  vânt  l-ar  trânti  la  pământ.  Apoi  cine  ştie 
că  în  munca  sa  tăcută,  firul  de  grâu,  până  ce  s'au  copt 
boabele  spicelor,  şi-a  adunat  prin  rădăcini,  din  primăvară 
până  în  Iunie,  o  cantitate  de  două  mii  grade  căldură,  iar 
viţa  de  vie  până  la  coacerea  strugurilor  trei  mii  grade 
căldură. 

Câtă  înţelepciune  în  împărţirea  soiurilor  de  plante  pe 
toată  faţa  pământului,  în  adaptarea  plantelor  la  condiţiile 
mediului  în  care  sunt  silite  să  trăiască.  Fiecare  ţinut  are 
vegetaţia  potrivită  cu  natura  locului.  De  ex.  palmierul  tră¬ 
ieşte  numai  în  locuri  secetoase,  prin  pustiurile  Arabiei  şi 
Saharei.  In  nouă  luni  de  căldură  tropicală  adună  în  fruc¬ 
tele  sale,  curmale,  o  căldură  de  5100  grade.  In  ţinuturile 
calde  ale  ecvatorului  întâlnim  arborele  de  cocos,  care  dă 
omului  prin  fructele  sale  o  băutură  acrişoarâ  şi  răcoritoare, 
o  hrană  gustoasă  şi  lapte.  In  Mexic  există  o  plantă,  cereus, 
cu  tulpina  în  cinci  feţe  şi  fără  frunze.  Mărimea  suprafeţei 
aduce  cu  sine  mărimea  nutriţiei.  Locul  fiind  secetos,  prin 
platoul  Mexicului  unde  nu  plouă  şase  luni  pe  an,  planta 
ar  fi  pierit  dacă  nu  ar  fi  renunţat  la  frunze,  căci  trans¬ 
piră  şi  evaporează  multă  apă,  dar  în  schimb  produce 
ghimpi  care  apără  tulpina  mustoasă  de  duşmani.  In  malu¬ 
rile  nisipoase  ale  Mării  Negre  se  află  o  altă  plantă,  iarăşi 
fără  frunze,  ca  să  evite  evaporarea  apei,  ephedra,  dar  cum 

planta  nu-i  zemoasă  şi  nu  e  pândită  de  vite,  n’are  ghimpi 
ca  să  se  apere. 

Există  o  adevărată  protecţie,  o  pronie  divină  pentru 
fiecare  plantă  şi  o  misiune  binefăcătoare  pe  care  o  înde¬ 
plineşte  fiecare  plantă.  Iată,  omul  prin  respirare  extrage 
oxigenul  din  aer  şi  elimină  bioxidul  de  carbon.  Vegetalele 
lucrează  invers :  extrag  din  aer  bioxidul  de  carbon,  otrava, 
şi  prelucrându-1  în  diferite  combinaţii  ne  dă  parfumul  flo¬ 
rilor,  amidonul  grâului,  dulceaţa  poamelor  şi  toate  semin¬ 
ţele  şi  verdeţurile  cu  care  ne  nutrim. 

Dacă  nu  ar  fi  rânduiala  aceasta,  viaţa  pe  pământ  ar 
fi  imposibilă. 

E  cu  neputinţă  să  arătăm  câte  măsuri  de  prevedere, 
inteligente,  întâlnim  în  lumea  florei  terestre;  cum  fiecare 
floare  şi  fiecare  fir  de  iarbă  îşi  poate  împlini  rostul  sub 
soare  şi  cum  prin  cele  mai  bune  mijloace  se  ajung  în  na¬ 
tură  cele  mai  bune  scopuri.  Dar  minunea  minunilor  este 
că  fiecare  plan  şi  fiecare  scop  se  cuprinde  în  firul  de  să¬ 
mânţă,  care-şi  ascunde  taina  creaţiei  şi  a  destinaţiei  într’o 
lume  care  până  astăzi  a  rămas  nedescoperită. 

Tot  aşa  găsim  legi,  planuri  şi  scopuri  în  câmpul  faunei, 
in  împărăţia  insectelor,  paserilor  şi  animalelor.  Să  luăm 
câte  un  exemplu,  două  sau  trei  din  fiecare.  Iată  o  cantaridă 
care-şi  depune  ouăle  în  pământ.  Larva  ieşită  din  pământ 
caută  o  anumită  floare,  se  urcă  pe  ea  şi  intră  în  corola  ei. 
Aici  aşteaptă  până  vine  o  albină;  se  acaţă  de  piciorul  ei 
fără  ca  albina  să-şi  simtă  duşmanul,  pătrunde  cu  albina  în 
stup  şi  se  desface  de  ea  tocmai  în  celula  în  care  se  depun 
ouăle  şi  mierea  pentru  larvele  de  albină.  Aci  larva  mă¬ 
nâncă  şi.  oul  şi  mierea,  creşte,  se  schimbă  în  chrisalidă  şi 
devine  canîaridă  desăvârşită.  De  astfel  de  mijloace  inge¬ 
nioase  se  foloseşte  canfarida  veac  după  veac,  pentru  a-şi 
asigura  conservarea  speciei,  deşi  n'a  învăţat-o  nimeni.  — 
Un  paiangen  îşi  construeşte  pânza  după  cele  mai  precise 
formule  matematice  şi  cunoştinţe  fizice.  Nu  găsim  două 
pânze  la  fel  —  după  cum  nu  găsim  două  frunze  la  fel.  — 
Lungimea,  numărul  şi  grosimea  firelor  sunt  condiţionate  de 
rolul  lor  şi  de  poziţia  locului  între  cele  patru  puncte  car¬ 
dinale.  Firele  principale  sunt  mai  groase,  cele  secundare 

sunt  mai  subţiri.  In  toată  ţesătura  se  ţine  seama  de  lun¬ 
gimea  şi  de  rezistenţa  firului  în  raport  cu  locul  şi  rolul 
fiecărui  fir.  —  Cine,  apoi,  n'a  admirat  cunoştinţele  de 
chimie,  fizică,  matematică,  geometrie  şi  economie  politică 
de  care  dau  dovadă  albinele.  Totul  e  calculat  şi  potrivit 
scopului.  Cine  le-a  învăţat  să  aleagă  nectarul  din  flori,  să 
întrebuinţeze  diviziunea  muncii  înainte  de-a  o  cunoaşte 
omenirea,  să  amestece  în  miere  exact  25%  apă  ca  să  nu 
se  strice,  să  facă  fagurii  într'o  formă  exagonală  perfect 
adaptată  scopului,  acele  „magazii  ideale"  în  care  „cu  o 
cheltuială  minimă  de  ceară  se  cuprinde  cantitatea  maximă 
de  miere".,.  Se  va  răspunde:  instinctul.  Dar  şi  instinctul 
este  un  mare  semn  de  întrebare.  Hai  să  zicem  că  albinele 
se  imitează  unele  pe  altele,  că  pasările  călătoare  învaţă 
unele  dela  celelalte.  La  fel  cu  peştii  călători.  Dar  ce  ne 
facem  cu  instinctul  fiinţelor  care  nu-şi  cunosc  şi  nu-şi  văd 
niciodată  părinţii.  Un  pui  de  raţă,  crescut  de  găină,  când 
vede  apa  îşi  lasă  cloşca  şi  fuge  la  apă.  Fluturele  îşi  depune 
ouăle  pe  frunze,  din  care  se  hrănesc  anul  viitor  omidele. 
La  căldura  soarelui  ouăle  se  clocesc  şi  nasc  omidele,  care 
la  rândul  lor  se  metamorfozează  în  fluturi  şi  tot  aşa,  pro¬ 
cesul  se  continuă  fără  ca  părinţii  să-şi  vadă  copiii,  ca  şi 
la  cantaride  şi  la  paiangen.  Aici  dela  cine  învaţă  fluturii 
să  sboare  şi  dela  cine  învaţă  să-şi  aleagă  frunze  hrănitoare 
şi  nu  otrăvitoare  pentru  descendenţii  lor  necunoscuţi  ? !... 
Nici  la  paseri,  nici  la  insecte,  nici  la  animale,  nici  la  oa¬ 
meni,  instinctul  nu  este  tocmai  aşa  uşor  de  lămurit,  după 
cum  s'ar  părea,  numai  pe  temeiurile  materialiste. 

Din  lumea  paserilor  să  luăm  un  ou,  o  lume  de  mister 
închisă  într'o  coajă  de  var.  Dinafară  o  singură  influinţă, 
puterea  căldurii,  prin  care  se  cloceşte.  Dar  înlâuntru,  câtă 
şi  ce  complicată  lucrare :  în  întunerec  se  fac  aparate  optice, 
ochi  meniţi  să  vadă  lumina ;  în  linişte  se  lucrează  aparate 
acustice,  urechi  menite  să  asculte  tonurile  şi  cântecele  na¬ 
turii  ;  în  nemişcare  se  construesc  aripi  sburătoare,  picioare 
mişcătoare  şi  corpuri  plutitoare ;  în  tăcere  se  zămisleşte 
glas  de  ciripit  vesel  şi  de  cântare  armonioasă;  înlăuntrul 
unui  atelier  închis  se  fabrică  tot  felul  de  aparate  digestive, 
sisteme  nervoase  şi  muşchiulare,  crgane  de  iocomoţiune  pe 

uscat,  pe  apă  şi  în  aer,  tuburi  şi  retorte  pentru  tot  felul 
de  procese  chimice  şi  fizice,  puf  de  tos  te  culorile,  ciocuri 
în  toate  formele,  etc,  —  toate  cufundate  în  apă,  toate  după 
un  plan  perfect  şi  prestabilit,  toate  într’o  armonie  uimi¬ 
toare,  ca  un  palat  ideal  care  se  face  dela  sine  şi  în  care 
nimic  nu  lipseşte  şi  nimic  nu-i  de  prisos. 

In  regnul  animal  întâlnim  iarăşi  o  variabilitate  nenu¬ 
mărată  de  planuri,  mijloace  şi  scopuri.  Fiecare  animal  are 
altă  şi  altă  formă,  altă  şi  altă  menire,  altă  şi  altă  adapta¬ 
bilitate  la  mediu,  alte  şi  alte  arme  de  luptă,  de  apărare  şi 
de  asigurare  a  speciei.  Animalele  care  au  mai  mulţi  duş¬ 
mani  sau  sunt  mai  slabe,  au  o  înmulţire  sau  o  putere  de 
fugă  mai  mare ;  care  nu  au  lipsă  de  lumină  trăesc  fără 
ochi,  ca  sobolul ;  care  trăesc  în  întunerec  şi  au  lipsă  de 
lumină  pentru  a-şi  vedea  duşmanii,  au  ochi  fosforescenţi, 
ca  unii  paşti  de  pe  fundul  mării ;  care  se  hrănesc  —  în 
lipsă  de  altă  hrană  —  cu  frunze  din  tulpini  înalte,  au  gâtul 
lung  de  câţiva  metri,  ca  girafa,  ş.  a.  m.  d. 

Ne-ar  trebui  apoi  timp  îndelungat  să  vorbim  despre 
corpul  omenesc,  să  facem  anatomia  şi  fiziologia  lui.  Nu  să-l 
întindem  pe  masa  de  operaţie  şi  să  căutăm  în  el,  prin  mij¬ 
loace  materiale,  sufletul  imaterial  —  cum  caută  unii  fizio- 
logi  prin  cadavre,  ceea  ce-i  ridicol  şi  absurd,  —  ci  să-l 
privim  în  zămislirea  lui  misterioasă,  în  naşterea,  creşterea, 
viaţa  şi  moartea  lui.  Să  pornim  dela  celulă,  dela  această 
minune  vie,  dela  sămânţa  sau  sâmburele  care  se  ttesvoltă, 
ca  palatul  fermecat  din  poveste,  trupul,  cu  toate  organele 
lui,  după  planuri  concepute  şi  cu  scopuri  care  uimesc  orice 
minte  sănătoasă.  Crearea  unei  celule  vii  echivalează  cu 
crearea  unui  corp  viu,  a  unui  animal  sau  om.  In  celula 
aceasta  există  o  forţă  inteligenta,  un  plan  prestabilit,  un 
„organizator"  ingenios  şi  misterios,  căruia  omenirea  îi  zice 
de  mii  de  ani  suflet. 

Celulele  unui  corp  au  fost  asemănate  cu  cărămizile 
unei  case.  Asemănarea  nu  se  potriveşte  decât  în  parte, 
deoarece  cărămizile  se  clădesc  din  afară,  una  peste  alta, 
de  către  zidari.  Celula  organică  poate  să  fie  şi  ea  o  cără¬ 
midă,  dar  o  cărămidă  inteligentă,  foarte  ciudată ;  o  cără¬ 
midă  care  clădeşte  singură  .şi  dinlăuntru  în  afară,  după  un 

plan  care  există  în  sine ;  se  desvoltă  din  sine,  se  împarte, 
se  înmulţeşte  şi  construeşte  tot  mai  mult,  până  ce  dă  gata 
omul  sau  animalul.  Din  celula  iniţială  se  desvoltă  toate  or¬ 
ganele  corpului  inteligent  şi  intenţionat  adaptate  scopului. 
Câtă  ştiinţă  complexă  şi  prevedere  înţeleaptă  în  construcţia 
mâinilor,  a  picioarelor,  a  creerului,  a  inimii,  a  sistemului 
osos,  muşchiular  şi  nervos,  a  ochilor,  a  urechilor,  ş.  a.  m.  d. 
Fiecare  dintre  aceste  organe  sunt  perfect  adaptate  scopului 
pentru  care  au  fost  create  şi  construite:  picioarele  pentru 
mers,  mâinile  pentru  muncă,  ochii  pentru  vedere,  urechile 
pentru  auzire,  inima  pentru  circulaţia  şi  înoirea  sângelui, 
etc.  Toate  pentru  armonia  şi  rostul  întregului;  toate  alcă¬ 
tuind  un  organism  în  care  se  produc  lucrări  cu  forţa  unui 
motor  de  16  cilindri;  toate  după  cea  mai  perfectă  ştiinţă 
matematică,  fizică,  chimică,  biologică,  psihologică,  estetică, 
morală  şi  chiar  religioasă.  —  Să  trecem  apoi  în  lumea  mi¬ 
crobilor,  să  observăm  luptele  acestor  fiinţe  microscopice, 
răsboaie  după  toate  regulele  şi  planurile  strategiei  militare ; 
să  ne  convingem  şi  aici :  câtă  prevedere  şi  înţelepciune  mai 
presus  de  orice  prevedere  şi  înţelepciune  omenească. 

Dar  e  vremea  să  isprăvim  cu  exemplificările,  să  sfârşim 
excursia  şi  să  ne  întrebăm: 

Cine  a  făcut  toate  acestea  ?...  Cine  a  contemplat  şi  a 
creat  toate  planurile,  legile,  formele  şi  scopurile  pe  care 
le  întâlnim  dela  astru  până  la  atom,  în  tot  universul,  fără 
să  ne  ceară  slatul  nostru?  Cine? 

întâmplarea,  răspund  materialiştii...  Natura,  răspund 
evoluţioniştii,  cu  o  uşurinţă  lipsită  de  orice  seriozitate. 

Poate  „întâmplarea"  să  facă  ordine  în  haos,  să  stabi¬ 
lească  legi,  să  contemple  planuri  şi  să  fixeze  scopuri  in 
lume?  Nu!...  Când  intrăm  într’o  casă  şi  aflăm  in  ea  ordine, 
în  mod  raţional  şi  necesar  tragem  concluzia  că  ordinea  are 
un  autor  şi  casa  un  ziditor.  Ceea  ce  caracterizează  întâm¬ 
plarea  este  tocmai  contrarul  ordinei :  disordinea ;  tocmai 
contrarul  armoniei :  disarmonia ;  tocmai  contrarul  legii : 
hazardul ;  tocmai  contrarul  planului  şi  scopului :  sur¬ 
priza,  discontinuitatea,  nestatornicia,  desorientarea,  haosul. 
Lăsaţi  palatul  cel  mai  frumos  la  voia  întâmplării  şi  în¬ 
tâmplarea  va  face  din  el  un  morman  de  ruine ;  lăsaţi 

viaţa  societăţii  în  voia  hazardului  şi  veţi  vedea  cum  iadul 
îşi  va  inaugura  împărăţia  pe  pământ ;  lăsaţi  totul  la  voia 
întâmplării  şi  vom  ajunge  cu  toate  în  nimicul  din  care 
am  ieşit.  —  Unul  este  norocul  întâmplător  —  în  care 
mai  nimeni  nu  se  încrede  —  şi  alta  este  permanenţa  unui 
scop,  ideal  după  care  alergăm  toată  viaţa.  Unul  este  câ¬ 
ştigul  întâmplător  la  cărţi  sau  la  loterie  şi  cu  totul  altceva 
este  legea,  ordinea  şi  armonia  universală,  care  se  ţin  din 
veac  şi  se  repetă  cu  exactitate  matematică.  Hasardul  poate 
aduce  cuiva,  în  mod  excepţional,  norocul  îmbogăţirii  fără 
efort,  dar  să  creeze  ateliere  şi  maşini,  corpuri  şi  organisme 
complicate  ca  cele  vegetale  şi  animale,  este  cu  neputinţă, 
Filosofii  şi  bărbaţii  de  ştiinţă  serioşi,  încă  dela  Anaxagoras, 
Socrate,  Platon  şi  Aristotel,  au  pus  la  temelia  lumii  şi  vieţii 
raţiunea,  legea,  numărul,  direcţiunea  şi  scopul.  Cicero 
admite  că  mai  uşor  s'ar  fi  născut  Iliada  şi  Eneida  dintr’un 
sac  de  litere  amestecate  la  întâmplare,  decât  lumea  să  se 
fi  născut  la  întâmplare.  Lamartine  spunea  despre  teoria 
hasardului  „că  ea  nu  trebue  spusă  nici  câinelui,  spre  a  nu 
se  revolta  instinctul  din  el“;  iar  Voltaire,  cât  era  de  sceptic, 
a  adresat  materialiştilor  această  replică  usturător  de  iro¬ 
nică  :  „Luaţi  un  sac  plin  cu  nisip,  turnaţi-1  într'un  vas, 
amestecaţi-1  bine  şi  timp  îndelungat,  şi  veţi  vedea  că  vor 
ieşi  din  el  plante,  animale  şi  opere  de  artă".  —  Un  autor 
de  Apologetică  (E.  Duplessy),  ca  să  ne  arate  cât  de  absurdă 
e  teoria  hasardului,  ne  invită  să  luăm  o  castă  cu  247  li¬ 
tere,  câte  trebuesc  ca  să  culegem  zaţul  pentru  un  „Tatăl 
nostru“.  In  ordine  şi  cu  apelul  la  raţiune,  lucrul  se  face 
iute  şi  bine.  Dar  dacă  lăsăm  culegerea  la  voia  întâmplării, 
în  grija  unui  copil  de  trei  ani,  ca  să  alcătuiască  el  „Tatăl 
nostru",  va  ieşi  „Tatăl  nostru"  din  culegerea  şi  aranjarea 
literelor  lui  ?  De  sigur  că  nu.  Cu  toate  cele  247  litere  din 
faţă,  după  un  calcul  al  probabilităţilor,  numai  pentru  cu¬ 
vântul  „Tatăl",  faţă  de  o  reuşită,  sunt  peste  9  milioane  de 
nereuşite.  La  două  cuvinte,  „Tatăl  nostru",  este  o  şansă  la 
două  catrilioane,  384  trilioane,  185  miliarde,  791  milioane, 
015  mii,  625  nereuşite,  —  iar  la  o  şansă  de  reuşită,  la 
întreg  „Tatăl  nostru",  avem  un  număr  de  combinaţii,  la 
întâmplare,  care  se  compune  din  peste  340  cifre.  Acestea 

toate,  numai  pentru  literele  moarte.  Ce  ne  facem  însă  cu 
celulele  din  care  se  nasc  fiinţele  vii,  cu  trup,  cu  suflet,  cu 
raţiune,  voinţă  şi  sentiment,  etc....  O  singură  celulă  e  con¬ 
struită  din  70  milioane  molecule,  încât  omului  îi  trebue, 
poate,  o  viaţă  întreagă  numai  să  le  numere.  Este  în  stare 
jocul  întâmplării  oarbe  să  adune  70  milioane  de  molecule 
ca  să  formeze  o  celulă  şi  s'o  fecundeze? 

„Natura"  încă  nu  poate  lămuri  problema  legilor,  or- 
dinei  şi  finalităţii  universului.  In  sine,  cuvântul  „natură" 
e  imprecis,  complex,  nelămurit  şi  nu  spune  nimic.  Ce-i 
natura?  Firea,  viaţa,  esenţa  lumii,  a  fiinţelor  şi  a  lucru¬ 
rilor?  Peisagiul  înconjurător  şi  încântător?  Legea  intimă  a 
corpurilor?  Complexul  lucrurilor,  caracteristica  făpturilor, 
valoarea  obiectelor?  Conglomeratul  de  elemente  chimice, 
forţe  mecanice,  raţiuni  logice  şi  impulsuri  inconştiente? 
Este  moartă  sau  vie,  divină  sau  umană?  E  spirit  sau  ma¬ 
terie  ?  Văzută  sau  nevăzută?  Lucrează  raţional  sau  incon¬ 
ştient?  E  capabilă  să  creeze  viaţă,  moarte,  lege,  armonie 
şi  scop  în  lume?...  Este  de  toate  şi  nimic.  Natura  singură 
nu  explică  nimic  din  tainele  lumii,  ci  mai  degrabă  le  as¬ 
cunde.  Ea  are  grijă  ca  adevărurile  ei  cu  cât  sunt  mai  ur¬ 
mărite,  cu  atât  să  se  retragă  prin  locuri  tot  mai  ascunse 
şi  mai  greu  de  cercetat  (prof.  V.  Moga).  Nici  materia,  nici 
„impulsul  spre  organizare  mecanică “  n  o  poate  explica. 
Materia  nu  este  nici  principiul  explicativ  al  ordinei  şi  al 
finalităţii  din  lume,  nici  al  legilor  de  creare,  conservare  şi 
adaptare  a  vieţii,  pentru  că  ea  nu  este  nici  vie,  nici  inte¬ 
ligentă,  nici  atotputernică,  nici  nemuritoare.  In  sine,  ma¬ 
teria  e  oarbă,  inertă,  pasivă  şi  moartă.  Ceea  ce  numim 
materie  este  un  număr  de  92 — 93  elemente  chimice,  care 
se  afiă  în  toate  corpurile  organice  şi  anorganice,  în  com¬ 
binaţii  infinite  şi  după  planuri  raţional  şi  anticipat  gândite. 
Impulsul  spre  organizare  mecanică  a  materiei  iarăşi  este  o 
vorbă  goală.  Dacă  din  cauze  interne  sau  externe  materia 
se  pune  în  mişcare,  prin  aceasta  nu  creează  organisme  vii 
şi  complicate,  ci  aglomerări  de  pietre,  metale  şi  lemne 
moarte,  din  care  niciodată  nu  s'au  creat  prin  impulsuri  meca¬ 
nica  fabrici  şi  palate,  ci  s'au  distrus  cele  existente.  Niciodată 
nu  s'a  făcut,  sub  impulsul  spre  organizare  mecanică  a  materiei, 

2 


RfivtSTA  rtOLOOtCÂ 


42Î 

din  pietrele  şi  lemnele  naturii,  nici  cea  mai  mică  colibă, 
necum  organisme,  animale  vii  şi  oameni  creatori  de  cul¬ 
tură  şi  civilizaţie.  Evoluţioniştii  materialişti,  ca  să-şi  susţină 
teoria  impulsului  natural  spre  organizare  mecanică  a  ma¬ 
teriei,  neagă  ordinea  şi  finalitatea  din  lume.  Teoria  lor  e 
seducătoare,  dar  fără  a  fi  mulţumitoare.  Necesitatea  meca¬ 
nică  este  ea  însăşi  expresia  şi  creaţia  unei  raţiuni  logice, 
ca  orice  maşină  sau  motor.  Evoluţionismul  poate  explica 
cel  mult  funcţiunea  unui  motor,  mecanismul  unui  ceas,  nu 
creaţia  lui.  El  poate  lămuri  funcţiunea  organelor,  nu  creaţia 
lor.  A  admite  în  întregime  teoria  că  „funcţiunea  crează 
organul",  înseamnă  că  un  ceas  se  poate  face  singur;  sau 
că  girafa  pentru  a-şi  lungi  gâtul,  până  a  ajuns  la  frunzele 
palmierului,  a  tot  făcut  la  exerciţii,  fără  să  ne  gândim  că 
în  timpul  acesta  sigur  murea  de  foame.  „A  afirma  —  spune 
tot  Voltaire  —  că  nici  ochiul  n'a  fost  făcut  pentru  a  vedea, 
nici  urechea  pentru  a  auzi,  nici  stomacul  pentru  a  digera, 
nu  este  aceasta  cea  mai  mare  absurditate,  cea  mai  revol¬ 
tătoare  nebunie  ce  a  căzut  în  sufletul  omenesc  ?  Oricât  sunt 
de  îndoelnic,  nebunia  aceasta  mi  se  pare  evidentă,  şi  eu 
o  spun.  Pentru  mine  eu  nu  văd  in  natură  ca  şi  în  arte, 
decât  cauze  finale  şi  cred  că  un  măr  e  făcut  pentru  mere, 
cum  cred  că  un  ceas  e  făcut  pentru  arătarea  orei".  E  na¬ 
tural  şi  logic  că  nu  opera  crează  pe  artist,  ci  artistul  crează 
opera;  nu  istoria  crează  ţara,  ci  ţara  crează  istoria  (dacă 
n’ar  exista  România  n'ar  exista  nici  istoria  ei) ;  nu  biologia 
crează  viaţa,  ci  viaţa  crează  biologia;  nu  lumina  crează 
ochii,  nici  sunetul  urechea,  nici  aerul  aripa,  ci  Spiritul 
pe  toate.  Regele  şi  profetul  David  exprimă  o  idee  genială, 
o  viziune  inspirată,  când  strigă  şi  întreabă :  „Nebunilor, 
când  veţi  pricepe  oare?  Cel  ce  a  făcut  urechea  oare  nu 
aude  ?  Şi  oare  nu  vede  cel  ce  a  făcut  ochiul ?“  Nu  are  cu¬ 
noştinţe  de  acustică  cel  ce  a  făcut  acea  harpă  cu  6000  de 
corzi,  care-i  urechea?  Ba  da!  Nu  are  cunoştinţe  de  optică 
cel  ce  a  făcut  ochiul,  cea  mai  perfectă  cameră  obscură,  în 
care  se  reproduc  fotografiile  cele  mai  perfecie?  Ba  da! 
Şi  încă  cunoştinţele  cele  mai  perfecte.  Şi  ochiul  şi  urechea 
sunt  capodopere  de  ştiinţă  şi  artă,  care  întrec  toate  ştiin¬ 
ţele  şi  artele  noastre.  Totdeauna,  în  toate  şi  peste  toate 


REVISTA  TEOLOGICĂ  423 

Spiritul  e  suveran ,  iar  materia  este  sclava  şi  unealta  Spi¬ 
ritului  creator  şi  conducător. 

Prin  urmare,  nici  întâmplarea,  cum  spun  materialiştii, 
nici  natura,  cum  spun  evoluţioniştii,  nici  materia,  cum  afirmă 
şi  unii  şi  alţii,  nu  au  creat  legile,  planurile,  formele  şi  sco¬ 
purile  pe  care  le  întâlnim  în  lume  dela  astru  până  la  atom, 
ci  Spiritul  suprem  şi  suveran,  căruia  îi  zicem  Dumnezeu. 

Constatarea  că  în  lume  există  planuri  şi  scopuri  raţio¬ 
nale,  că  există  cauze  eficiente,  suficiente  şi  finale  şi  că 
teleologia  este  ştiinţific  şi  suficient  exemplificată  şi  dove¬ 
dită,  constitue  pentru  noi  una  dintre  probele  existenţei  lui 
Dumnezeu,  cel  mai  vechiu  şi  mai  popular  argument  care 
ne  arată  logic  că  Dumnezeu  există,  argumentul  teleologic. 

Mai  mult :  teleologia  ne  mai  dovedeşte  că  Dumnezeu 
este  o  fiinjă  cugetătoare ,  cu  existenţă  personală,  deoarece 
gândirea  logică,  cugetarea  prevăzătoare,  stabilirea  planu¬ 
rilor,  decretarea  legilor  şi  fixarea  scopurilor,  sunt  caracte¬ 
ristica  unei  fiinţe  raţionale  conştiente.  Este  clar  de  tot  că 
unde  este  lege,  există  în  mod  imperios  un  Legiuitor ;  unde 
este  un  plan,  există  în  mod  logic  un  Arhitect;  unde  este 
rânduială,  există  în  mod  necesar  un  Orânduitor,  un  Autor, 
un  Creator. 

Sub  o  formă  simplă  de  silogism  sau  raţionament,  argu¬ 
mentul  teleologic  are  următoarea  formulare  logică: 

Orice  ordine,  orice  lege,  orice  plan,  orice  scop  pre¬ 
supune  existenţa  unei  fiinţe  raţionale. 

In  lume  există  ordine,  legi  cu  o  existenţă  personală  şi 
scopuri  inteligent  gândite  şi  organizate. 

Deci:  există  o  fiinţă  raţională,  cu  existenţă  personală, 
care  a  gândit,  creat  şi  stabilit  ordinea,  legile,  planurile  şi 
scopurile  din  lume.  Dumnezeu,  Iată  concluzia  simplă  şi  lo¬ 
gică:  Dumnezeu  este,  există  ca  Fiinţă  raţională  cu  exi¬ 
stenţă  personală, 

împotriva  acestei  concluzii  s'au  formulat  şi  următoa¬ 
rele  obiecţiuni:  în  lume  există  nu  numai  ordine  ci  şi  dis- 
ordine;  nu  numai  armonie  ci  şi  disarmonie,  adică  aşa 
numitele  disteleologii,  fiinţe  şi  lucruri  nefolositoare,  sau 
chiar  primejdioase,  fără  rost,  fără  scop,  sau  îndreptate  spre 
scopuri  rele,  ca  de  ex,  trăsnetele,  furtunile,  revărsările  de 

ape,  plantele  otrăvitoare,  animalele  sfâşietoare,  monştrii, 
cruzimea,  sălbătăcia,  etc.  însă  obiecţiunile  acestea  întăresc 
în  noi  şi  mai  mult  credinţa  în  existenţa  lui  Dumnezeu  şi 
convingerea  în  ordinea  şi  finalitatea  lumii.  Unde  este  dis- 
ordine,  disarmonie  şi  disteleologie,  acolo  a  intervenit  căl¬ 
carea  legii,  ordinei  şi  armoniei  divine.  Dacă  există  disor- 
dine,  ea  strigă,  cere  şi  învederează  ordinea;  dacă  există 
disarmonie,  ea  ne  îngrozeşte  şi  ne  pune  întrebarea :  ce  ar 
fi  de  lumea  aceasta  dacă  n’ar  exista  armonia  ?  Dacă  există 
lucruri  nefolositoare  şi  plante  veninoase,  apoi  numai  ne¬ 
ştiinţa  noastră  le  socoteşte  ca  atare.  Toate  în  lume  au  un 
rost.  Din  plantele  veninoase  se  scot  otrăvuri  şi  medica¬ 
mente ;  trăsnetele  ajută  la  purificarea  aerului;  revărsările 
de  ape  fertilizează  pământul  şi  toate  nenorocirile  aduc  oa¬ 
menilor  aminte  de  Dumnezeu  şi  de  moarte.  In  ce  priveşte 
sălbătăcia,  ea  este  o  urmare  a  răului,  o  creaţie,  un  produs 
al  libertăţii  omului.  Este  lucru  ştiut  că  în  faţa  sfinţilor  săl¬ 
bătăcia  dispare.  Animalele  sunt  sălbatice,  se  răsvrătesc 
împotriva  omului  pentru  că  văd  în  el  un  duşman  care  le 
prinde,  un  vânător  care  le  omoară,  nu  stăpânul  care  le  iu¬ 
beşte  şi  ocroteşte.  Când  constată  că  află  in  el  un  prieten 
şi  mai  ales  un  sfânt,  se  îmblânzesc  ca  leii  în  faţa  lui  Daniil 
şi  îşi  pierd  puterea,  ca  vipera  otrava,  când  a  muşcat  pe 
Apostolul  Pavel.  Apoi  chiar  dacă  se  pare  că  în  lume  ar  fi 
imperfecţiuni,  ele  sunt  menite  tocmai  să  ne  arate  că  lumea 
aceasta  nu  e  totul  şi  că  avem  o  destinaţie  mult  mai  înaltă 
decât  să  ne  pierdem  prin  pulberea  sau  prin  mlaştinile  pă¬ 
mântului. 

Peste  toate  criticile  şi  obiecţiunile,  proba  teleologică 
a  rămas  una  din  dovezile  raţionale  fundamentale  ale  exi¬ 
stenţei  lui  Dumnezeu.  Studiul  planurilor  şi  scopurilor  din 
univers,  contemplarea  legilor  şi  frumuseţilor  din  lume,  au 
stârnit  o  unanimă  admiraţie,  o  unanimă  încântare,  o  con¬ 
vingere  generală  că  Dumnezeu  există.  Filosoful  Kant,  care 
a  supus  unei  critici  severe  toate  argumentele  pentru  dove¬ 
direa  existenţei  lui  Dumnezeu,  admirând  „cerul  înstelat" 
şi  „conştiinţa  morală"  din  noi,  nu  numai  că  a  rămas  convins 
că  Dumnezeu  există,  dar  a  socotit  argumentul  teleologic 
ca  pe  cel  mai  vechiu,  cel  mai  puternic  şi  mai  corespun- 

zător  minţii  omeneşti,  şi  care  merită  respectul  pentru  toate 
timpurile. 

Dar  mai  presus  de  toată  ştiinţa  şi  filosofia,  Sf.  Scrip¬ 
tură  mărturiseşte  limpede  că  Dumnezeu  a  dat  legile  cerului 
şi  ale  pământului  (Ier.  33,  25).  Tot  ea  ne  dă  îndemnuri  la 
studiul,  cercetarea  şi  contemplarea  naturii,  pentru  a  ne  con¬ 
vinge,  în  perfectă  concordanţă  cu  ceea  ce  constată  ştiinţa,  că 
Dumnezeu  există  şi  că  a  făcut  şi  rânduit  toate  după  număr 
şi  măsură  (Isaia  40,  26;  Inţel.  11,  20;  13,  1 — 9).  Contem¬ 
plarea  naturii  ne  duce  în  chip  firesc  şi  logic  la  con¬ 
cluzia  existenţii  lui  Dumnezeu.  In  faţa  ei  deschizi  ochii 
mari,  te  minunezi,  studiezi  şi  crezi,  Pleci  dela  făptură  şi 
ajungi  la  Creator ;  pleci  dela  natură  ca  să  descoperi  pe 
Dumnezeu.  Cartea  naturii,  prin  studiul  teleologiei,  a  dus 
pe  mulţi  oameni  la  Dumnezeu.  „Pentru  că  cele  nevăzute 
ale  lui  (Dumnezeu),  veşnica  lui  putere  şi  dumnezeire,  se 
văd  lămurit  dela  începutul  lumii  din  făpturile  lui,  ca  ei 
(păgânii)  să  fie  fără  desvinovăţire"  (Rom.  1,  20). 

Dar  teleologia  nu  are  temeiuri  numai  în  ştiinţele  na¬ 
turale  şi  în  Sf.  Scriptură.  Ar  fi  să  mai  arătăm  legile  lui 
Dumnezeu  în  istorie ;  să  vorbim  despre  Pronia  divină  care 
îndrumă  paşii  omenirii  spre  lumină,  prin  religie ;  despre 
mâna  lui  Dumnezeu  care  pedepseşte  şi  răsplăteşte;  despre 
glasul  lui  Dumnezeu  care  vorbeşte  în  conştiinţa  şi  cultura 
neamurilor ;  despre  cuvântul  lui  Dumnezeu  care  descopere 
rostul  lumii  şi  tainele  vieţii  nemuritoare;  despre  libertatea 
şi  răspunderea  omului,  despre  planul  mântuirii,  scopul  şi 
sfârşitul  lumii,  etc.  Exemplificările  sunt  însă  suficiente  şi  e 
vremea  să  facem  încheierea  expunerilor  noastre. 

Din  toate  premisele  de  până  aci,  câteva  concluzii  reli¬ 
gioase  şi  învăţăminte  morale  se  impun;  şi  anume; 

1.  Din  contemplarea  cerului  înstelat  şi  din  cercetarea 
naturii  minerale,  vegetale  şi  animale,  ajungem  să  constatăm 
că  lumea  nu  este  rezultatul  întâmplării  sau  jocul  hasar- 
dului,  ci  este  opera  unei  fiinţe  raţionale,  cu  existenţă  per¬ 
sonală.  „Cerurile  spun  mărirea  lui  Dumnezeu  şi  lucrarea 
mâinilor  lui  o  vesteşte  tăria"  (Ps,  18,  1). 

2.  Din  legile  raţionale,  din  planurile  prestabilite,  din 
ordinea  imprescriptibilă  şi  din  armonia  ingenioasă  care 

există  în  lume,  iarăşi  rezultă  logic  existenţa  personală  a 
fiinţei  lui  Dumnezeu. 

3.  Materia,  în  planurile  lui  Dumnezeu,  este  pretutin¬ 
deni  în  univers  sclavă,  iar  spiritul,  deşi  neobservat,  e  pre¬ 
tutindeni  suveran.  Unde  a  intervenit  disordinea,  disarmonia 
şi  disteleologia,  acolo  a  intervenit  călcarea  legii,  ordinei  şi 
a  armoniei  divine. 

4.  Existând  legi  şi  ordine,  planuri  şi  scopuri  în  lume, 
viafa  are  un  sens  şi  un  scop,  un  sens  religios-moral  şi  un 
scop  nemuritor,  divin,  şi  nu  este  înţelepciune  mai  mare 
decât  a  ne  pune  viaţa  personală  de  acord  cu  destinul,  cu 
scopul  ei  suprem,  care  este  fericirea  eternă  in  comunitate 
de  iubire  sfântă  cu  Dumnezeu. 

5.  In  fine,  meditaţia  planurilor  şi  scopurilor  din  uni¬ 
vers,  contemplarea  naturii,  adică  studiul  teleologiei  —  nouă 
foarte  drag  —  ne  desvălue  mai  limpede  şi  mai  uşor  pe 
Dumnezeu  —  credinţă  nouă  foarte  scumpă.  —  Cartea  na¬ 
turii,  deşi  foaia  ei  primă  şi  ultimă  lipsesc,  ne  vorbeşte  pe 
fiecare  pagină  despre  bunătatea  fiinţei,  despre  înţelepciunea 
planurilor,  despre  măreţia  puterii  lui  Dumnezeu,  făcându-ne 
să  exclamăm  la  fiecare  pas ;  „Mari  şi  minunate  sunt  lucru¬ 
rile  Tale,  Doamne,  toate  întru  înţelepciune  le-ai  făcut" 
(Ps.  103,  24). 

Tot  ce  există  proclamă  existenţa  lui  Dumnezeu  şi  sensul 
sublim,  nemuritor  şi  ceresc  al  vieţii,  solemn  şi  convingător. 

—  Am  întrebat  pământul,  scrie  Fericitul  Augustin: 
„Tu  eşti  Dumnezeul  meu"  şi  mi-a  răspuns:  „Nu  sunt".  Şi 
tot  ce  e  pe  el  mi-a  mărturisit  la  fel.  Am  întrebat  marea 
şi  adâncul  şi  tot  ce  trăeşte  şi  se  târăşte  în  ele,  şi  mi-au 
răspuns:  „Nu  suntem  Dumnezeul  tău".  Caută  mai  sus!" 
Am  întrebat  vântul  şi  mi-a  răspuns  întreg  văzduhul  şi  tot 
ce  este  în  el:  „Nu  sunt  Dumnezeul  tău",  Am  întrebat  cerul, 
soarele,  luna  şi  stelele,  şi  mi-au  răspuns :  „Nici  noi  nu 
suntem  Dumnezeul  pe  care-1  cauţi  tu".  Şi  am  zis  către 
toate  cele  ce  sunt  in  jurul  meu :  „Mi-aţi  spus  de  Dumne¬ 
zeul  meu,  că  voi  nu  sunteţi  El,  vorbiţi-mi  acum  de  el“. 
Şi  mi-au  răspuns  toate  cu  glas  tare:  „El  ne-a  făcut". 

Aceluia  fie  viaţa,  mărirea  şi  închinarea  noastră,  în 
vecii  vecilor , . , 


MATERIALISMUL  ONTOLOGIC 

de 

Dr.  EMILIAN  VASILESCU 

Asistent  la  Facultatea  de  Teologie  din  Bucureşti 

Cuvântul  materialism  poate  fi  luat  in  mai  multe  înţe¬ 
lesuri.  Astfel,  se  spune  că  cineva  este  materialist,  pentrucă 
are  o  puternică  înclinare  spre  a-şi  procura  bunuri  mate¬ 
riale  şi  a  se  folosi  de  ele  ca  şi  când  n'ar  mai  exista  nimic 
mai  înalt.  Este  aşa  numitul  materialism  practic,  de  care  nu 
avem  a  ne  ocupa  în  cele  ce  urmează,  fiindcă  face  parte 
din  problemele  eticei.  De  asemenea,  se  spune  uneori  despre 
câte  un  om  de  ştiinţă  că  este  materialist,  pentrucă  în  cer¬ 
cetările  sale  se  comportă  ca  şi  când  în  lume  n’ar  exista 
altceva  decât  materie,  decât  fapte  şi  legi.  Este  materia¬ 
lismul  metodologic,  de  care  de  asemenea  nu  ne  vom  ocupa 
aici.  Pe  noi  ne  va  interesa  numai  materialismul  metafizic, 
ontologic,  adică  acea  concepţie  filosofică,  potrivit  căreia 
universul  întreg  este  într 'adevăr  alcătuit  in  ultimă  esenţă 
din  materie,  iar  sufletul  fie  că  este  socotit  ca  o  materie 
mai  fină,  fie  că  este  conceput  ca  un  produs,  un  atribut  sau 
o  funcţiune  a  materiei. 

In  istoria  filosofiei,  materialismul  ontologic  a  apărut  ca 
o  concepţie  sistematică  despre  lume  la  începutul  veacului 
al  V-lea  înainte  de  Hristos,  cu  filosofii  Leucipp  (pe  la  500) 
şi  Democrit  (pe  la  520 — 440),  Primii  filosofi  ionieni,  Tales 
(640 — 550),  Anaximandru  (611 — 546)  şi  Anaximene  (588 — 
524),  sunt  şi  ei  socotiţi  uneori  ca  materialişti,  pentrucă  redu¬ 
ceau  realitatea  la  unul  din  elementele  mai  răspândite,  cum  ar 
fi  apa  (Tales)  sau  aerul  (Anaximene),  sau  la  un  amestec  ne¬ 
definit  de  elemente  (Anaximandru).  Dar  materialismul  ace¬ 
stor  filosofi  era  mai  degrabă  aceea  ce  s'a  numit  un  hilo- 
zoism,  deoarece  pentru  ei  materia  avea  viaţă,  era  însufleţită. 
Tot  asemenea,  unii  socotesc  drept  materialist  şi  pe  Empe- 
dacle  din  Agrigent  (490 — 430),  fiindcă  spunea  că  lumea  este 

alcătuita  din  patru  elemente :  focul,  aerul,  apa  şi  pământul, 
dar  el  credea  că  aceste  elemente  se  amestecă  şi  se  desfac 
necontenit,  mânate  de  două  forţe  fundamentale :  iubirea  şi 
ura.  Deci  nu  poate  fi  vorba  la  Empedocle  de  un  materia¬ 
lism  consecvent,  iubirea  şi  ura  nefiind  forţe  fizice,  ci  spi¬ 
rituale,  Acelaşi  lucru  se  poate  spune  şi  despre  materialismul 
neclar  al  filosofilor  Diogene  din  Apolonia  şi  Archelaus  din 
Atena  (sau  din  Milet).  In  chip  sistematic,  materialismul  a 
apărut,  cum  am  spus,  cu  Leucipp  şi  Democrit,  mai  ales  cu 
acesta  din  urmă.  Despre  Leucipp  se  ştiu  puţine  lucruri. 
Astfel,  se  ştie  că  pe  la  anul  500  a  întemeiat  o  şcoală  la 
Abdera,  la  graniţa  dintre  Tracia  şi  Macedonia,  şi  că  a  pro- 
poveduit  atomismul,  adică  doctrina  după  care  lumea  este  al¬ 
cătuită  din  mici  părticele  de  materie.  Doctrina  atomistă  a  lui 
Leucipp  a  trecut  în  întregime  în  patrimoniul  filosofic  al 
marelui  său  discipol  Democrit  şi  în  felul  acesta  ne  este 
cunoscută.  Democrit  a  fost  marele  savant  al  antichităţii; 
mai  savant  chiar  şi  decât  Aristotel,  după  părerea  cunos¬ 
cutului  istoric  al  materialismului,  Friedrich  Aibert  Lange,1 
care  rezumă  astfel  concepţia  ontologică  a  lui  Democrit: 
Nu  există  nimic  altceva  decât  atomii  şi  spaţiul  gol,  orice 
altceva  este  părere.  Atomii  sunt  nesfârşit  de  mulţi  şi  dife¬ 
riţi  ca  formă.  In  veşnică  mişcare  prin  spaţiul  nesfârşit, 
atomii  mai  mari  cad  mai  repede  şi  isbesc  pe  cei  mai  mici. 
Lumea  a  luat  naştere  din  această  mişcare  de  părţi  şi  din 
acest  vârtej  al  atomilor.  Nenumărate  lumi  se  nasc  şi  pier 
împreună  şi  unele  după  altele.  Diversitatea  tuturor  lu:  ra¬ 
rilor  provine  din  diversitatea  atomilor  lor  ca  număr,  mă¬ 
rime,  formă  şi  orânduire.  Nu  există  deosebire  calitativă 
între  atomi.  Atomii  nu  au  o  „însuşire  lăuntrică"  specială, 
ci  acţionează  unii  asupra  altora  numai  prin  apăsare  şi  lo¬ 
vire.  Sufletul  constă  şi  el  tot  din  atomi,  însă  mai  fini,  ne¬ 
tezi  şi  rotunzi,  asemănători  cu  aceia  ai  focului.  Aceşti 
atomi  se  mişcă  mai  mult  şi  mai  repede  decât  toţi  ceilalţi 


‘  Fr.  A.  Lange:  Gesckichte  des  Materialismus.  6  AufI,,  Leipzi'g  1902,  Bd.  1, 
p.  12.  Pentru  expunerea  istorică  a  materialismului  ontologic,  în  afară  dc  această 
lucrare  fundamentală,  am  folosit  câteva  tratate  dc  istoria  filosofiei,  între  care  în 
deosebi  acela  al  lui  A.  Weber?  Histoire  de  la  philosophie  europeane,  Vlll-e  ed.,  Paris, 
Rschbacher,  1914. 

şi  prin  mişcarea  lor,  care  străbate  întreg  corpul,  iau  na¬ 
ştere  toate  formele  de  viaţă.  Activitatea  sufletească  se  ex¬ 
plică  după  Democrit  prin  îngrămădiri  şi  efluvii  de  atomi. 
Când  atomii  sufletului,  din  diferite  pricini,  se  împuţinează 
în  corpul  omului  sau  îl  părăsesc  cu  totul,  atunci  avem 
boala  şi  moartea.  Chiar  şi  zeii,  după  părerea  lui  Democrit, 
sunt  alcătuiţi  tot  din  atomi  şi  deşi  trăiesc  mai  mult  decât 
oamenii,  mor  totuşi  şi  ei,  la  fel  cu  oamenii. 

Reacţiunea  împotriva  materialismului  lui  Democrit  a 
început  cu  Socrate  şi  s’a  continuat  in  deosebi  prin  Platon 
şi  Aristotel,  după  care  materialismul  a  reapărut  în  con¬ 
cepţiile  filosofice  ale  epicureilor  şi  ale  stoicilor.  Epicur 
(341 — 207)  a  împrumutat  aproape  în  întregime  dela  Demo¬ 
crit  concepţia  acestuia  cu  privire  la  alcătuirea  lumii  din 
atomi.  In  vreme  ce  pentru  Platon  materia  nu  era  decât  o 
umbră  a  ideilor,  o  nonexistenţă,  pentru  Epicur  materia  de¬ 
vine  singurul  principiu  pozitiv,  real,  substratul  întregei  rea¬ 
lităţi.  In  afară  de  materie,  spune  Epicur,  nu  mai  este  decât 
vidul,  care  face  cu  putinţă  mişcarea.  Atomii,  din  care  este 
alcătuită  materia,  sunt  invizibili  şi  de  forme  foarte  dife¬ 
rite,  păstrându-şi  totdeauna  aceeaşi  formă.  Lumea  a  ieşit 
din  condensarea  atomilor.  Sufletul  este  şi  el  alcătuit  din 
părticele  mici  de  materie,  din  atomi  fini,  netezi  şi  rotunzi. 
Şi  cum  orice  alcătuire  din  atomi  tinde  în  mod  firesc  a  se 
dizolva,  pentru  a  da  naştere  la  alte  combinaţii  de  atomi, 
sufletul  nu  dăinueşte  după  moarte,  ci  se  descompune  în 
atomi,  din  care  este  alcătuit.'  Doctrina  materialistă  a 
lui  Epicur  a  fost  împărtăşită  între  alţii  şi  de  poetul  Lucre- 
ţius  (pe  la  99 — 55),  care  a  expus-o  în  poemul  său  întitulat : 
Despre  natura  lucrurilor  (De  natura  rerum). 

Materialismul  filosofilor  stoici  se  deosebeşte  întru  câtva 
de  acela  al  epicureilor,  sar  reprezentanţii  acestui  curent 
filosofic  :  Zenon  (336 — 264),  Chrisip  (282 — 204),  Seneca 
(4 — 73),  Epictet  (pe  la  50 — 120),  Marcu-Aureliu  (121 — 180), 
n'au  înţeles  să  fragă  pentru  viaţa  practică  urmările  rui¬ 
nătoare  pe  care  le  implică  materialismul  teoretic.  Pornind 

1  Ar  fi  multe  de  spus  despre  consecinţele  morale  dezastruoase  pe  care  Epicur 
şi  mai  ales  discipolii  săi  au  înţeles  să  Ie  tragă  dialr’o  astfel  de  concepţie  ontologică) 
dar  aceasta  ar  depăşi  cadrul  preocupărilor  noastre  din  această  expunere. 


430 


REVISTA  TEOLOGICA 


dela  concepţia  că  tot  ce  are  existenţă  trebue  să  aibă  şi 
un  corp,  pentrucă  altfel  n'ar  fi  nimic,  stoicii  învăţau  că 
şi  sufletul  omenesc  şi  chiar  Dumnezeu  sunt  realităţi  cor¬ 
porale,  materiale,  însă  dintr'o  materie  extrem  de  fină, 
cum  este  aceea  a  focului.  Dumnezeu  este  pentru  stoici  un 
suflu  înflăcărat,  un  foc  universal,  care  pătrunde  prin 
toată  realitatea,  producând  armonia  din  lume.  Sufletele 
omeneşti  sunt  scântei  din  acest  foc.  Atât  sufletele  ome¬ 
neşti,  cât  şi  zeii  —  inteligenţe  corporale  emanate  din  su¬ 
fletul  universal  —  nu  au  o  viaţă  veşnică,  ci  la  un  mo¬ 
ment  dat  se  descompun  şi  intră  în  circulaţia  universală. 
Chiar  dacă  sufletul,  în  baza  fineţii  elementelor  sale,  mai 
poate  subsista  câtva  timp  după  descompunerea  corpului, 
îşi  va  pierde  cu  totul  orice  urmă  de  personalitate  în  con¬ 
flagraţia  universală  care  va  avea  loc  la  sfârşitul  lumii. 

Este  interesant  poate  de  ştiut  că  materialismul  teo¬ 
retic  al  stoicilor  s'a  strecurat  şi  în  cugetarea  apologetului 
creştin  Tertullian  (150 — 220).  Acesta  a  avut  să  plătească 
scump  cunoscuta  sa  adversitate  faţă  de  filosofie,  căci 
atunci  când  a  vrut  să  filosofeze  şi  el,  a  filosofat  greşit, 
pornind  dela  principiul  stoic  că  tot  ce  are  existenţă  este 
şi  corporal.  Tertullian  a  atribuit  sufletului,  ba  chiar  şi  lui 
Dumnezeu,  o  realitate  corporală  (De  anima).  Sufletul,  după 
părerea  lui  Tertullian,  este  alcătuit  dintr'o  materie  subtilă 
care  are  forma  corpului  şi  în  unele  împrejurări  poate  fi 
văzut  cu  ochii.  La  această  idee  a  sa  despre  suflet  a  con¬ 
tribuit  şi  vedenia  pe  care  a  avut-o  o  credincioasă,  precum 
şi  interpretarea  greşită  a  locului  din  Sfânta  Scriptură  unde 
este  vorba  despre  bogatul  nemilostiv  şi  săracul  Lazăr,  dar 
va  mai  fi  contribuit  şi  lectura  cărţTor  lui  Soranus,  medic 
vestit  pe  vremea  aceea,  care  alcătuise  un  mare  tratat 
ştiinţific  despre  om. 1 


1  Greşala  lui  Tertullian  a  făcut-o  de  altfel  şi  un  alt  scriitor  bisericesc  apu¬ 
sean,  Arnobius,  In  cartea  sa  intitulată  Adversus  nationes.  De  aceea,  adevărata  con¬ 
cepţie  patristică  despre  natura  sufletului  nu  trebue  să  o  căutăm  la  scriitori  ca  Ter¬ 
tullian  sau  Arnobius,  ci  la  Sf.  Grigorie  de  Nissa  şi  Fericitul  Augustta,  care  sunt 
normativi  tn  această  privinţă.  Vedeţi;  E.  Giîson  a.  Ph ■  Bohner,  Dig  Geschichte  der 
christlichen  Phtlosophie  von  ihren  Anfăngen  bis  Nikolaus  von  Cues,  Paderborn,  F. 
Scboningh,  1937,  p,  151—152. 

In  epoca  modernă,  materialismul  a  reapărut  cu  Pierre 
Gassendi  (1592—1655),  fizician,  matematician  şi  filosof 
francez,  adversar  al  lui  Descartes,  Doctrina  ontologică  a 
lui  Gassendi  nu  prezintă  vreo  noutate  importantă  faţă  de 
atomismul  lui  Epicur  şi  al  Iui  Lucreţiu,  dar  nici  nu  ră¬ 
mâne  consecventă  cu  atomismul  epicurian,  pentrucă  ad¬ 
mite  pe  lângă  sufletul  motrice,  vegetativ  şi  sensitiv  —  care 
este  de  natură  materială  şi  piere  odată  cu  corpul  —  exi¬ 
stenţa  unei  substanţe  incorporale,  capabilă  de  a  gândi  şi 
înzestrată  cu  libertate.  Ceea  ce  înseamnă  că  Gassendi  este 
în  fond  adeptul  dualismului  ontologic  —  materie-spirit  — 
nu  al  materialismului  propriu  zis. 

In  forma  sa  cea  mai  pură,  materialismul  are  în  epoca 
modernă  un  susţinător  hotărît  în  Thomas  Hobbes  (1588-1679), 
a  cărui  doctrină  stă  la  temelia  întregului  materialism  mo¬ 
dern  şi  a  pozitivismului.  Materialismul  lui  Hobbes  nu  mai 
admite  două  substanţe  materiale  —  una  mai  grosolană, 
materia  neînsufleţită,  şi  una  mai  fină,  sufletul  —  ci  numai 
un  fel  de  materie,  care  dă  naştere  la  tot  ce  se  petrece  în 
univers.  Fenomenele  sufleteşti  nu  sunt  decât  rezultatul 
mişcărilor  materiei  cerebrale.  Sensaţia  este  o  mişcare  pro¬ 
dusă  de  obiecte  în  materia  ambiantă  şi  comunicată  la 
creier  prin  nervii^sensitivi.  Apercepţia  este  sentimentul 
pe  care  ni-1  dă  activitatea  cerebrală.  Memoria,  şi  ea,  nu 
este  altceva  decât  durata  unei  sensaţii.  Când  ne  amintim, 
simţim  că  am  simţit.  In  felul  acesta  explică  Hobbes  în¬ 
treaga  activitate  sufletească  prin  mişcările  ce  se  produc 
în  creier. 

După  Hobbes,  materialismul  are  în  Anglia  reprezen¬ 
tanţi  mai  de  seamă  pe  libercugetâtorul  John  Toland  (1670- 
1721),  pe  medicul  şi  naturalistul  Hartley  (1704-1757)  şi  pe 
teologul,  filosoful  şi  naturalistul  Joseph  Pristley  (1733-1804). 
John  Toland  învăţa  că  materia  nu  este  „substanţa  în¬ 
tinsă",  inertă,  care  primeşte  mişcarea  dela  Dumnezeu,  cum 
susţinea  Descartes,  ci  este  un  principiu  activ,  este  forţă, 
energie.  Nu  este  nevoie  deci  să  ne  imaginăm  un  suflet  al 
lumii  care  pune  universul  în  mişcare  sau  un  suflet  indi¬ 
vidual  care  simte,  cugetă,  acţionează.  Stările  noastre  su¬ 
fleteşti  sunt  produsul  materiei  cerebrale,  a  cărei  funcţiune 

aceasta  este :  de  a  simţi,  de  a  cugeta  şi  de  a  reacţiona. 
Orice  modificare  în  viaţa  noastră  sufletească  este  rezul¬ 
tatul  unei  activităţi,  unei  modificări  petrecute  în  creier. 
La  fel  susţineau  Hartley  şi  Pristley.  Acesta  din  urmă  re¬ 
zuma  materialismul  vechiu  şi  pe  ce!  din  timpul  său,  cre¬ 
zând  totuşi  că  nu  aduce  nici  o  pagubă  teologiei  creştine. 

Materialismul  psiho-fizic  inaugurat  în  epoca  aceasta 
va  face  însă  după  câtva  timp  progrese  însemnate  în  Franţa 
şi  în  Germania.  In  Franţa,  materialismul  a  fost  făcut  cu¬ 
noscut  de  către  Voltaire,  prin  publicarea  Testamentului  lui 
Jean  Meslier,  în  care  se  găsesc  ideile  materialiste  ale  lui 
John  Toland.  Dar  primul  susţinător  hotărît  al  materialismului 
pe  pământ  francez  este  La  Mettrie  (1709-1751),  autond 
lucrărilor  intitulate:  Histoire  naturelle  de  l'âme  (1745), 
L'Homme  machine  (1748)  şi  L’Homme  plante  (1748).  în¬ 
suşi  titlu!  acestor  cărţi  spune  despre  ce  este  vorba.  Omul, 
după  concepţia  lui  La  Mettrie,  este  o  maşină.  Fireşte,  o 
maşină  foarte  complicată,  dar  totuşi  o  maşină,  şi  nu  se 
deosebeşte  de  animal  sau  chiar  de  plantă  decât  prin  com¬ 
plicaţia  şi  perfecţiunea  ruajelor  sale.  Originea  omului 
trebue  căutată  într'o  evoluţie  naturală,  absolut  mecanică. 
Lumea  toată  nu  este  decât  materie.  Fenomenele  sufleteşti 
sunt  produsul  materiei.  Aceeaşi  teorie  o  întâlnim  la  Hel- 
vetius  (1715-1771)  şi  este  desvoltată  într'un  întreg  sistem 
de  materialism  ontologic  şi  psihologic  de  către  baronul 
cl'Holbach  (1723-1789),  în  cartea  sa  întitulată  Systeme  de 
la  nature,  publicată  la  Londra  în  anul  1770  sub  pseudo¬ 
nimul  Mirabaud.  Aceasiă  carte  este  capodopera  materia¬ 
lismului  francez  din  veacul  al  XVlII-lea.  Se  spune  de 
obiceiu  mult  rău  despre  Voltaire  şi  despre  celebrul  său 
sarcasm  îndreptat  împotriva  Bisericii  creştine,  dar,  cel 
puţin,  Voltaire  credea  în  Dumnezeu  şi  în  Providenţa  di¬ 
vină,  iar  filosofi?,  sa  —  dacă  se  poate  vorbi  de  Voltaire 
ca  filosof  —  constă  din  popularizarea  empirismului  lui 
Jchn  Locke.  in  cartea  baronului  d'Holbach  întâlnim  insă 
ateismul  hotărît  şi  vâlva  care  s'a  făcut  în  jurul  acestei 
cărţi  se  datcreşte  în  cea  mai  mare  măsură  împreju¬ 
rărilor  politice  şi  sociale  din  acea  vreme.  In  preajma 
Revoluţiei  franceze,  materialismul  nu  mai  era  o  simplă 

concepţie  ontologică,  aşa  cum  era  în  antichitate,  ci  o  armă 
de  luptă  socială,  îndreptată  mai  ales  împotriva  Bisericii. 
Materialismul  era  propagat  în  masele  populare  şi  opus 
spiritualismului  creştin.  Baronul  d'Holbach  nu  aducea  însă 
ceva  nou  în  problema  ontologică,  ci  numai  strângea  da¬ 
tele  problemei  mai  de  aproape  decât  La  Mettrie.  Uni¬ 
versul.  spunea  el,  este  alcătuit  din  materie,  care  în  ne¬ 
sfârşite  combinaţii  formează  tot  ce  există  in  cele  3  regnuri : 
mineral,  vegetal  şi  animal.  Materia  nu  este  neapărat  al¬ 
cătuită  din  atomi,  ci  din  nişte  părticele  mici  - —  molecule, 
le  spunea  el  —  a  căror  esenţă  ne  este  necunoscută.  Gân¬ 
direa  este  o  funcţie  a  materiei. 

In  aceste  din  urmă  câteva  fraze  se  rezumă  materia¬ 
lismul  francez  din  secolul  XVIII,  la  care  a  aderat  şi  me¬ 
dicul  Cabanis  (1757 — 1808],  dar  materialismul  avea  să  iz¬ 
bucnească  ceva  mai  târziu  cu  o  putere  deosebită  în  Cer¬ 
ni  mia,  în  urma  congresului  naturaliştilor,  care  s’a  ţinut  la 
Gottingen  în  anul  1854.  Acum  materialismul  profita  de 
unele  progrese  ale  ştiinţei,  pentru  a  se  pune  cu  totul  în 
slujba  radicalismului  politic,  în  care  erau  angajaţi  aproape 
toţi  reprezentanţii  curentului  materialist.  Karl  Vogt  (1817- 
1895),  cel  dintâi,  scrie  împotriva  spiritualistului  Rudolf 
Wagner  cartea  sa  Credinţa  cărbunarului  şi  ştiinţa  (Kbhler- 
glaube  und  Wissenschaft,  1854)  de  o  violenţă  excepţio¬ 
nală,  suţinând  nici  mai  mult  nici  mai  puţin  decât  că  „gân¬ 
direa  stă  faţă  de  creier  în  aceeaşi  legătură  în  care  stă 
fierea  faţă  de  ficat  şi  urina  faţă  de  rinichi".  De  asemenea 
un  alt  reprezentant  de  seamă  al  materialismului  german 
din  această  epocă,  Ludwig  Biichner  (1824-1899),  deşi  ne¬ 
sigur  în  ce  priveşte  noţiunile  pe  care  le  mânuia,  popula¬ 
rizează  materialismul  în  Germania  şi  în  lumea  întreagă 
prin  cunoscuta  sa  lucrare  Forjă  şi  Materie  (Kraft  un  Stoff, 
1855),  tradusă  şi  în  româneşte.  Dar  singura  lucrare  mai 
temeinică  a  materialismului  acestei  epoci  este  aceea  a  lui 
Moleschott  (1822-1894),  Circulaţia  vieţii  (Der  Kreislauf  des 
Lebens,  1852),  în  care  autorul  încearcă  să  construiască 
între  altele  şi  o  teorie  a  cunoştinţei  pe  terneiu  materialist. 
Ceva  mai  târziu,  Haeckel  (1834-1919)  îşi  va  aduce  şi  el 
însemnata  sa  contribuţie  la  popularizarea  materialismului, 

în  deosebi  prin  lucrarea  sa  întitulată  Enigmele  vieţii  (Die 
Weltrătsel,  1891). 

Materialiştii  din  această  epocă  se  foloseau  de  cerce¬ 
tările  ştiinţelor  moderne,  adaptând  rezultatele  acestora  con¬ 
cepţiei  lor  ontologice.  Dar,  dintre  toate  teoriile  ştiinţifice 
moderne,  transformismul  propoveduit  de  Lamarck  şi  Darwin 
a  devenit  aliatul  cel  mai  credincios  al  materialismului  îm¬ 
potriva  concepţiei  finaliste  şi  teiste  despre  lume.  Cine  spune 
astăzi  darwinism  înţelege  numai  decât  materialism  şi  necre¬ 
dinţă,  deşi  Darwin  însuşi  a  fost  un  credincios  şi  a  susţinut 
că  Dumnezeu  a  creat  primii  germeni  de  viaţă.  Şi  putem 
adăuga  că  şi  cercetările  întreprinse  în  domeniul  psiho-fi- 
ziologiei  au  făcut  mare  vâlvă  printre  materialiştii  zilelor 
noastre,  aceste  cercetări  urmărind  să  arate  că  există  o 
strânsă  corelaţie  între  funcţiunile  sufleteşti  şi  modificările 
substanţei  cerebrale. 

Vom  vedea  îndată  dacă  cercetările  ştiinţifice  moderne 
aduc  într'adevăr  un  sprijin  real  materialismului  ontologic, 
înainte  însă  de  a  trece  la  cercetarea  critică  a  acestei  con¬ 
cepţii,  trebue  să  amintim  că  fiîosofia  materialistă  occiden¬ 
tală  a  găsit  ecou  şi  la  noi  în  ţară.  în  deosebi  în  cugetarea 
primului  gânditor  sistematic  român,  filosoful  Vasile  Conta 
(1845 — 1882).  Acesta,  neavând  o  cultură  filosofică  sistema¬ 
tică,  dar  fiind  stăpânit  de  o  puternică  înclinare  spre  spe¬ 
culaţiile  filosofice,  s'a  lăsat  influinţat  adânc  de  curentul 
materialist  occidental  din  vremea  sa.  Pentru  el  nu  există 
altceva  decât  materie  şi  forţă.  Materia  este  infinită  şi  se 
modifică  fără  încetare.  Principiile  constitutive  şi  explica¬ 
tive  ale  universului  sunt :  vidul,  atomii  sau  plinul,  mişcarea, 
necesitatea,  spaţiul  şi  timpul.1  Fireşte,  consecvent  cu  sine 
însuşi,  materialismul  lui  Vasile  Conta  nu  admite  existenţa 
lui  Dumnezeu  şi  a  sufletului.  Lumea  este  stăpânită  de  un 
determinism  riguros,  de  un  mecanicism  universal,  iar  viaţa 
sufletească  nu  este  decât  produsul  materiei. 

Nu  este  nevoie  să  insistăm.  Materialismul  lui  Vasile 


1  Vasile  Conta :  Opere  filosofice,  ediţie  îngrijită  de  Nicolae  Petrescu,  Bucureşti, 
Cartea  Românească  1922.  Vedeţi  în  deosebi  lucrarea  postumă :  Intâile  principii  cari 
alcătaesc  lumea,  p,  508—539, 

Conta  intră  în  făgaşele  clasice  ale  acestei  concepţii  onto¬ 
logice.  Mai  puţin  limpede  este  „monismul"  la  care  ajunge 
dl  profesor  P.  P,  Negulescu  în  cursul  dsale  închinat  pro¬ 
blemei  ontologice.  In  acest  curs,  dsa  stărue  îndelung  asupra 
cercetărilor  referitoare  la  „generaţia  spontană",  pune  pe 
studenţi  la  curent  cu  studiul  analogiilor  dintre  materia  vie 
şi  materia  moartă  şi  expune  în  chip  amănunţit  ipotezele 
cu  privire  la  problema  morţii  naturale,  pentru  a  ajunge  la 
încheierea  că  între  materia  vie,  şi  materia  moartă  nu 
este  o  diferenţă  de  esenţă,  ci  una  de  grad.  „Ştiinţa  con¬ 
temporană,  spune  dsa,  duce  la  o  soluţie  monistă  a  pro¬ 
blemei  ontologice". 1 2  Monismul  la  care  se  opreşte  dl  pro¬ 
fesor  P.  P,  Negulescu  pare  a  fi  „monismul  substanţei",  cu¬ 
noscut  şi  sub  numirea  de  „teoria  identităţii".  Potrivit  ace¬ 
stei  concepţii,  universul  întreg  este  alcătuit  dintr’o  singură 
materie,  a  cărei  natură  nu  o  cunoaştem,  dar  care  poate  să 
apară  când  ca  materie  vie,  când  ca  materie  moartă.  Este 
monismul  profesat  între  alţii  şi  de  filosoful  Herbert  Spencer, 
a  cărui  cugetare  evoluţionistă  dl  profesor  P.  P.  Negulescu 
o  urmăreşte  de  aproape.  Credem  totuşi  că  nu  facem  un 
păcat  dacă  afirmăm  că  monismul  acesta  de  factură  evolu¬ 
ţionistă  nu  este  deloc  străin  de  concepţia  materialistă, 
însuşi  dl  profesor  P.  P.  Negulescu  ne  spune  că  „evoluţio- 
nismul  contimporan  împinge  către  o  anumită  soluţie  a  pro¬ 
blemei  ontologice  şi  anume  către  un  monism  materialist".' 

O  îndreptăţire  indirectă  a  afirmaţiei  noastre  cu  pri¬ 
vire  la  materialismul  ontologiei  dlui  profesor  P.  P.  Negu¬ 
lescu  vine  şi  dela  faptul  că  materialismul  ontologic  este 
prezentat  cu  simpatie  şi  chiar  susţinut  in  Introducerea  în 
filosofie  publicată  nu  de  mult  de  către  dl  Al.  Posescu,  asi¬ 
stent  la  Facultatea  de  Filosofie  şi  Litere  din  Bucureşti  şi 
discipol  foarte  fidel  al  dlui  profesor  P.  P.  Negulescu.  La  fel 
cu  maestrul  dsale,  dl  Al.  Posescu  pleacă  dela  principiul 
că  „o  gândire  neîntemeiată  pe  rezultatele  ştiinţei  nu  mai 
este  gândire",3  şi  cum  „cercetarea  ştiinţifică  orientează  cu¬ 
getarea  filosofică  in  mod  categoric  spre  monismul  mate- 

1  P.  P.  Negulescu:  Problema  ontologică.  Curs  litografiat,  1933 — 1934,  p,  907. 

2  Ibidem  p.  158, 

*  Al.  Posescu:  Introducere  in  filosofie,  Bucureşti  1939,  p.  42, 

riali  st",1  încheierea  nu  poate  fi  alta  decât  aceea  că  singura 
concepţie  ontologică  pe  care  un  filosof  o  poate  admite 
astăzi  este  monismul  materialist.  Dsa  nu  se  opreşte  însă 
aici,  ci  aduce  o  întreagă  serie  de  argumente  pentru  susţi¬ 
nerea  materialismului  ontologic,  arătând  cauzele  care  au 
contribuit  la  insuccesul  acestei  concepţii  spre  sfârşitul  seco¬ 
lului  trecut  şi  temeiurile  pentru  care  soluţia  materialistă  a 
problemei  ontologice  trebue  să  se  impună  cugetării  contim¬ 
porane.  De  pildă,  dacă  un  Karl  Vogt,  un  Biichner,  un  Mo- 
leschott,  un  Haeckel,  n'au  izbutit  să  se  impună  reprezen¬ 
tanţilor  filosofiei,  faptul  s'ar  datora  împrejurării  că  aceşti 
corifei  ai  materialismului  erau  toţi  oameni  de  ştiinţă  şi  din 
cauza  aceasta  n'au  fost  în  stare  să  dea  o  formă  consec¬ 
ventă,  din  punct  de  vedere  filosofic,  concepţiei  lor  onto¬ 
logice.  Pe  de  altă  parte,  puternica  tradiţie  filosofică  pe  care 
a  lăsat-o  idealismul  dela  începjtul  secolului  trecut,  precum 
şi  lipsa  pregătirii  ştiinţifice  a  celor  ce  au  reprezentat  filo- 
sofia  şi  continuă  să  o  reprezinte,  au  împiedecat  izbânda 
monismului  materialist,  spre  care  cercetarea  ştiinţifică  orien¬ 
tează  cugetarea  filosofică  „în  mod  categoric".* 

Dar  ne  întrebăm :  Să  se  datoreasca  oare  insuccesul  con¬ 
cepţiei  materialiste  numai  neîndemânării  oamenilor  care 
l-au  susţinut,  numai  puternicei  tradiţii  idealiste,  numai  ne¬ 
priceperii  filosofilor  în  ale  ştiinţei?  Nu  are  cumva  această 
concepţie  vreo  racilă  mai  adâncă  pentru  care  n'a  izbândit 
şi  probabil  nu  va  izbândi  deplin  niciodată? 

Trebue  să  mărturisim  însă  dela  început  că  nu  socotim 
combaterea  materialismului  drept  o  vitejie.  Ba  am  putea 
să  spunem  că  dau  dovadă  de  vitejie  tocmai  aceia  cari  în- 
drăsnesc  încă  să-l  mal  susţie.  Căci  într'adevăr  materialismul 
nu  se  mai  bucură  astăzi  de  nici  o  favoare.  Sub  forma  sa 
simplistă  şi  agresivă  abia  îl  mai  întâlnim  la  unii  vulgari- 

’  Ibidem  p.  243. 

2  Acuzaţia  aceasta  din  urmă,  pe  care  dl  Al.  Posescu  o  aduce  filosofilor,  că 
nu  sunt  familiarizaţi  cu  rezultatele  cercetărilor  ştiinţifice,  ne  aminteşte  de  învinuirea 
nedreaptă  pe  care  Haeckel  o  aducea  unor  savanţi  şi  filosofi  cum  au  fost  Kant,  Vir- 
chow,  Du  Bois  Reymond,  Wundt,  Baer,  cum  că  aceştia  în  tinereţea  lor,  fiind  mai 
sprinteni  la  minte  şi  mai  harnici  pe  tărâmul  cercetărilor  ştiinţifice,  admiteau  evolu- 
ţionismul,  dar  mai  târziu,  anchilozându-li-se  creierul,  n'au  mai  fost  în  stare  să  se 
ţină  la  curent  cu  progresele  ştiinţifice  şi  au  ajuns  la  alte  concluzii  filosofice  decât 
cele  evoluţionisto-moiuste. 

zatori  de  ştiinţă  şi,  fireşte,  la  gânditorii  aserviţi  unor  ideo¬ 
logii  sociale  vrăjmaşe  concepţiei  creştine  despre  viaţă.  Fi¬ 
losofii  nici  nu  mai  primesc  să  Ii  se  spună  materialişti,  ci 
„mecanicişti"  sau  „monişti",  după  cum  reduc  universul  la 
mişcare  sau  la  o  substanţă  ce  nu  este  nici  spirit  nici  ma¬ 
terie,  dar  poate  ţine  loc  când  de  una  când  de  alta. 

Pentru  a  nu  fi  bănuiţi  de  pornire  precugetată  împo¬ 
triva  materialismului  ontologic,  îi  vom  recunoaşte  meritul 
de  a  fi  împintenat  în  unele  împrejurări  cercetările  ştiinţi¬ 
fice.  Dar  tocmai  aceste  cercetări  au  vădit  şi  mai  bine  ne¬ 
temeinicia  materialismului  metafizic,  încât  astăzi  această 
concepţie  este  combătută  până  şi  în  cele  mai  elementare 
manuale  de  filosofie.  Şi  nu  din  pricina  consecinţelor  sale 
practice  dezastruoase,  ci  din  pricina  neadevărului  său. 

Intr 'adevăr,  materialiştii  îşi  fac- o  cinste  că  luptă  îm¬ 
potriva  tuturor  dogmatismelor  şi  tuturor  prejudecăţilor, 
dar  nu  există  altă  concepţie  filosofică  mai  dogmatică  şi 
mai  slabă  ca  întemeiere  ştiinţifică  decât  materialismul 
însuşi,  care  închide  ochii  în  faţa  realităţii. '  Sub  forma  sa 
dualistă,  adică  aşa  cum  îl  întâlnim  în  antichitate,  materia¬ 
lismul  ţinea  cât  de  cât  seamă  de  realitate,  pentrucă  nu 
putea  să  nu  constate  că  există  în  lume  ceva  deosebit  de 
fizic  şi  căruia  îi  spunem  psihic.  De  aceea  socotea  că  există 
două  feluri  de  materie,  una  mai  fină,  sufletul,  şi  alta  mai 
grosolană,  materia  propriu  zisă.  Dar  când  unii  materia¬ 
lişti  afirmă  că  ceea  ce  înţelegem  noi  prin  manifestări  su¬ 
fleteşti  sau  suflet  ar  fi  ceva  material,  la  fel  cu  restul 
lumii,  cade  desigur  în  absurd,  căci  cea  mai  elementară 
observaţie  ne  arată  că  stările  noastre  sufleteşti  sunt  cali¬ 
tativ  cu  totul  deosebite  de  materie.  Materialismul  n’a 
ajuns  de  altfel  niciodată  să-şi  precizeze  hotărît  punctul 
său  de  vedere  pe  baza  unei  serioase  cercetări  în  dome¬ 
niul  teoriei  cunoştinţei.  Iar  atunci  când,  sub  imboldul  cri¬ 
ticismului  kantian,  a  început  s'o  facă,  a  trecut  cu  uşurinţă 
peste  greutăţile  evidente  ale  deslegării  acestei  probleme. 
Cufundat  într'un  realism  fără  margini,  materialismul  na 

1  Vedeţi  O.  Kiilpe :  Einleitung  in  d(e  Philosophie,  5,  Aufl.  Leipzig.  S,  Hir*el, 
1910,  p,  178,  şi  R .  Eisler:  Einfiihrung  tn  dle  Philosophie,  Berlin,  Mittler  u.  Sohn, 
1905,  p.  142, 

sesisat  specificitatea  stărilor  sufleteşti  şi  a  afirmat  absurdi¬ 
tatea  că  o  stare  sufletească  oarecare,  un  sentiment  de  plă¬ 
cere  sau  durere,  un  act  de  judecată,  o  gândire,  ar  fi  ceva 
material.  De  sigur,  noi  luăm  cunoştinţă  de  ceea  ce  se  în¬ 
tâmplă  în  jurul  sau  înlăuntrul  nostru,  pe  calea  simţurilor. 
Sensaţia  este  un  fenomen  de  ordin  organic,  o  mişcare  de 
natură  biochimică,  ce  interesează  celulele  nervoase  ale  mă- 
duvei  spinării  sau  ale  creierului.  Ea  provoacă  în  măduva 
spinării  sau  în  creier  o  energie  care  se  poate  constata  cu 
instrumentele  ştiinţifice.  Dar,  de  îndată  ce  sensaţia  devine 
o  stare  de  conştiinţă,  o  stare  a  eului,  ea  devine  altceva 
decât  procesul  biochimic  cu  care  se  află  în  legătură. 
Starea  de  conştiinţă  nu  este  procesul  biochimic  însuşi,  că 
ceva  calitativ  deosebit.  Să  luăm  un  exemplu.  Cerem  cuiva 
să  desemneze  pe  tablă  un  triunghiu.  Ii  cerem  apoi  să  dea 
definiţia  triunghiului.  Ne  va  răspunde  că  triunghiul  este 
suprafaţa  închisă  de  trei  linii  drepte  care  se  întretaie  între 
ele.  Dar  triunghiul  poate  avea  şi  altă  formă  decât  aceea 
desenată  pe  tablă.  El  poate  fi  obtuz,  scalen,  isoscel,  drept- 
unghiu.  Să  ne  spună  filosoful  materialist:  cărei  sensaţii 
materiale  îi  corespunde  ideea  de  triunghiu  pe  care  o  avem 
în  mintea  noastră  atunci  când  definim  triunghiul  în  ge¬ 
neral?  Mergem  chiar  şi  mai  departe  şi  spunem  că  în¬ 
treaga  Geometrie  se  întemeiază  pe  idei  abstracte,  nu  pe 
sensaţii  concrete.  Matematicienii  se  referă  uneori  în  pro¬ 
blemele  lor  Ia  figuri  cu  patru  dimensiuni,  figuri  pe  ceri 
nu  le-a  văzut  nimeni  niciodată,  toate  figurile  pe  cari  le 
ştim  noi  având  trei  dimensiuni.  Figurile  cu  patru  dimen¬ 
siuni  sunt  numai  concepute  de  spiritul  nostru,  nu  sunt  ima¬ 
ginate.  Prin  urmare,  gândirea  depăşeşte  cu  mult  sensaţia. 
Datele  sensibilităţii  sunt  prelucrate  de  spiritul  nostru  prin- 
tr'o  putere  a  sa  specială.  In  baza  acestei  puteri  înţelegem 
ideea  de  existenţă,  de  infinit,  de  cauză,  efect,  etc.,  care 
au  putut  fi  provocate  cu  prilejul  unei  sensaţii,  dar  ele  nu 
pot  fi  imaginate  propriu  zis,  ci  existenţa  lor  se  datoreşte 
puterii  noastre  sufleteşti  de  a  abstractiza,  de  a  generaliza, 
adică  raţiunii,  inteligenţei  noastre,  care  este  în  stare  nu 
numai  să  abstractizeze  şi  să  generalizeze,  ci  şi  să  judece, 
să  compare,  ceea  ce  iarăşi  nu  este  tot  una  cu  datele  sen- 

sibilităţii,  Dacă  de  pildă  mirosim  două  ilori  diferite,  ne 
dăm  foarte  bine  seama  de  diferenţa  mirosurilor  lor,  dar 
operaţia  mintală  de  a  compara  cele  două  mirosuri  nu 
este  nicidecum  tot  una  cu  sensaţiile  diferite  ce  ni  le  pro¬ 
voacă  cele  două  flori,  ci  o  operaţie  pur  mintală  în  legă¬ 
tură  cu  datele  sensibilităţii.  De  aceea,  când  Karl  Vogt 
spune  că  între  creier  şi  gândire  este  aceeaşi  legătură  care 
există  între  ficat  şi  fiere  sau  între  rinichi  şi  urină,  face 
nu  numai  o  comparaţie  grosolană,  dar  afirmă  un  nea¬ 
devăr  şi  o  absurditate  din  cele  mai  mari.  1  Mai  ales  în 
urma  analizelor  adâncite  făcute  de  Bergson  în  renumita 
sa  teză  de  doctorat  în  filosofie,  Essai  sur  Ies  donnees  im- 
mediates  de  la  consciertce,  s’a  stabilit  in  chip  definitiv  ab¬ 
soluta  deosebire  calitativă  dintre  stările  sufleteşti  şi  feno¬ 
menele  fizice  cu  care  acestea  stau  în  legătură. 2 

Nu  mai  puţin  slabă  este  poziţia  materialismului  atunci 
când  afirmă  că  psihicul  ar  fi  un  atribut  al  fizicului,  că 
adică  substanţa  cerebrală  ar  avea  însuşirea  de  a  face  ope¬ 
raţii  mintale,  de  a  gândi.  Atunci  se  pune  întrebarea:  De 
ce  numai  creierul  are  această  însuşire  ?  De  ce  nu  au 
această  însuşire  şi  celelalte  părţi  ale  corpului  sau  ale  ma¬ 
teriei  în  general?  Se  răspunde  că  într'adevăr,  în  forme 
mai  rudimentare,  gândesc  nu  numai  animalele,  care  au  un 
sistem  cerebral  asemănător  cu  al  omului,  dar  şi  vieţuitoa¬ 
rele  cele  mai  puţin  complexe.  Şi  acestea  au  reacţiuni  mai 
mult  sau  mai  puţin  conştiente  şi  deci  materia  în  general, 
chiar  cea  anorganică,  are  proprietăţi  sufleteşti.  Cu  aceasta 
încurcăm  însă  de  tot  lucrurile  şi  înseamnă  că  nu  mai  facem 
deosebire  între  comportamentul  pur  sensual  şi  instinctiv  al 
animalelor  şi  judecata,  raţiunea,  hotărîrea  voluntară  a 
omului.  Ne  întoarcem  deci  la  hilozoismul  primilor  filosofi 
ionieni,  pe  care  înşişi  filosofii  materialişti  moderni  sunt  de 
acord  a-1  considera  ca  o  naivitate.  Şi  apoi,  este  de  neîn¬ 
chipuit  cum  materia,  ale  cărei  proprietăţi  nu  pot  fi  decât 
fizice,  mecanice,  chimice,  mai  poate  avea  şi  proprietăţi  su- 

1  Vedeţi  Th.  Moreux  t  Les  confins  de  la  science  et  de  la  foi,  Paris,  G. 
Doin,  1925,  t.  II,  chap,  XX,  Un  peu  de  psychologie , 

2  Vedeţi  studiile  :  Problema  libertăţii  spirituale  în  filosofia  lui  Bergson  şi  Su¬ 
fletul  şi  corpul  in  lucrarea  noastră;  Probleme  de  psihologie  religioasă  şi  filosofie  mo¬ 
rală,  Bucureşti,  Cugetarea,  1941, 

fleteşti,  adică  dintr'o  categorie  radical  deosebită  de  cea 
dintâi. 

Acelaşi  lucru  se  poate  spune  şi  despre  afirmaţia  atât 
de  stăruitoare  a  materialiştilor,  cum  că  gândirea  ar  fi  o 
funcţiune  a  materiei,  a  sistemului  nervos.  In  primul  rând, 
fizicul  nu  poate  să  aibă  decât  funcţiuni  fizice.  Procesele 
fizico-chimice  ce  se  petrec  în  creier  nu  pot  da  naştere 
decât  tot  la  procese  fizico-chimice,  nu  la  ceea  ce  se  nu¬ 
meşte  uneori  cu  termenul  abuziv  de  „energie  psihică"  şi 
care  este  cu  totul  altceva.  Principiul  conservării  energiei, 
care  este  presupus  că  domneşte  în  lumea  fizică,  îşi  pierde 
cu  totul  înţelesul  când  este  vorba  de  stările  noastre  sufle¬ 
teşti.  Se  ştie  că,  potrivit  acestui  principiu,  în  univers  ar 
exista  o  cantitate  de  energie  care  nici  nu  creşte  nici  nu  se 
micşorează,  ci  numai  trece  prin  necontenite  schimbări. 
Ar  exista  deci  între  procesele  naturale  o  înlănţuire  neîn¬ 
treruptă,  în  care  înlănţuire  ar  intra  şi  procesele  vitale  şi 
deci  şi  activitatea  sistemului  nervos.  Acum,  dacă  psihicul 
nu  este  o  formă  de  energie  de  sine  stătătoare,  mecanică, 
electrică,  termică  sau  chimică,  şi  ca  atare  să  intre  în  în¬ 
lănţuirea  de  transformări  pe  care  le  sufere  energia  con¬ 
stantă  a  lumii,  nu  se  poate  închipui  cum  a  luat  naştere. 
Iar  dacă  o  simţire,  o  gândire,  o  judecată,  sunt  rezultatul 
unei  excitaţii  cerebrale  şi  prin  urmare  a  întrebuinţării  unei 
energii,  înseamnă  că  s'a  pierdut  cu  această  ocazie  o  cantitate 
de  energie,  contravenindu-se  astfel  principiului  conservării 
energiei. 

Pentru  a  ieşi  din  această  dilemă,  savanţi  ca  Daniel 
Berthelot  şi  Ostwald  au  propus  ipoteza  potrivit  căreia  psi¬ 
hicul  ar  fi  şi  el  alcătuit  dintr'o  formă  de  energie  chimică, 
electrică  sau  termică  şi  atunci  legea  conservării  energiei 
n'ar  mai  suferi  nici  o  lacună.  Dar  aceasta  este,  fireşte,  o 
simplă  ipoteză  şi  prin  ea,  în  loc  să  facem  un  pas  înainte 
spre  limpezirea  lucrurilor,  ne  întoarcem  la  materialismul 
antic,  care  concepea  spiritul  ca  o  materie  fină. 

Fireşte,  reprezentanţii  materialismului  nu  se  dau  bătuţi 
şi  caută  să  aducă  în  sprijinul  tezei  lor  rezultatele  cercetă¬ 
rilor  ştiinţifice  mai  noui,  pentru  a  dovedi  că  într'adevăr 
universul  întreg  este  alcătuit  din  materie,  iar  psihicul  nu 

este  decât  un  produs  al  activităţii  creierului.  Astfel  sco¬ 
ţând  în  evidenţă  temeiurile  noului  materialism  faţă  de  cel 
vechiu,  dl  Al.  Posescu  arată  în  lucrarea  amintită  mai  sus 
cum  teoria  evoluţionistă,  care-şi  încorporează  rezultatele 
cercetărilor  întreprinse  în  astronomie,  geologie,  biologie, 
fiziologie,  psihologie,  etc,,  vine  în  sprijinul  concepţiei  onto¬ 
logice  materialiste.  Ar  însemna  însă  să  ne  extindem  prea 
mult,  urmărind  aici  punct  cu  punct  toate  alegaţiile  mate¬ 
rialismului  ontologic.  Am  vrea  totuşi  să  ştim  un  lucru: 
Admite  dl  Al.  Posescu,  împreună  cu  filosofii  materialişti 

—  a  căror  argumentare  o  înfăţişează  cu  oarecare  simpatie 

—  că  viaţa  este  „produsul  unor  transformări  lente,  con¬ 
forme  legilor  naturii,  a  materiei  organice  amorfe  şi  nede¬ 
terminate,  care  a  luat  naştere  din  materia  anorganică  pe 
fundul  mărilor  în  epocile  primitive  de  formare  a  scoarţei 
pământului?"  1  Este  dsa  convins  că  „în  embriologie  expli¬ 
caţia  evoluţionistă  a  originii  vieţii,  care  stă  la  temelia 
noului  monism  materialist,  găseşte  o  ultimă  confirmare?"  1  In 
fine,  a  verificat  dsa  „faptele"  din  domeniul  fiziologiei  şi 
psihologiei  normale  şi  patologice  care  par  a  ne  îndreptăţi 
să  admitem  că  viaţa  sufletească  este  produsul  activităţii 
normale  a  creierului?"  8  Noi  credem  că  lucrurile  acestea 
s'au  lămurit  încă  demult.  Chiar  la  noi  în  ţară,  discuţia  de 
acum  30 — 40  de  ani  dintre  prof.  Dr.  N.  C.  Paulescu  şi  prof. 
Dr.  D.  Voinov  o  socotim  concludentă  în  ce  priveşte  teoria 
„generaţiei  spontane"  şi  a  „transformismului".  De  pildă 
cine  mai  crede  astăzi  în  celebra  moneră  a  lui  Haeckel  sau 
în  faimosul  baihybîus  al  lui  Huxley,  renegat  de  însuşi 
descoperitorul  său  şi  dovedit  de  savantul  Milne-Edwars  a 
fi  o  simplă  mucozitate  secretată  de  bureţii  marini  la  atin¬ 
gerea  instrumentelor  de  pescuit?  Ce  dovezi  a  adus  Haeckel 
că  pe  vremuri,  când  se  forma  scoarţa  pământului,  carbonul 
s'a  apropiat  cu  iubire  de  hidrogen  şi  împreună  cu  oxigenul 
şi  azotul  au  dat  pe  fundul  mărilor  prima  bucăţică  de  ma¬ 
terie  vie,  monera,  protoplasmă  fără  nucleu,  când  se  ştie  că 
protoplasma  nu  poate  trăi  fără  nucleu?  Şi,  pentru  a  nu 
lungi  vorba,  ce  temeiu  putem  pune  pe  afirmaţiile  unui  om 
de  ştiinţă  ca  Haeckel,  care  s’a  dovedit  a  fi  falsificat  dese- 

1  Al,  Posescu:  Op.  cit.  p,  24 1.  2  ibidera  p,  245. 

nele  ce-i  serveau  pentru  a-şi  susţine  cunoscuta  sa  teorie  a 
ontogeniei ?  Cum  mai  poate  fi  luat  în  serios  un  astfel  de 
om  de  ştiinţă,  care  visa  întemeierea  unei  „religii  moniste", 
cu  „biserici  moniste",  obţinute  prin  cedarea  bisericilor  cre¬ 
ştine  şi  împodobite  cu  desene  de  plante  exotice,  cu  aquarii 
şi  cu  o  splendidă  uranie  în  locul  altarului,  pentru  a  arăta 
mişcările  aştrilor  cereşti  ? ! , . . 

Mai  mult  interes  a  avut  pentru  noi  studiul  analogiilor 
dintre  materia  vie  şi  materia  moartă,  prezentat  cu  măestrie 
de  dl  profesor  P.  P.  Negulescu  în  cursul  dsale  de  ontologie. 
Erau  lucruri  oarecum  noul  şi  înfăţişate  ca  rezultate  ale 
cercetărilor  ştiinţifice,  deci  investite  cu  un  deosebit  pre¬ 
stigiu.  Dar  a  fost  suficient  să  deschidem  volumul  III  din 
monumentalul  Tratat  de  Fiziologie  Medicală  al  savantului 
profesor  Dr.  N.  C.  Paulescu,  pentru  a  vedea  spulberân- 
du-se  mirajul  acestor  analogii.  Cu  o  competenţă  pe  care 
nimeni  nu  i-o  poate  pune  la  îndoială,  Doctorul  Paulescu 
cercetează  toate  pretinsele  cazuri  de  „sensibilitate",  „miş¬ 
care",  „păstrarea  formei  specifice",  „hrănire",  „creştere", 
„însămânţare",  etc.,  ce  s'ar  fi  observat  la  materia  moartă 
şi  conchide  că  nici  vorbă  nu  poate  fi  de  vreo  identitate 
între  înfăţişările  materiei  vii  şi  cele  ale  materiei  moarte. 
Oamenii  de  ştiinţă  şi  filosofii  care  stabilesc  astfel  de  ana¬ 
logii,  „întrebuinţează  expresii  a  căror  însemnătate  depă¬ 
şeşte  pe  aceea  a  faptelor,  apoi  generalizează  în  chip  arbi¬ 
trar.  Ei  se  servesc  de  cuvinte  echivoce  sau  dau  acelaş 
nume  la  lucruri  neasemănătoare ;  apoi,  profitând  de  con¬ 
fuzia  care  a  rezultat  din  acest  abuz  de  vorbire,  afirmă 
analogia  şi  chiar  identitatea  fiinţelor  vii  şi  a  corpurilor 
brute,  de  unde  scot  argumente  în  favoarea  doctrinei  lor. 
Dar  asemenea  procedee,  care  duc  la  sofism,  nu  sunt  cu 
siguranţă  ştiinţifice".1  Aşa  vorbeşte  un  adevărat  om  de  şti¬ 
inţă,  pe  care  cercetările  sale  nu  l-au  dus  la  concluzii  mo¬ 
niste  sau  materialiste. 

In  fine,  în  ce  priveşte  „strânsa  dependenţă  în  care 
stau  fenomenele  sufleteşti  faţă  de  funcţiunile  organismului", ‘ 
trebue  să  recunoaştem  că  aici  stă  toată  puterea,  dar  şi 

1  Dr.  jV,  C,  Paulesco:  Trăite  de  Physlolegie  medicale,  Bucarest,  Cartea  Ro¬ 
mânească  1921,  t,  III,  p.  899,  2  Al.  Posescu:  Op,  cit.  p,  244, 

toată  slăbiciunea  argumentării  materialiste.  Fiindcă  nimeni 
nu  poate  să  conteste  legătura  dintre  psihic  şi  fizic.  Oricine 
ştie  că  o  băutură  alcoolică,  un  narcotic,  o  otravă,  intro¬ 
duse  în  organism,  au  ca  rezultat  anumite  manifestări  de 
ordin  sufletesc,  pe  care  le  cunoaştem  cu  toţii.  Dar  ce  pro¬ 
bează  aceasta?  Nimic  mai  mult  decât  că  activitatea  spiri¬ 
tuală  nu  se  poate  desfăşura  în  bune  condiţiuni  atunci  când 
organul  de  care  ea  se  foloseşte  nu  funcţionează  normal. 
Poate  cineva  să  cânte  melodii  plăcute  cu  un  instrument  muzical 
desacordat  sau  spart?  Pe  de  altă  parte,  e  drept  că  anumite 
stări  sufleteşti  sunt  în  legătură  în  special  cu  anumite  re¬ 
giuni  ale  creierului,  dar  nu  înseamnă  că  în  acele  regiuni 
ale  creierului  se  „produc"  stările  sufleteşti  respective  sau  că 
acele  stări  sufleteşti  nu  se  mai  pot  împlini  nicidecum  dacă 
se  distrug  regiunile  din  creier  cu  care  sunt  de  obiceiu  în 
legătură.  Vechea  teorie  a  compartimentării  creierului,  cu¬ 
noscută  sub  numele  de  frenologie  şi  popularizată  de  Gali, 
nu  se  mai  bucură  de  nici  o  cinste  printre  oamenii  de  şti¬ 
inţă,  pentrucă  s'a  dovedit  că  funcţiunile  sufleteşti  se  pot 
îndeplini  în  cele  mai  bune  condiţiuni  chiar  atunci  când 
printr'o  operaţie  chirurgicală  se  scoate  o  mare  cantitate 
din  creierul  cuiva.  Aşa  a  fost  cazul  prezentat  de  Doctorul 
Guepin  în  faţa  Academiei  de  Ştiinţe  din  Paris,  în  timpul 
răsboiului  din  1914 — 1918,  când  unui  soldat  i  s'a  scos  o 
treime  din  creier  şi  după  aceea  bolnavul  s'a  vindecat  şi 
n'a  prezentat  niciun  fel  de  anormalitate  sufletească.  Tot  la 
un  caz  asemănător  se  referea  şi  Bergson  în  lucrarea  sa 
Matiere  et  Memoire,  dând  cu  acel  prilej  prima  mare  lovi¬ 
tură  teoriei  localizărilor  cerebrale  a  imaginilor,  susţinută 
de  altfel  până  atunci  de  savanţi  ca  Wernicke,  Dejerine, 
Broca,  etc. 

Cât  despre  pretinsa  corespondenţă  între  mărimea  sau 
greutatea  creierului  şi  mărimea  inteligenţei,  la  oameni  şi 
la  animale,  nu  face  să  ne  pierdem  prea  multă  vreme  cu 
astfel  de  teorii  învechite.  Astăzi  se  ştie  hotărît  că  nu  se 
poate  scoate  nici  o  încheiere  în  favoarea  tezei  materialiste 
din  cercetările,  foarte  întinse  de  altfel,  ce  s'au  făcut  în 
această  direcţie.'  Pentru  a  ne  amuza  puţin,  putem  aminti 

1  Vedeţi  H.  Pierea  :  -Le  dâoeloppemeai  mental  et  l' intelligence.  Paris,  Alean,  1930» 

totuşi  că  Cicerone,  Rafiael,  Napoleon  aveau  un  creier  re¬ 
lativ  mic;  că  în  medie  volumul  creierului  unui  troglodit 
este  de  1590  centimetri  cubi,  iar  al  unui  parisian  modern 
de  1558 ;  că  dacă  creierul  lui  Cuvier  a  cântărit  1861  grame 
şi  al  lui  Byron  1807  grame,  în  schimb  acela  al  mineralo- 
gistului  Hausmann  a  avut  1437  grame,  iar  al  lui  Gambetta 
numai  1226  grame;  că  dacă  s'a  pretins  că  şi  forma  creie¬ 
rului  stă  în  strânsă  legătură  cu  mărimea  inteligenţei,  în 
schimb  s'a  observat  că  oameni  de  o  inteligenţă  excepţio¬ 
nală,  cum  au  fost  Goethe,  Shakespeare  şi  Richelieu,  aveau 
fruntea  îngustă  şi  teşită.1 

Dar,  cum  am  spus,  ne  pierdem  vremea  stăruind  asupra 
acestor  lucruri.  De  aceea  ne  grăbim  să  încheiem,  afirmând 
că  cercetările  ştiinţifice,  care  au  dus  pe  unii  filosofi  la 
materialismul  ontologic  şi  la  conceperea  lumii  ca  un  vast 
mecanism,  pe  alţii  i-au  dus  la  convingeri  de  altă  natură, 
la  finalism,  spiritualism  şi  teism.  Şi  nu  este  greu  de  bă¬ 
nuit  de  partea  cui  se  îndreaptă  preferinţele  noastre.  Mai 
ales  că  din  punct  de  vedere  practic,  materialismul  onto¬ 
logic  implică  in  chip  logic  urmări  dezastruoase.  Dacă  filo¬ 
sofii  materialişti  n'au  tras  totdeauna  pentru  viaţă  conse¬ 
cinţele  implicit  cuprinse  în  concepţia  lor  ontologică,  apoi 
faptul  nu  se  explică  altfel  decât  printr’o  vădită  lipsă  de 
logică  şi  printr'o  firească  spaimă  în  faţa  grozăviei  morale 
în  care  ne  aruncă  teoria  „omului  vierme".2  Nu  mai  stă¬ 
ruim  deci.  Lucrurile  acestea  se  ştiu  prea  bine.  De  aceea, 
încheind,  mărturisim  convingerea  noastră  că  materialismul 
ontologic  este  o  concepţie  filosofică  pe  drept  înmormân¬ 
tată  astăzi  şi  regretăm  faptul  că  această  concepţie,  care  a 
vrăjit  multă  lume  în  Occident  în  secolul  trecut,  a  izbutit 
să  găsească  ecou  şi  la  noi  în  ţară. 


1  Vedeţi  E,  Duplessyr  Apologâtique,  IV-e  ed„  Paris,.  La  bonne  presae,  1934, 
t.  I,  p,  182,  precum  şi  orice  alt  manual  de  Apologetică, 

2  Vedeţi  C,  Rădulescu-Motru :  Elemente  de  metafizică,  ed,  definitivă.  Bucu¬ 
reşti,  Casa  Şcoalelor,  1928,  p.  38 — c9. 


FILOSOFIA  RELIGIOASĂ  A  LUI 
NICOLAE  BERDIAEFF1 

de 

Preot  Dr.  ISIDOR  TODORAN 

Profesor  la  Academia  teologică  „  Aodrclani" 

8.  Problema  libertăţii.  Cele  trei  libertăţi.  Omul  este  în? 
primul  rând  spirit,  iar  spiritul  este  libertate.  Problema  libertăţii' 
apare  astfel  ca  o  problemă  a  spiritualităţii  omeneşti.  A  fi  liber  în¬ 
seamnă  a  nu  fi  determinat  din  afară,  ci  din  interior,  din  profunzimea 
spiritului.  Natura  nu  cunoaşte  libertate  (pentrucă  în  natură  nu  exista 
nimic  care  ar  lucra  din  proprie  profunzime  interioară  şi  cu  energie 
creatoare) ;  libertatea  aparţine  lumii  spirituale.  Opoziţia  libertate-na- 
tură  este  opoziţia  spirit-natură.  Libertatea  constitue  esenţa  omului  şt 
fundamentul  demnităţii  sale.  „Dacă  omul  se  întreabă  cu  sinceritate 
care  este  partea  cea  mai  profundă  a  fiinţei  sale,  la  care  nu  poate 
renunţa  fără  să  renunţe  la  el  însuşi,  şi  a  cărei  privaţiune  îl  face 
impropriu  să  guste  toate  bunătăţile  care  l-ar  copleşi  altfel,  el  trebue 
sâ  răspundă  că  aceasta  este  libertatea  sa.  Nu  există  pentru  om  un 
nume  mai  umilitor  şl  nici  stare  mai  nenorocită  decât  aceea  de  sclav. 
Şi  sclavul  este  de  două  ori  nenorocit,  dacă  acceptă  nenorocirea  sa 
fără  s’o  simtă,  căci  atunci  este  un  lucru  şi  nu  o  fiinţă".  2  Prin  liber¬ 
tate  o  fiinţă  este  capabilă  de  iniţiativă,  capabilă  să-şi  afirme  inde¬ 
pendenţa,  să  nu  se  lase  constrânsă,  să  fie  creatoare.  Nicio  fericire 
nu  poate  fi  preferată  libertăţii,  căci  o  fericire  impusă  sfârşeşte  prin 
a  fi  tortură,  nu  fericire  veritabilă.  Prin  libertate  o  fiinţă  este  fiinţă 
şi  du  lucru. 

Libertatea  este  apoi  o  idee  centrală  a  creştinismului.  Fără  ea 
nu  se  pot  înţelege  nici  creaţiunea  lumii,  nici  căderea,  nici  mântuirea, 
nici  credinţa. 

Libertate  nu  însemnează  liber  arbitru.  Acesta  se  bazează  pe 
voinţă,  libertatea  pe  spirit.  Liberul  arbitru  are  numai  o  însemnătate 


1  Urmare  din  RT  XXXIII,  1943  p.  368. 

2  Louis  Lavelle,  Le  moi  et  sen  destin.  Paris.  1936,  pg.  151—152. 

pedagogică  şi  utilitară,  pentru  a  fundamenta  responsabilitatea  mo¬ 
rală  a  omului  şi  pentru  a  justifica  meritul  şi  pedeapsa.  Problema 
liberului  arbitru  este  practică  şi  socială,  a  libertăţii  este  religioasă 
şi  spirituală.  După  Berdiaeff,  problema  libertăţii  nu  este  aceea  a  li¬ 
bertăţii  de  a  voi  şi  a  alege,  cum  se  spune  în  chip  obişnuit,  ci  pro¬ 
blema  principiului  de  bază  a  existenţei  şi  vieţii.  Ea  este  principiul 
esenţial  al  vieţii  spirituale. 

Libertatea  se  manifestă  în  vieaţă  şi  în  experienţa  spirituală. 
Deci,  în  afara  de  trăirea  ei  directă,  orice  deducţie  a  libertăţii  din 
lucruri  sau  raţionalizare  a  ei  sunt  imposibile.  Libertatea  este  mister 
şi  ca  atare  nu  i  se  poate  elabora  un  concept  pozitiv,  nu  i  se  poate 
da  o  definiţie,  căci  aceasta  ar  însemna  raţionalizarea  ei.  Filosof  ia 
raţională  naturalistă  nu  poate  ajunge  decât  cel  mult  la  o  concepţie 
statică  a  libertăţii.  Dar  libertatea  este  dinamică  prin  esenţa  ei.  Li¬ 
bertatea  este  „dinamica  interioară  a  spiritului,  misterul  iraţional  al 
fiinţei,  acela  al  vieţii  şi  al  destinului". 1  Dacă  nu  se  poate  construi  un 
concept  logic  şi  pozitiv  al  libertăţii,  nu  înseamnă  că  ea  este  incog¬ 
noscibilă.  Insă  calea  spre  cunoaşterea  ei  nu  este  aceea  a  unei  meta¬ 
fizici  naturaliste.  Libertatea  trebue  analizată  în  tragicul  dialecticei  ei 
interioare,  în  epocile  desvoltării  spirituale  şi  în  întoarcerile  ei  în 
contra  ei  însăşi,  nu  în  definiţii.  Căci  libertatea  precedă  şi  depăşeşte 
raţiunea.  Libertatea  este  iraţională  şi  misterioasă,  e  începutul  tutu¬ 
rora  şi  creatoare.  Raţiunea  însă  caută  să  suprime  misterul.  Liber¬ 
tăţii  nu  i  se  pot  cere  motive  şi  temeiuri,  ca  raţiunii,  decât  supri¬ 
mând-o.  Ea  îşi  produce  singură  raţiunile  (motivele)  ei.  Libertatea  nu 
poate  fi  sesizată  ca  un  lucru,  ca  ceva  din  exterior ;  ea  se  sesizează 
exclusiv  în  exerciţiul  ei. 

Definiţia  clasică  a  libertăţii,  după  care  libertatea  este  autode¬ 
terminare  dinlăuntru,  din  profunzime,  cu  excluderea  oricărei  deter¬ 
minări  exterioare,  chiar  a  propriei  naturi,  este  justă,  după  Berdiaeff, 
însă  nu  ne  poate  desvălui  nici  ea  misterul  fiinţial  al  libertăţii. 

Omul  este  liber  în  măsura  în  care  se  determină  din  profun¬ 
zimea  sa,  adică  în  măsura  în  care  spiritul  domină  psihicul  şi  corpo¬ 
ralul  (naturalul). 

Dar  in  problema  libertăţii  trebue  să  se  meargă  şi  mai  departe. 

Libertatea  este  „profunzime  insondabilă “  şi  nedeterminabilă ;  ea 
nu  se  înrădăcinează  în  fiinţă,  ci  în  abisul  anterior  fiinţei,  în  nefiinţă. 


1  Esprit  ei  Liberii,  p,  139. 


REVISTA  TEOLOGICĂ 


447 


Actul  libertăţii  nu  purcede  aşa  dar  din  fiinţă,  ci  este  ceva  cu  totul 
iniţial  şi  iraţional.  Fiinţa  purcede  din  libertate  şi  nu  invers-  Lumea  de¬ 
terminată,  fizică  şi  psihica,  este  secundară,  apărută  prin  libertate,  din 
o  anumită  direcţie  luată  de  libertate,  anume  din  detaşarea  de  izvorul 
original  al  vieţii,  Dumnezeu,  fapt  prin  care  au  apărut  neunirea  şi  di¬ 
viziunea  (caracteristice  ale  lumii  naturale).  Lumea  naturală,  stăpânită 
de  necesitate  cauzală,  este  deci  rezultatul  relei  direcţii  a  libertăţii 
iraţionale. 

Libertatea  apare  astfel  în  primul  rând  ca  abis  iniţial  şi  iraţional 
care  precede  fiinţa,  precede  binele  şi  răul  şl  determină  alegerea  ace¬ 
stora.  Aceasta  este  libertatea  numită  de  Berdiaefî  meonică  (libertate 
din  nefiinţă,  dela  jiî]  5v=nefiinţă,  ceea  ce  nu  este).  Ea  este  ante¬ 
rioară  binelui  şi  răului,  pentruca  prin  ea  se  alege  şi  se  primeşte  bi¬ 
nele  sau  răul.  Din  ea  purcede  omul,  prin  ea  îşi  alege  calea.  Liber¬ 
tatea  meonică  este  necreată.  Prin  ea,  deci,  omul  are  o  parte  necreată, 
infinită  şi  insondabilă.  Ea  este  astfel  un  „izvor  întunecat  al  vieţii", 
mai  adâncă  şi  decât  fiinţa. 

Libertatea  supremă  ne-o  dă  adevărul,  însă  este  necesară  o  li¬ 
bertate  pentru  a  primi  adevărul,  o  libertate  anterioară  primirii  lui. 
Acesta,  adevărul,  nu  poate  să  dea  libertatea  prin  violenţă.  Nici  o 
constrângere,  chiar  dacă  ar  fi  divină,  nu  poate  să  dea  naştere  liber¬ 
tăţii.  O  stare  de  vieaţă  armonică  şi  perfectă  nu  poate  produce  liber¬ 
tatea  —  cum  se  crede  adesea  —  deoarece  ea  însăşi  rezultă  din  li¬ 
bertate.  Mântuirea  însăşi  nu  se  poate  îndeplini  fără  libertatea  omului. 

Alta  decât  libertatea  meonică  este  libertatea  inteligentă,  finală, 
în  bine  şi  în  adevăr.  Grecii  de  ex.  nu  cunoşteau  decât  această  liber¬ 
tate  raţională,  în  adevăr  şi  în  bine,  fiindcă  ei  nu  concepeau  infinitul, 
abisul  impenetrabil.  Despre  această  libertate  vorbeşte  lămurit  şi  Scrip¬ 
tura;  „Veţi  cunoaşte  adevărul,  iar  adevărul  vă  va  face  liberi"  (Ioan 
8,  32).  Aceasta  este  libertatea  pe  care  o  câştigă  omul  prin  virtute, 
prin  supunerea  elementelor  inferioare  faţă  de  principiul  spiritual, 
adică  faţă  de  adevăr  şi  bine,  deci  o  libertate  posterioară  acceptării 
binelui.  Viciosul  este  rob,  nu  liber.  Libertatea  în  acest  înţeles  este 
scopul  final  către  care  se  îndreaptă  omul,  încoronarea  vieţii,  ceea  ce 
trebue  să  fie,  triumful  celor  superioare  asupra  celor  inferioare.  Ea 
este  dată  de  Dumnezeu,  de  adevăr,  după  libera  lui  acceptare,  este 
libertatea  în  Dumnezeu. 

Dar  această  libertate  finală  nu  poate  fi  singura  libertate,  ci 
trebue  admisă  şl  cea  dintâi,  prezentă  în  energia  potenţială  a  spiri- 

tulul.  Căci  libertatea  în  Dumnezeu  presupune  libertatea  în  raport  cu 
Dumnezeu.  Demnitatea  omului  s'ar  desfiinţa  dacă  el  n’ar  fi  liber  în 
raport  cu  Dumnezeu,  cu  lumea  şi  cu  propria  sa  natură.  Cum  spune 
Laberthonniere  (în  Essais  de  philosophie  religieuse),  în  orice  ordine 
de  lucruri,  şl  chiar  în  faţa  lui  Dumnezeu,  omul  atârnă  în  acelaş  timp 
şl  de  el  însuşi  şi  continuă  să-şi  aparţină.  Pentru  Berdlaeff,  acceptarea 
adevărului  nu  poate  produce  libertatea,  deoarece  aceasta  este  ante¬ 
rioară  acceptării  şi  se  manifestă  în  ea  (în  acceptare).  Revelaţia  şi 
acţiunea  graţiei  sunt  posterioare  libertăţii ;  ele  se  acceptă  în  libertate. 

Mai  departe,  libertatea  trebue  să  se  distingă  de  bine,  de  per¬ 
fecţiunea  vieţii.  Acestea  se  caută  şi  se  ating  prin  libertate,  dar  sunt 
deosebite  de  ea  şi  posterioare  ei.  înălţimea  vieţii  religioase  şi  morale 
se  arată  tocmai  prin  aceea  că  perfecţiunea  vieţii  e  urmărită  liber. 

Existenţa  libertăţii  iniţiale  necreate  se  vădeşte  şi  în  faptul  că¬ 
derii,  care  nu  se  poate  înţelege  decât  prin  libertatea  care  nu  depinde 
de  Dumnezeu.  Dacă  omul  n’ar  avea  decât  libertatea  creata  şi  dată 
Iul  de  Dumnezeu,  atunci,  după  Berdlaeff,  ar  fi  inexplicabil  cum  el  se 
împotriveşte  Iui  Dumnezeu,  prlntr'o  putere  primită  chiar  dela  acesta 
şi  mai  ales  este  de  neînţeles  cum  Dumnezeu  însuşi  înzestrează  pe  om 
cu  o  armă,  pentru  a  i  se  ridica  împotrivă.  Astfel,  detaşarea  de  Dum¬ 
nezeu  şi  ridicarea  împotriva  Lui  nu  devin  inteligibile  decât  prin  li¬ 
bertatea  independentă  de  El.  „Căci  dacă  Dumnezeu-Creatorul  este 
atotputernic  asupra  fiinţei,  asupra  lumii  create,  El  nu  este  şi  asupra 
nefiinţei,  asupra  libertăţii  necreate  şi  care  îi  rămâne  impenetrabilă".1 

La  aceeaşi  concluzie  ne  duce  şi  consideraţia  următoare :  Dum¬ 
nezeu  doreşte  pe  om  ca  alter-ego  al  său  (alt  el  însuşi)  şi-l  chiamă  la 
vieaţa  şi  plenitudinea  Sa,  prin  colaborare  la  creaţiunea  din  nefiinţa. 
Dacă  omul  răspunde  acestei  chemări  prin  libertatea  dela  Dumnezeu, 
nu  prin  altă  libertate,  însemnează  că  Dumnezeu  însuşi  îşi  dă  sieşi 
răspuns.  Şl  dacă  ar  fi  aşa,  atunci  raportul  dintre  om  şi  Dumnezeu  ar 
fi  un  raport  iluzoriu,  reciprocitatea  dintre  ei  n'ar  mai  putea  lua  fi¬ 
inţă,  căci  Dumnezeu  n'ar  intra  în  raport  decât  cu  sine  însuşi.  Dar  nu 
Dumnezeu  îşi  răspunde  sieşi,  ci  libertatea  cea  independentă  de  El, 
din  om,  îi  răspunde.  Dacă  Dumnezeu  şi-ar  răspunde  singur  chemării 
adresate  omului  —  deci  dacă  în  om  nu  există  şi  o  libertate  de  altă 
provenienţă  decât  cea  divină,  căreia  să  i  se  adreseze  de  fapt  Dum¬ 
nezeu  —  atunci  toată  această  acţiune  a  lui  Dumnezeu  ar  fi  un  foc  cu 
sine  însuşi,  un  joc  lipsit  de  sens  şi  de  valoare. 

1  De  la  Destfnation  de  l’Homme,  p.  42, 

De  altă  parte,  libertatea  nu  este  o  revendicare  şi  o  pretenţie  a 
omuiui.  Dimpotrivă,  libertatea  fiind  o  povară  şi  o  datorie,  omul  re¬ 
nunţă  uneori  cu  uşurinţă  la  ea,  în  schimbul  linişte!  şi  fericirii  în  ne¬ 
cesitate.  Acest  lucru  apare  şi  în  vechea  idee  teocratică  şi  în  noua 
idee  socialistă.  Libertatea  spiritului,  care  presupune  frământare  şi  care 
naşte  tragicul  vieţii,  nu  este  o  cerinţă  umană,  ci  o  cerinţă  divină. 
Omul  s'ar  putea  lipsi  de  libertatea  sa,  dar  Dumnezeu  nu  se  poate 
lipsi  de  libertatea  omului.  Planul  lui  Dumnezeu  referitor  la  lume  şi  la 
om  nu  se  poate  realiza  fără  libertatea  spiritului  uman.  Iată  cum  li¬ 
bertatea  omenească  se  bazează  pe  o  cerinţă  a  voinţei  divine.  A  afirma 
libertatea  umană,  înseamnă  deci  a  se  supune  voinţei  divine.  Dumnezeu 
îl  vrea  pe  om  liber,  nu  „un  automat  al  binelui*'. 

Libertatea  (atât  iniţială  cât  şi  finală)  cuprinde  o  dialectică  tra¬ 
gică.  Aceasta  constă  in  aceea  că  exercitându-se  întreagă  şi  de  sine, 
libertatea  degenerează  în  contrarul  ei;  în  necesitate  şi  sclavie.  Prin 
ea  însăşi,  libertatea  iniţială,  iraţională  şi  nepătrunsă,  nu  presupune  cu 
necesitate  adeziunea  la  bine  şi  adevăr,  nu  asigură  pe  om  că  în  vieaţa 
lui  va  triumfa  binele.  Ea  conţine  în  aceeaşi  măsură  şi  posibilitatea 
răului,  căci  nu  este  încă  iluminată  din  interior  de  adevăr.  Prin  ale¬ 
gerea  unei  căi  —  a  discordiei,  diviziunii  şi  afirmării  egoiste  —  liber¬ 
tatea  Iniţială,  în  care  se  găsesc  în  potenţă  infinite  forţe  de  bine  şi  de 
rău,  a  aruncat  pe  om  în  lumea  necesităţii  naturale.  Deci  căderea  se 
explică  tocmai  prin  actualizarea  de  către  libertatea  iniţială  a  unei 
energii  latente  în  abisul  întunecat  care  precedează  binele  şi  răul.  In 
istoria  omenirii,  tot  aşa,  atâtea  revoluţii  născute  din  libertatea  iraţio¬ 
nală  aruncă  pe  om  în  anarhie,  sclavie  şi  tiranie. 

Nu  mai  puţin  şi  libertatea  finală,  luată  numai  în  ea  însăşi,  are 
acelaşi  destfn  fatal.  Singură,  fără  libertatea  iniţială,  libertatea  finală 
duce  la  constrângere  şi  arbitrar  în  bine  (sau  în  ceea  ce  e  luat  ca 
bine),  la  virtute  impusă,  adică  tocmai  la  propria  ei  negaţie.  Libertatea 
finală  produce  organizare  arbitrară  şi  autoritară  a  vieţii,  fie  de 
tip  teocratic,  fie  de  tip  comunist.  Aici,  binele  şi  adevărul  nu  se  mai 
aleg  liber.  Libertatea  este  distrusă  prin  propriul  ei  exerciţiu.  Se  poate 
un  destin  mai  tragic  ca  acela  al  autodistrugerii? 

Dialectica  tragică  a  acestor  două  libertăţi  se  petrece  în  lumea 
naturală  —  deci  despărţită  de  centrul  divin  al  vieţii  — •  şi,  pe  cale 
naturală,  nu  există  posibilitate  de  ieşire  din  această  tragedie,  în  care 
libertatea  se  anihilează  pe  ea  însăşi.  Omul  natural  trece  dela  o  liber¬ 
tate  la  alta,  fără  să  poată  înlătura  destinul  lor  tragic. 

Există  însă  şi  o  a  treia  libertate.  Ea  s'a  revelat  în  Hristos  şi 
conciliază  pe  celelalte  doua.  In  ea  se  înlătură  pericolul  care  pândea, 
în  celelalte,  dar  fără  ca  libertatea  să  fie  limitată  prin  vreo  constrân¬ 
gere  exterioară.  Aici  se  trece  peste  conflictul  dintre  libertate  şi  nece¬ 
sitate,  căci  acestea  se  disolvă  în  libertatea  lui  Hristos.  Prin  graţia  lui 
Hristos,  libertatea  se  iluminează  din  interior,  fără  nici  o  violenţă,  ln- 
vingându-se  astfel  atât  reaua  libertate,  cât  şi  buna  necesitate.  Ade¬ 
vărul  lui  Hristos  (a  lui  Dumnezeu  care  sufere  şi  se  umileşte)  nu 
constrânge  pe  nimeni.  Graţia  lucrează  Inlăuntrul  libertăţii,  nu  din¬ 
afară  ei. 

Omul  cei  vechiu,  omul  natural,  nu  putea  ieşi  din  tragicul  liber¬ 
tăţii;  omul  cel  nou  însă,  omul  regenerat  în  Hristos,  triumfă  asupra 
acestei  tragedii.  Această  victorie  se  câştigă  în  misterul  teandric.  Mi¬ 
sterul  libertăţii  este  misterul  teandric.  „Izvorul  vieţii  omului  rezidă  în 
Dumnezeu,  nu  în  Dumnezeu-Tatăl,  ci  in  Dumnezeu-Fiul.  Or  Fîul  nu 
este  numai  Dumnezeu,  ci  om  spiritual  absolut,  om  din  veşnicie".1  Prin 
libertatea  Fiului  se  răspunde  liber  chemării  lui  Dumnezeu,  se  în¬ 
dreaptă  liber  spre  Dumnezeu.  Nu  mai  este  pericol  de  deviere  şi  nici 
de  constrângere  exterioară.  Iar  libertatea  Fiului  este  izvorul  libertăţii 
întregului  gen  uman. 

Libertatea  Fiului  fiind  libertatea  spiritualităţii  absolute,  se  înte¬ 
meiază  pe  ea  însăşi,  excluzând  orice  determinare  exterioară.  Dar  cum 
omul  (umanitatea)  rămâne  în  Fiul,  el  îşi  găseşte  în  acesta  libertatea. 
Şi  nu  numai  libertatea  dela  Dumnezeu,  dar  şi  libertatea  în  raport  cu 
Dumnezeu,  iluminată  şi  sanctificată  prin  graţie.  A  primi  libertatea  lui 
Hristos,  (a  primi  adevărul  Lui  şi  a  te  renaşte  în  El)  înseamnă  a  de¬ 
veni  fiu  liber  al  lui  Dumnezeu  şi  a  răspunde  liber  trebuinţei  pe  care 
el  o  are  de  libertatea  şi  dragostea  omului. 

Forţa  cu  totul  particulară  şi  misterul  acestei  a  treia  libertăţi  re¬ 
zidă  în  aceea  că  „în  Fiul,  unicul  om  spiritual  şi  întreaga  rasă  spiri¬ 
tuală  a  oamenilor  se  găsesc  în  chip  misterios  unite.  Aici  izolarea  in¬ 
dividualistă  este  cu  neputinţă.  Omul  Ceresc  absolut  este  în  acelaşi 
timp  şi  Omul  unic  şi  întreagă  umanitatea  ecumenică".2  Prin  Hristos 
umanitatea  întreagă  participă  la  opera  divină  de  mântuire  şi  înte¬ 
meiere  a  împărăţiei  lui  Dumnezeu.  In  Hristos,  genul  uman  oferă  lui 
Dumnezeu  răspunsul  liber  al  dragostei.  De  această  dragoste  are  tre¬ 
buinţă  Dumnezeu.  Acţiunea  dragostei  în  libertate,  care  vine  din  pro- 


i  Esprit  et  Liberte,  p.  145. 


2  Esprit  et  Liberte,  p.  156, 

funzirae  de  nepătruns  şi  iluminată  din  interior  în  aşa  chip  încât  nu 
există  nicio  opoziţie  între  graţie  şi  libertate,  se  îndeplineşte  în  Fiul 
şi  prin  El  în  tot  neamul  noului  Adam.  Căci  ceea  ce  se  petrece  esoteric 
din  eternitate,  adică  umanizarea  lui  Dumnezeu,  se  petrece  exoterlc 
ca  proces  temporal  pe  pământ,  ca  reflex  simbolic.  —  Tragicul  liber¬ 
tăţii  nu-şî  găseşte  prin  urmare  o  deslegare  liniştitoare  şi  deplină  decât 
în  misterul  teandric;  şi  întrucât  creştinismul  este  religia  acestui  mi¬ 
ster,  libertate  veritabilă  nu  poate  exista  decât  în  creştinism.  Dar 
pentru  a  ajunge  la  această  a  treia  libertate  în  Hristos,  omul  a  trebuit 
să  treacă  prin  tragedia  libertăţii,  să-i  cunoască,  prin  revoltă,  cu  toate 
nenorocitele  ei  urmări,  întreaga  amărăciune. 

Vederile  lui  Berdiaeff  asupra  libertăţii  sunt,  fără  îndoială,  adânci 
şi  în  bună  parte  originale.  Comportă  însă  şi  greutăţi,  dintre  care  unele 
de  netrecut.  Acestea  suni  cu  deosebire  cele  referitoare  la  libertatea, 
necreată,  meonică.  Conceptul  acestei  libertăţi  alterează  pe  acela  de 
Dumnezeu,  fiinţă  absolută,  pentrucăî  1.  limitează  cunoaşterea  şi  pu¬ 
terea  lui  Dumnezeu  —  abisul  libertăţii  meonice  este  impenetrabil 
chiar  şi  pentru  Dumnezeu,  care  rămâne  mărginit  şi  în  putere  faţă  de 
îraţionalitatea  libertăţii ;  2.  se  admite  şi  un  alt  izvor  pozitiv  de  vieaţă, 
în  afară  de  Dumnezeu  —  libertatea  e  numită  sursă  întunecată  a  vieţii 
şi  principiu  al  fiinţei ;  3.  implică  un  dualism  ontologic,  prin  afirmarea 
unei  realităţi  infinite  şi  necreate,  alături  de  Dumnezeu  şi  chiar  în- 
opoziţie  cu  el;  4.  scoate  pe  om  din  dependenţa  faţă  de  Dumnezeu 
(care  reprezintă  suprema  raţionalitate)  şi-l  supune,  chiar  dacă  nu 
întru  totul,  unei  forţe  iraţionale  şi  absurde,  capriciului  pur,  căruia  i 
se  atribue  infinitate  (deci  un  atribut  care  întrece  mult  puterea  umană) 
şi  astfel  se  ridică  responsabilitatea  omului  ca  subiect  personal  şi  se 
atinge  însăşi  baza  ordinei  morale. 

De  aici  se  vede  numaidecât  că  ideea  libertăţii  necreate,  care  nu 
este  o  însuşire  sau  o  energie  a  Divinităţii,  este  incompatibilă  cu  ideea 
creştină  de  Dumnezeu,  Berdiaeff  însă  crede  că  numai  prin  libertatea 
iniţială  necreată  poate  să  explice  originea  răului,  fără  a  face  pe  Dum¬ 
nezeu  responsabil  de  apariţia  acestuia.  Problema  libertăţii  stă  astfeL 
în  cea  mai  strânsă  corelaţie  cu  aceea  a  răului.  (Va  urma) 

Monumentala  lucrare  a  Păr.  Prof.  I.  Lupaş,  cu  titlul  atât  de  nepre¬ 
tenţios  de  „Contribuţii  la  Istoria  Românilor,  studii  şi  conferinţe"  este 
nici  mai  mult  nici  mai  puţin  decât  o  nouă  şi  savantă  istorie  a  Ro¬ 
mânilor.  Şl  putem  adăoga,  că  dela  Istoria  în  2  volume  scrisă  de  N. 
Iorga  în  1905  la  Gotha,  operă  cu  atâta  răsunet  în  istoriografia  euro¬ 
peană,  noua  istorie  a  Românilor  scrisă  de  Păr,  I.  Lupaş  este  cea  mai 
bună  prezentare  în  faţa  străinătăţii  a  trecutului  nostru  mai  îndepărtat 
şi  mai  apropiat.  Cele  33  de  capitole  din  lucrare  au  format  în  mare 
parte  obiecte  ale  unor  temeinice  şi  însufleţite  conferinţe  pe  care  au¬ 
torul  le-a  ţinut  pe  la  diferite  universităţi  din  Germania  (Berlin  (2), 
Stuttgart,  Tiibingen  (2),  Miinchen,  Leipzig,  Viena),  Boemia  (Praga), 
Slovacia  (Bratislava)  şi  Elveţia  (Zurich  2).  Pentru  cei  cărora  ne-a  fost 
dat  să-l  ascultăm  pe  Păr.  Lupaş  la  unele  din  aceste  conferinţe  şi  ca 
unii  cari  cunoaştem  puţinătatea  propagandei  pe  care  noi  Românii 
ne-am  făcut-o  peste  hotare,  conferinţele  dsale  au  fost  momente  de 
legitimă  mândrie  românească.  Strădaniile  dsale  şi  elogioasele  apre¬ 
cieri  cu  care  cele  mai  autorizate  cercuri  de  specialitate  au  răspuns 
afirmaţiilor  dsale,  ne  dau  nădejdea  că  sugestivul  motto ;  „Verîtas 
vinclt",  pus  de  autor  în  fruntea  lucrării,  însemnează  lozinca  istorio¬ 
grafiei  române  de  azi  şi  de  mâine.  Cu  atât  mai  vârtos,  cu  cât  prin 
toate  cele  33  de  conferinţe  şi  studii  trece  ca  un  fir  roşu  ideea  do¬ 
minantă  a  vrerilor  noastre  de  azi:  că  Transilvania  a  fost  totdeauna 
şi  va  trebui  să  fie  şi  de  aci  înainte  inima  Românismului  întreg,  căci 
întocmai  ca  şi  Dunărea,  dacă  nu  mai  mult,  Carpaţii  formează  osatura 
fundamentală  a  devenirii  româneşti. 

Intr’ adevăr,  atât  afirmaţia  categorică  a  vechimii  voivodatului 
Transilvaniei  (p.  59 — 87)  cât  şi  autonomia  acestuia  dealungul  a  cel 
puţin  7  veacuri  —  afirmaţii  impuse  în  istoriografia  contimporană  da¬ 
torită  îndeosebi  cercetărilor  Păr.  Lupaş  —  constitue  un  fapt  istoric 
de  cea  mai  mare  importanţă  pentru  trecutul  românesc  de  pretutin¬ 
deni,  Capitolele  despre  Voevozii  Transilvaniei  Ladislau  (1291 — 1315) 
(p.  88 — 96),  Ştibor  (1395 — 1414)  (p.  115 — 121),  Ioan  Huniade  (p.  134 — 
153),  Bart,  Dragfi,  Ştefan  Mailat  (p.  179 — 185),  Mihail  Valahul  (p. 
199 — 207),  apoi  capitolul  despre  domnia  lui  Mihai  Viteazul  în  Tran¬ 
silvania  (p.  267 — 310),  relaţiile  dintre  principele  de  origină  română 
Acaţiu  Barciai  şi  dintre  Mitropolitul  Sava  Brancovici  (p.  338 — 365)  şi 

mai  ales  „Străduinţele  politice  ale  Românilor  Ardeleni  în  anii  1790 — 2“ 
(p,  451 — 477),  sunt  tot  atâtea  momente  strălucite  în  care  s’a  manifestat 
prezenţa  masivă  a  Românilor  transilvăneni  în  conducerea  Transil¬ 
vaniei,  Dela  întemeierea  voivodatului  transilvan  şi  până  la  desfiinţarea 
lui  de  către  Habsburgi  (1699)  nu  numai  numericeşte  şl  politiceşte  au 
reuşit  Românii  să  premeargă  Ungurilor  —  care  abia  din  sec.  XVIII 
încep  sa  se  înmulţească  în  toată  Transilvania  —  ci  timp  de  un  veac 
şi  jumătate  (1541  resp.  1569 — 1699)  acest  principat  a  fost  chiar  în 
cea  mai  acută  duşmănie  cu  Ungaria  propriu  zisă,  de  care  s’a  şi  des¬ 
părţit,  în  urma  celor  mai  autorizate  păreri  ale  contimporanilor  (cf. 
afirmaţiile  cronicarului  M.  Cserei  şi  ale  episcopului  G.  Martinuzzi, 
p,  169—170  şi  175 — 6).  Cât  despre  viaţa  socială,  ea  s'a  scurs  într’un 
lanţ  neîntrerupt  de  nedreptăţi  pentru  poporul  românesc  majoritar, 
care  adesea  a  trebuit  să  se  răscoale  (cf.  pt.  răscoala  din  1437 — 8  p. 
154 — 161,  pentru  ceh  din  sec.  XVI  pp,  244 — 266,  pentru  cele  din  sec. 
XVIII  pp,  428 — 450,  etc.).  Lucrul  nu  s’a  schimbat  nici  cu  venirea  Habs- 
burgilor,  cari  sub  masca  unirii  confesionale  au  dus  o  politică  de 
adâncă  desbinare  între  fraţii  de  acelaş  sânge  şi  lege,  încât  atunci  când 
unii  nu  mai  puteau  răbda,  au  trecut  graniţele,  la  fraţii  din  Principate, 
de  care  îi  legau  nu  numai  limba  şi  credinţa,  ci  şi  nădejdile,  cari  se 
înfiripau  cu  timpul  tot  mai  limpezi,  într'o  viaţă  naţiorală  unitară. 

Dar  şi  sub  raport  cultural,  despre  care  vecinilor  noştri  dela 
N.-Vest  le  place  să  vorbească  atât  de  mult,  Românii  din  Transil¬ 
vania  s'au  făcut  vestiţi  nu  numai  prin  aceea  că  au  dat  Ungurilor  pe 
cel  mai  mare  om  al  bisericii  lor  (umanistul  Nic.  Olahus,  p,  186 — 198), 
ci  prin  tradiţiile  şi  condiţiile  lor  religioase  —  care  n’au  putut  fi 
schimbate,  ci  cei  mult  create  condiţii  formale  mai  favorabile,  prin 
Reformă,  (cf.  p.  226 — 243)  —  Românii  şî-au  păstrat  întreg  sufletul  ne¬ 
alterat,  ba  au  ajuns  să  influinţeze  şi  pe  conlocuitorii  lor. 

Fireşte  că  această  viaţă  românească  nealterată  şi-au  putut-o 
câştiga  şi  întări  Transilvănenii  numai  prin  neîntrerupta  legătură 
sufletească  pe  care  au  cultivat-o  cu  fraţii  din  Principate,  lucru  pe 
care  autorul  îl  subliniază  începând  cu  primele  2  capitole  (p,  1 — 58) 
şi  până  Ia  ultimul,  în  care  se  vorbeşte  despre  regele  Ferdinand  I  între¬ 
gitorul  (p.  560 — 572).  Abordând  probleme  ca  cea  a  întemeierii  primului 
stat  român  independent  —  pe  baza  Cronicii  pictate  din  Viena,  (p, 
97 — 114) —  sau  amestecuri  de  arme  şi  culturale  în  Ardeal  ale  Prin¬ 
cipatelor  Moldovei  şl  Munteniei  (p.  315 — 337,  366 — 406  etc.)  Păr, 
Lupaş  face  cu  drept  cuvânt  istorie  a  Românilor  în  toată  întinderea 
temporală  şi  locala  pe  care-1  permite  acest  cuvânt. 

Mai  sunt  de  amintit  câteva  probleme  de  istorie  sau  istoriografie 
europeană  —  ca  studiile  despre  Ranke  şi  Kogălniceanu  (p,  490 — 501), 
Dualismul  austro-ungar  şi  urmările  lui  faţă  de  Croaţia  şl  Ardeal 
(p.  510 — 529),  Congresul  din  Berlin  şi  efectele  lui  în  istoria  româ¬ 
nească  (p,  530' — -552)  şi,  în  sfârşit,  relaţii  slovaco -române  (p,  560 — 572) 
—  pentru  ca  prin  acestea  să  se  evidenţieze  în  chip  şi  mai  strălucit  orien- 

tarea  românească  în  politica  Europei  şi  pentru  ca  pe  această  cale  cer¬ 
curile  caie  au  ascultat  conferinţele  respective  şi  cei  ce  le  vor  citi  să 
cunoască  şi  mai  bine  punctele  de  vedere  şi  nădejdile  de  mâine  ale 
celui  mai  vechiu  şi  mai  vrednic  dintre  popoarele  sud-estului  european. 

Indicele  dela  sfârşitul  lucrării,  ca  şi  minunatele  condiţii  tehnice 
în  care  a  apărut  această  operă,  ridică  şi  mai  mult  valoarea  ei.  Ştiu 
că  multe  din  capitolele  acestei  lucrări  au  fost  scrise  şi  publicate  mai 
înainte  în  limba  română.  Insa  după  câte  ştiu  nici  unul  din  ele  nu 
este  o  simplă  traducere,  ci  adesea  atât  de  mult  prelucrate  şi  adăo¬ 
gite,  încât  formează  cu  adevărat  ediţii  şi  capitole  noui. 

Iată  de  ce  temeinica  lucrare  a  Păr.  I.  Lupaş  formează  cea  mai 
de  căpătâi  dintre  cărţile  pe  care  vremea  noastră  le  poate  pune  în 
mâna  străinilor,  spre  a  ne  cunoaşte  şi  înţelege  după  dreptatea  pe  care 
o  merităm.  Preot  Dr.  TEODOR  BODOGAE 

& 

Preotul  Victor  N.  Popescu ;  SUFLETUL  PREOTULUI  IN  LUPTĂ 
CU  ISPITELE.  Bucureşti  1943,  p.  208,— 

Duşmanul  cel  mai  mare  al  realizării  sfinţeniei  în  viaţa  noastră 
pământească  şi  picdeca  cea  mai  uriaşă  în  drumul  apostolatului  preo¬ 
ţesc  sunt  ispitele,  care  copleşesc  sufletul,  robesc  fiinţa  noastră  întreagă 
şi  adeseori  ne  fac  părtaşi  păcatului  pe  care  nu-1  voim.  Harul  preoţiei 
nu-1  pune  la  adăpost  pe  preot  faţă  de  puterea  de  înrâurire  a  ispitelor  de 
tot  felul.  Preotul  este  obligat  însă  mai  mult  decât  oricare  alt  cre¬ 
dincios  să  lupte  eroic,  să  îndeplinească  toate  exerciţiile  duhovniceşti 
prin  care  se  biruesc  ispitele  şi  sufletul  împodobit  cu  virtute  rămâne 
fără  de  prihană. 

Preotul  Victor  N.  Popescu,  în  această  nouă  lucrare  a  sa,  arată 
ispitele  cele  mai  de  seamă,  cele  mai  dese  care  întunecă  fiinţa  preo¬ 
tului,  care  strică  frumuseţea  spirituală  a  slujitorului  altarului  şi-l  fac 
impropriu  sfintei  misiuni  de  a  fi  în  chip  real  reprezentantul  lui  Iisus 
Hristos  în  lume.  Dar  în  acelaş  timp  autorul  ne  dă  reţeta  tuturor  me¬ 
dicamentelor  de  profilaxie  şi  de  tămăduire  sufletească,  faţă  de  toate 
ispitele  care  s'ar  abate  asupra  noastră.  Valoarea  cea  mare  a  cărţii 
stă  in  faptul  că  autorul  ei,  P,  C.  Pr.  Victor  N.  Popescu,  a  studiat  cu 
pricepere  şi  stăruinţă,  a  experimentat  bogat  în  viaţa  duhovnicească  şi 
pastorală  din  parohie  şi  a  meditat  îndelung  asupra  problemelor  des¬ 
crise  în  această  lucrare.  La  toate  acestea  se  adaugă  însuşirea  auto¬ 
rului  de  a  pătrunde  adânc  în  miezul  lucrurilor,  puterea  de  bogată  şi 
fină  analiză  psihologică  şi  darul  scriitoricesc  de  fermecătoare  expu¬ 
nere  a  problemelor.  De  aceea,  reţetele  date  de  autor  sunt  bunuri 
sigure,  sunt  lucruri  verificate,  sunt  lumini  din  lumină  neîndoielnică. 

In  cele  peste  două  sute  de  pagini  ale  cărţii,  autorul  se 
ocupă  de  ispita  rutinei,  de  ispita  gândurilor  rătăcite,  de  ispita  în- 
doelii,  de  ispita  mândriei,  a  învrăjbirii,  a  lenevirii,  a  sfinţeniei,  a 
duhului  lumesc,  a  pâinii,  a  distracţiilor,  a  sensualităţil,  a  neînfrânării, 
a  iubirii  de  stăpânire,  a  iubirii  de  sine  şi  de  puterile  dobândite  prin 

har,  prin  încredere,  prin  rugăciune,  prin  ascultare,  etc.  Toate  acestea 
sunt  realităţi  şi  probleme  care  trebue  să  preocupe  zi  de  zi  şi  clipă 
de  clipă  pe  fiecare  preot,  pentrucă  numai  preocupându-te  de  ele  şi 
rezolvându-îe  în  chip  favorabil  poţi  ajunge  ceea  ce  trebue  să  fii  \ 
biruitorul  ispitelor,  proprietarul  virtuţilor,  stăpânul  bunurilor  spirituale 
şi  păstorul  cel  bun  al  sufletelor  încredinţate  păstoririi  tale. 

Socotesc  că  chiar  şi  din  această  foarte  sumară  expunere  a  con¬ 
ţinutului  şl  a  valorii  cărţii,  reiese  totuşi  destul  de  clar  necesitatea  de 
a  fi  citită  şi  recitită  de  fiecare  preot,  de  fiecare  slujitor  al  altarului 
îndrăgostit  de  misiunea  lui  şi  robit  de  Idealul  mântuirii  sale  şi  a  su¬ 
fletelor  încredinţate  conducerii  sale  pastorale.  Noi  o  recomandăm  cu 
stăruinţă  şi  căldură  tuturor  cititorilor  „Revistei  Teologice". 

Autorul,  care  pe  lângă  calitatea  sa  de  preot  este  şi  director  al 
Internatului  teologic  din  Bucureşti,  nu  putea  să  facă  un  lucru  mai 
bun  decât  să  pună,  prin  această  carte,  în  mâna  studenţilor  teologi  de 
astăzi  şi  a  preoţilor  de  mâine  un  îndreptar  de  viaţa,  un  povăţuitor  sigur 
şi  o  armă  de  luptă  contra  ispitelor  care  copleşesc  adeseori  şi  viaţa 
preoţilor.  Prin  această  lucrare  dovedeşte  că  se  găseşte  pe  drumul  cel 
bun  al  preoţiei  şi  al  directoratului,  misiuni  care  fac  cinste  autorului 
şi  autor  care  cinsteşte  misiunile  ce  i  sau  încredinţat. 

Prot.  Dr.  SPIRIDON  CÂNDEA 

N.  Gr.  Popescu-Prahova  :  I.  CREŞTINISM  ŞI  NAŢIUNE ;  II. 
PATRIE  Şl  RELIGIUNE.  Bucureşti,  „Universul"  1941,  p.  103;  Preţul 
Lei  50.— 

Naţiunile  sunt  realităţi  naturale,  creaţiuni  ale  dreptului  natural, 
au  raţiunea  lor  de  a  fi  în  însăşi  natura  omului.  Odată  constituite  In 
individualităţi  etnice  —  în  baza  legilor  imprescriptibile  ale  firii  umane 
—  naţiunile  îşi  trăiesc  viaţa  sub  semnul  determinantelor  misionare, 
fiind  în  slujba  marilor  comandamente  de  integrare  a  omului  în  sen¬ 
timentul  de  solidaritate  cu  semenii  şi  de  aderenţă  indisolubilă  cu  glia 
ce  i-a  fost  hărăzită  de  Creatorul.  Adevărul  acesta  este  atestat  şi  de 
creştinism,  ceea  ce  dovedeşte  şi  di  prof.  univ.  N.  Gr.  Popescu-Prahova 
în  lucrarea  de  faţă. 

Partea  I-a  a  lucrării  se  ocupă  de  precizarea  cuvântului  naţiune, 
definind-o,  după  Pascal  Mancini,  ca  o  societate  naturală  de  oameni, 
cu  o  unitate  de  teritoriu,  cu  un  fel  de  a  se  îmbrăca,  cu  o  comuni¬ 
tate  de  viaţă  şi  conştiinţă  naţională.  Face  deosebire  între  naţiune  şi 
naţionalitate  :  naţiunea  este  o  naţionalitate  ajunsă  la  desvoltare,  iar 
naţionalitatea  o  naţiune  în  germene,  o  naţiune  virtuală.  După  ce  enu¬ 
mera  factorii  constitutivi  ai  naţiunii  (factorii  materiali  :  teritoriul  şi 
rasa,  şi  factorii  spirituali :  limba,  religia,  principiul  dinastic,  obiceiurile, 
tradiţiile,  etc.),  autorul  demonstrează  că  naţiunile  sunt  instrumente  ale 
Providenţei  dumnezeeşti,  cu  ajutorul  cărora  Aceasta  îşi  îndeplineşte 
scopurile  pe  pământ.  Texte  din  Sfânta  Scriptură  întăresc  susţinerea 

făcută.  Cităm  numai  unul :  „Prin  care  (adică  prin  Ilsus  Hristos)  am 
luat  harul  şi  apostolia,  spre  ascultarea  credinţei  la  toate  neamurile, 
pentru  numele  Iui"  (Rom.  1,  5).  E  adevărat  că  doctrina  creştină  are 
un  caracter  universal,  dar  acest  universalism  priveşte  credinţa ;  cl  nu 
distruge  formele  naturale  ale  lumii  —  cum  sunt  naţiunile  —  ci  din 
contră,  le  desăvârşeşte,  prin  vrerea  şi  osârdia  omenească. 

Partea  11-a  a  lucrării  tratează  despre  ideia  de  patrie,  temeliile 
Patriei,  justificarea  raţională  a  patriotismului  —  în  baza  principiului 
de  dreptate  şi  a  ideii  de  solidaritate  • —  şi  raportul  dintre  patriotism 
şi  umanitarism  (prin  patriotism  la  umanitarism).  Cât  priveşte  corelaţia 
dintre  Religie  şi  ideea  de  patrie,  autorul  conchide  că  amândouă  au 
o  esenţă  identică,  amândouă  sunt  sentimente  naturale,  amândouă  ofi¬ 
ciază  la  altarul  renunţării  şi  al  dăruirii  necondiţionate. 

Ideile  cuprinse  în  această  lucrare  au  format  obiectul  unei  con¬ 
ferinţe  pe  care  autorul  a  ţinut-o  Ia  Chişinău  în  anul  1940,  înainte  de 
răpirea  Basarabiei.  Ulterior,  li  s'a  dat  acestor  idei  o  formulare  mai 
amplă  şi  au  fost  concretizate  in  lucrarea  de  faţă.  Fără  a  fi  o  operă 
masivă,  lucrarea  dlui  prof.  univ.  N.  Gr,  Popescu-Prahova  se  impune 
atenţiunii  noastre  prin  apoteoza  ce-o  face  ideilor  fundamentale  ale 
unui  stats  ideia  naţională  şi  ideia  creştină. 

Preot  Prof.  10AN  BUNEA 

Friedrich  Parpert :  DAS  MONCHTUM  UND  DIE  EVANGE- 
LISCHE  KIRCHE.  Mimchen,  Vig.  Ernst  Reinhardt,  p.  80. 

Friedrich  Parpert:  DAS  WIEDERAUFLEBEN  DES  MONCHTUMS 
IM  GEGENWĂRTIGEN  PROTESTANTISMUS.  Munchen,  Vig.  Ernst 
Reinhardt,  p.  107. 

E  o  apreciere  elogioasă  —  justă  în  multe  puncte  —  a  mona¬ 
hismului,  făcută  de  un  protestant.  E  problema  pe  care  a  pus-o  — 
între  alţii  —  marele  istoric  protestant  A.  Harnack.  Ea  preocupă  şi 
azi  cercurile  protestante.  De  sigur  mai  mult  teoretic,  pentrucă  reali¬ 
zările  practice  încă  dibuesc.  Volumul  întâi  e  mai  mult  istoric ;  evi¬ 
denţiază  în  Evul  Mediu  un  ev  al  monahismului,  al  diferitelor  ordine 
monahale  care  au  determinat  nu  numai  fizionomia  religioasă,  ci  şi 
cea  culturală-politică  a  veacurilor  medievale.  Monahii  au  concentrat 
toată  puterea,  creaţia  şi  forţa  revoluţionară  a  Evului  Mediu  (p,  7 — 30). 
Luther  însuşi  n’ar  fi  fost  posibil  fără  mănăstire ;  acolo  a  dobândit 
ceeace  avea  mai  bun,  mai  de  preţ  în  viaţa  şi  învăţătura  lui.  De  aceea 
intenţia  lui  na  fost  desfiinţarea  monahismului,  ci  reforma  lui  conform 
principiilor  evanghelice.  Faptul  că  na  reuşit,  se  datoreşte  împreju¬ 
rărilor  cari  l-au  depăşit  în  intenţii.  Lipsa  monahismului  din  Prote¬ 
stantism  apare  astfel  ca  o  accidenţă  istorică,  nu  ca  o  consecinţă  esen¬ 
ţială,  de  principii  (p.  31 — 56).  Urmările  acestei  lipse  sunt  multiple; 
autorul  insistă  asupra  faptului  că  —  din  pricina  aceasta  —  prote¬ 
stantismul  a  devenit  teren  prielnic  pentru  secte.  Sectele  ar  cores¬ 
punde  în  protestantism  aceleiaşi  necesităţi  spirituale  din  care  —  în 

Biserica  — ♦  răsare  monahismul.  Cu  o  deosebire :  sectele  se  despart  de 
comunitatea  Bisericii,  au  un  efect  negativ,  de  desmembrare,  mona¬ 
hismul  rămâne  în  Biserică  şi  aduce  roadele  unei  adâncite  vieţi  spi¬ 
rituale  în  cadrul  Ei.  Monahismul  e  rezolvarea  ideală  a  raportului 
dintre  Biserica  universală  (a  poporului,  a  masselor)  şi  minoritatea 
celor  ce  se  simt  chemaţi  pentru,  numai  pentru  slujirea  lui  Hristos. 
Secta  e  reflexul  aceluiaş  raport  între  Biserică  şi  minoritate,  dar  so¬ 
luţionat  nu  sintetic  —  în  armonia  paradoxului  —  ci  discordant,  în 
fărâmiţare.  Comparaţia  dintre  sectă  şi  monahism  e  cea  mai  intere¬ 
santă  parte  a  cărţii :  ea  cuprinde  mult  adevăr.  Soluţia  ?  —  „Reforma 
a  înlăturat  monahismul,  dar  n'a  înlăturat  motivul,  ideea  care  există 
în  monahism.  Tocmai  de  aceea  s'a  dovedit  Protestantismul  ca  terenul 
cel  mai  potrivit  pentru  secte**  (p.  80),  Sectele  vor  fi  înfrânte  numai 
prin  reînvierea  monahismului. 

Volumul  al  doilea  prezintă  încercările  protestante  pentru  for¬ 
marea  unui  monahism  evanghelic-luteran.  încercări :  „Istoria  mona¬ 
hismului  protestant  sc  află  încă  la  început.  In  lupta  pentru  adevărata 
lui  formă,  unele  încercări  pot  eşua ;  principalul  e  că  în  dosul  acestei 
lupte  stă  o  idee  de  un  mare  adevăr"  (p,  100).  Acesta  e  stadiul  mo¬ 
nahismului  protestant:  încercări,  dibuiri.  Mai  ales  de  teama  catoli¬ 
cizării.  In  orice  caz :  „ Biserica  evanghelică  are  nevoie  de  o  completare. 
O  completare  prin  comunităţi  care  nu  gândesc  cum  gândesc  cei  mulţi ; 
care  sunt  plini  de  pornirea  revoluţionară  de  a  cuceri ;  care  sunt  mai 
activi,  mai  eroici,  mai  independenţi  decât  Biserica..."  (p.  14).  Ele 
sunt  nu  numai  o  necesitate  a  firii  omeneşti  —  în  varietatea  aptitu¬ 
dinilor  ei  —  ci  şi  o  necesitate  a  vremii. 

Cărţi  paradoxale  în  adevărul  lor.  Ideia  e  mare  şi  nobilă.  Dar 
pentru  realizarea  ci,  Protestantismul  trebuie  să  renunţe  la  individua¬ 
lismul  libertar :  Biserica  să  nu  fie  o  adunare,  ci  Biserică  în  sens 
plenar.  „Reformaţiunea...  trebue  completată  şi  reformată"  (p.  107). 

Diacon  NICOLAE  MLADIN 

Wilhelm  Pinder:  DEUTSCHE  DOME  DES  MITTELALTERS, 
Leipzig,  Karl  Robert  Langewiesche  Vig.  1941,  p.  128. 

E  o  carte  documentară,  cu  1 1 1  fotografii  de  catedrale  medievale 
germane.  Scopul?  „A  da  germanilor  o  idee  despre  bogăţia  arhitec¬ 
tonică,  pe  care  o  posedă  prin  Evul  Mediu"  (p.  2) :  mărturii  de  piatră 
ale  unui  veac  mare  în  credinţă,  mare  în  faptă,  puternic  în  istorie, 
„In  această  glăsuire  de  piatră  vorbeşte  toată  lumea  germană  din  în¬ 
ceputuri,  întunecatul  ei  simţământ,  impetuoasa  ei  autoconştiinţă  şi 
dăruirea  ei  vremelnică  pentru  scopuri  mari"  (p.  3).  Generaţii  întregi 
—  mărturie  a  comunităţii  — 'au  ridicat  din  vitejie  şi  crez  nu  simple 
construcţii  cari  să  corespundă  anumitor  necesităţi  practice,  ci  cate¬ 
drale  cari  să  mărturisească  peste  veacuri  despre  nostalgiile  cerului. 
Dacă  domurile  cele  dintâi  —  influinţate  de  romanic  —  sunt  expresia 
unui  raport  dintre  comunitate  şi  Dumnezeul  cel  nevăzut  (templul  e 

„locuinţa  Unui  nevăzut"  p,  4),  goticul  devine  din  ce  în  ce  mai  mult 
expresia  spiritului  germanic,  care  năzueşte  să  cucerească  înălţimile 
cerului:  catedrala  nu  mai  e  locuinţă  a  Nevăzutului,  ci  tensiune  spre 
zările  Lui.  In  varietatea  lor  arhitectonică,  toate  mărturisesc  acelaş 
limbaj :  piatra,  spaţiul,  arhitectura  a  fost  expresia  măreţiei  cuceritoare 
(exterioare)  a  unui  veac  muiat  în  flacăra  pasiunilor  „nepractice"  (p.  5). 

O  introducere  ştiinţifică  mijloceşte  perspectiva  istorică  şi  de 
specialitate  necesară.  Lămuririle  dela  sfârşit  cuprind  date  istorice  şi 
aprecieri  scurte  asupra  fiecărei  catedrale  reproduse  fotografic.  Foto¬ 
grafiile  deschid  aspecte  variate  din  lumea  de  piatră  şi  crez  a  Evului 
Mediu.  O  lume  care  a  apus  şi  şi-a  lăsat  visurile  înmărmurite  în 
piatră.  Mărturii  de  mândrie  şi  biruinţă.  Un  veac  care  a  voit  să  co¬ 
pleşească.  Exterior,  formal,  voit.  Cât  de  altfel  —  mai  intim  —  glă- 
suesc  bisericuţele  voevodale  din  Ţara  fagilor! 

0  carie  de  meditaţie  tăcută,  la  poalele  unui  munte.  Şi  muntele 
este  sufletul  germanic  al  Evului  Mediu. 

Diacon  NICOLAE  MLADIN 

* 

Al  Gregorian  :  POEME  PENTRU  CRUCIAŢI.  Bucureşti,  „Cu¬ 
getarea"  -  Georgescu  Delafras  1943,  p.  90,  Lei  120. — 

Noi  n'am  purtat  răsboaie  păgâne  şi  dacă  regretăm  ceva  din 
toată  istoria  românească,  acestea  mint  sângeroasele  răfueli  dintre  fraţi, 
pagini  negre  închise  pentru  totdeauna  de  unificarea  noastră  teritorială. 
Prea  adeseori  obârşia  acestor  dureroase  sfâşieri  zăcea  în  înstigaţiile 
interesate  ale  unor  vecini  şireţi  şi  hrăpăreţi. 

Că  ele  n'au  angajat  nici  când  sufleteşte  pe  cei  prăvăliţi  în  vâl¬ 
toarea  lor  ucigaşe,  se  vede  din  absenţa  totală  —  după  a  noastră 
ştiinţă  —  a  barzilor  cari  să  le  preamărească  isprăvile  pustiitoare  în 
vers  nemuritor.  In  schimb,  toate  luptele  purtate  pentru  apărarea  pă¬ 
mântului  străbun  de  hămesitele  pofte  ale  seminţiilor  străine  —  înce¬ 
pând  cu  întemeierea  Principatelor,  continuând  cu  epicele  răsmeriţe 
ardelene  şi  sfârşind  cu  acest  al  doilea  răsboiu  mondial  —  au  sporit 
considerabil  repertoriul  cântecelor  noastre  de  vitejie  şi  al  imnelor  de 
preamărire  a  flamurilor  româneşti  şi  a  braţelor  eroice  cari  le-au  dus 
la  biruinţă,  Răsboiul  neatârnării  şi  cel  al  întregirii,  momente  cruciale 
în  evoluţia  noastră  naţională,  au  îmbogăţit  literatura  noastră  frumoasă 
cu  nume  şi  opere  nepieritoare,  mărturii  elocvente  ale  consimţămân¬ 
tului  integral  cu  care  marele  suflet  al  naţiei  însoţia  ţelurile  lor  ono¬ 
rabile. 

Răsboiul  actual,  nu  mai  puţin...  Suspină'n  poesia  lui  —  populară 
sau  cultă  — -  jalea  fratelui  care-şi  aşteaptă  isbăvirea  de  sub  călcâiu 
străin  şi  freamătă  tot  dorul  nostru  de-a  nu  desminţî  în  nici  o  împre¬ 
jurare  legendarele  vârtuţî  ostăşeşti  ale  străbunilor.  Încrederea  în  aju¬ 
torul  lui  Dumnezeu  şi’ n  tăria  braţelor  luptătoare,  care  gâlgâe  în  poesia 
de  răsboiu,  nu  este  egalată  decât  de  certitudinea  dreptăţii  cauzei 
pentru  care  ne  batem.  Scrâşnitul  înspăimântătoarelor  unelte  de  luptă 

prin  care  hârbuitul  nostru  veac  înţelege  să-şî  justifice  —  vai!  — 
gradul  de  „civilizaţie"  hiper-rafinată  pe  care  l-a  atins,  n'a  putut  mo¬ 
derniza  aceasta  poesie,  mecanizând-o.  Suflul  religios  e  acelaşi,  azi  ca 
şi  altă  data,  precum  neschimbat  e  luptătorul.  Şi  cântăreţul  fidel  al 
bravurilor  lui,  trebue  să  vadă'n  drapel  prapor  de  bisericuţă  străbuna, 
în  mâner  de  spadă  cruce,  în  bubuitul  tunurilor  tunetul  Cerului  care 
pedepseşte  fărădelegile  argaţilor  lui  Satan,  iar  în  trupurile  sfârticate 
de  fierul  ucigător  icoane  de  martiri,  răstigniri  Isbăvitoare,  dăruiri 
creştineşti  pentru  bunălinîştea  deaproapelui  ce-şi  încredinţează  viaţa 
şi  avutul  celor  mai  buni  şi  mai  bravi  dintre  fraţii  lui. 

Poesia  lui  Al.  Gregorian  —  cea  mai  veritabilă  creaţie  artistică 
urzită'n  vâltoarea  apocalipticei  încăierări  din  Răsărit  —  o  dovedeşte 
cu  prisosinţă,  E  cântec  generos  ca  jertfa  de  bunăvoie,  trist  ca  do¬ 
rurile  fără  leac,  măreţ  ca  crestele  carpatine,  al  atâtor  arhangheli  răs- 
hunători  cari  se  bat  umbriţi  de  semnul  sfintei  Cruci  —  şi  pentru  bi¬ 
ruinţa  ei.  Dudue'n  versul  înfiripat  sub  bolţile  de  iad  ale  redutei  Se- 
vastopolului  certitudinea  sfinţeniei  luptei  noastre  —  şi,  de  aceea,  a 
isbândiriî  ei ; 

Hal,  suflete,  închină-te  —  eu  tac 

Cu  tine,  Doamne,  platoşă  mă'mbrae, 

Te  Iau  în  pasul  meu  şovăitor 
noroc,  curaj  şi  duh  ocrotllor, 
că  iar  primirăm  ordin  de  atac. 

Iar  de-o  fi  scris  să  cad  străfulgerai 
de  brandt  ori  de  pistol  automat, 
eu  ştiu  prea  bine,  Doamne, 
că  peste  ochii  mei  deschişi  în  toamne 
Tu  vei  zidi  altare,... 

Şi  va  fi  pace  atunci  şi  calea,  iar  în  line. 

Doamne,  te-aud  cum  urci  în  mine, ... 

(Hai,  suflete,  închină-te) 

E  o  luptă  pentru  Hristos  şi  pentru  Ţară : 

Pe  crestele  Rusiei,  într  acest  pustiu 

noi  ne  batem  pentru  Hristos  şi  pentru  glorie, 

pentru  zidirea  cea  nouă  a  lumii,.., 

(Crez  cruciat) 

Bal  furtuni  de  ploaie  ’n  cască  şi  privesc : 
câţi  lisuşi,  din  zări  pe  graniţi  sfărâmate, 
pentru  tine.  Ţară,  mi  se  răstignesc ! 

(Jertfă) 

Bucuria  jertfei  este  desăvârşită  în  inimile  acestor  cavaleri  fără 
frică  şi  fără  prihană  : 

Dar,  când  e  viaţa  mai  trează 
şi  inima,  când  e  mai  vitează 

decât  atunci  când  tinereţea 
marea  veşnicie 

din  vremelnicie  şi-o  desmârgineşte  ? 


Ei  sunt  doar 


Cine  dintre  noi  nu  cade, 
cine  nu-şi  leapădă  sângele,  cascade, 
cine  nu  se’njumătăţeşie 
înseamnă,  vai! 

că  încă  nu  e  copt  pentru  jertfă: 
Dumnezeu  darul  vieţii  lui  nu-l  primeşte. 

(Crez  cruciat) 


Sau  s 


. . .  cruciaţii  lut  Dumnezeu,  sunt  ai  Lui 
şt  cel  vii  şi  cei  căzuţi  prin  „  Ţara  Nimănui " 
şi  morţii  de  sub  cruci  şi  cei  ramaşi  fără  cruci 
şi  sfinţii  schilozi  însfertiţi  di  moarte’ n  răscruci 
de  veac,  de  istorie,  de  lumi  şi  de  victorie 
şl  arhanghelii  teferi  cu  panglici  de  glorie, 
toţi  sunt  ai  Lui,  toţi... 

(Sunt  chipul  şi  pasul  lor) 

Mai  trecurăm,  Doamne 
un  atac: 

Crucea  la  şi-aida 
am  dus-o  cu  noi 

(Atacul) 


Cu  tâmpla  lipită  de  armă,  în  raniţă  cu  rănile  Patriei  şi'n  suflet 
cu  belşug  de  rugi  întremătoare,  dl  Al.  Gregorian  ne-a  dat  o  poesie 
de  răsboiu  alintată  de  suflarea  geniului  naţional ;  mărgăritar  bătut  în 
cununa  de  laur  pe  care  cruciaţii  din  Răsărit  o  împletesc  pentru 
fruntea  rotundă  a  celeilalte  Românii... 

Dr.  GRIGORIE  T.  MARCU 


(§>© 


NOTE  Şl  INFORMAŢII 


ACADEMIA  teologică  „An- 
dreiana",  înnălţată  recent  la  grad 
universitar,  a  iniţiat  lucrările 
prevăzute  de  legiuirile  în  vigoare 
pentru  complectarea  catedrelor 
vacante.  Două  comisiuni,  con¬ 
stituite  în  cursul  verii,  sub  pre¬ 
şedinţia  I.  P.  Sf.  Mitropolit  Ni- 
coîae  al  Ardealului,  cu  partici¬ 
parea  dluî  Dr.  I,  Gb.  Savin,  pro¬ 
fesor  de  Apologetică  la  Facul¬ 
tatea  de  Teologie  din  Bucureşti 
şi  a  Păr.  Dr.  Milan  Pavel  Şesan, 
profesor  de  Istorie  bisericească 
universală  la  Facultatea  de  Teo¬ 
logie  din  Cernăuţi,  au  desemnat, 
prin  aşa  numita  „chemare  largă 
ca  profesor  de  Apologetică,  pe 
C.  Preot  Isidor  T odor  an,  doctor 
în  Teologie  şi  Filosofie,  profesor 
la  Academia  teologică  din  Cluj, 
utilizat  dela  refugiu  încoace  la 
Facultatea  de  Litere  şi  Filosofie 
a  Universităţii  Daciei  Superioare, 
iar  ca  profesor  de  Istorie  bise¬ 
ricească  universală  pe  C.  Preot 
Haralambie  Cojocaru,  doctor  în 
Teologie,  asistent  definitiv  la 
Facultatea  de  Teologie  din  Bu¬ 
cureşti. 

Două  încercate  puteri  de 
muncă  se  asociază  astfel,  prin 
luminata  purtare  de  grije  a  Ar- 
hlpăstorului  nostru,  strădaniilor 
ştiinţifice  şi  educative  pe  cari  le 
desfăşoară  profesorii  mai  vechi 
—  şi  totuşi  tineri  —  ai  Academiei 
teologice  „Andreiane"  s  Rectorul 
Prot,  Stavr.  Dr.  Dumitru  Stăni- 


loae  (Teologia  Dogmatică),  Preot 
Dr.  Nicoîae  Ter chilă  (Filosofia 
creştină  şi  Pedagogia),  Preot  Dr. 
Nicoîae  Neaga  (Exegeza  Testa¬ 
mentului  Vechiuşi  Limba  ebraică), 
Diacon  Dr.  Grigorie  T.  Marcu 
(Exegeza  Noului  Testament  şi 
Ermineutica  biblica),  Preot  Dr. 
Liviu  Stan  (Dreptul  bisericesc), 
Preot  Dr.  Teodor  Bodogae  (Isto¬ 
ria  Bisericii  româneşti  şi  a  Artei 
creştine  ortodoxe)  şi  Preot  Gh, 
Şoima  (conferenţiar  de  Muzică 
bisericească  şi  Ritual). 

Complectarea  catedrelor  (Teo¬ 
logia  Morală  şi  Mistică  ;  Litur¬ 
gica  şi  Teologia  Pastorală),  con¬ 
ferinţelor  (Omiletica  şi  Catihetica ; 
îndrumări  misionare  şi  Secto- 
logia)  şi  a  asistenţelor  (Teologia 
Dogmatică  ;  Apologetica)  vacante, 
este  în  curs.  R,  T. 

& 

ACADEMIA  Română  a  con¬ 
ferit  Păr.  Icon.  Stavr.  Dr.  Gh, 
Ciuhandu,  consilier  episcopesc  î. 
p,,  „Premiul  C.  G.  Vernescu",  de 
50  mii  Lei,  pentru  lucrarea  „Ro¬ 
mânii  din  câmpia  Aradului  acum 
două  veacuri"  (Arad  i  940) ;  iar 
Păr,  Prof.  Dr.  Ilarion  V.  Felea, 
„Premiul  Eufimia  şi  loan  Andrei, 
Profesori",  de  3.500  Lei,  pentru 
cartea  de  predici  „Duhul  Ade¬ 
vărului"  (Arad  1942). 

P.  C.  Lor  sunt  cei  mai  fideli 
colaboratori  pe  cari  Aradul  or¬ 
todox  i-a  dat  „Revistei  Teolo¬ 
gice",  dela  înfiinţarea  ei  şi  până 

azi.  Bucuria  cu  care  le  expri¬ 
măm  felicitările  grupării  noastre 
este,  de  aceea,  desăvârşită. 

CHIAR  şi  cei  mai  severi  ob¬ 
servatori  ai  vieţii  publice  şi  ai 
activităţii  personalităţilor  con¬ 
ducătoare,  cari  îi  determină  bu¬ 
nul  mers,  au  momente  de  îngă¬ 
duitoare  bunăvoinţă,  de  gene¬ 
roase  concesii,  in  aprecierile  ce 
le  formulează  şi  Ie  dau  în  vileag 
pe  calea  presei.  Fenomenul  este 
frecvent  şi  în  presa  bisericească. 
Violenţele  de  stil,  suspiciunile 
şi  în  genere  sgomotoase  atitu¬ 
dini  răstite,  mai  ales  aci  n'au 
ce  căuta,  decât  în  cazuri  de  în¬ 
răire  incorigibilă,  copios  dove¬ 
dită. 

In  schimb,  semnalarea  lucrului 
bun  şi  de  folos  trebue  practicată 
fără  contenire  şi  fără  precupe- 
ţire,  arătând  că  te  bucuri  de  el 
atâta  cât  este  —  şi  bucurân- 
du-te  realmente. 

Că,  uneori,  anumite  începuturi 
pline  de  făgăduinţi  sfârşesc  în 
prăbuşitoare  decepţii,  e  prea 
adevărat.  Vina  n'o  poartă  cei  ce 
le-au  însoţit  cu  aplauzele  lor  ge¬ 
neroase,  ci  firile  slabe,  incapa¬ 
bilii  cari  n’au  ştiut  să-şi  facă 
un  reazim  rezistent  din  adezi¬ 
unile  ce  li  se  oferiau  copios,  cu 
anticipaţie.  In  genere,  însă,  „ziua 
buna  se  cunoaşte  de  dimineaţă41. 
Aceasta  o  putem  spune,  cu  cu¬ 
get  înnăiţat  şi  neumbrit  de  nici 
o  rezervă  mintală,  mai  ales  noi, 
cei  ce  ostenim  în  coloanele  acestei 
reviste.  Convinşi  că  un  sprijin 
generos,  o  adeziune  entuziastă 
şi  sinceră,  oferită  Ia  timp,  deş¬ 
teaptă  în  urzitorii  iniţiativelor 
de  folos  obştesc  acel  spor  de 


energie  şi  siguranţă  absolut  tre¬ 
buincios  pentru  ducerea  lor  la 
bun  sfârşit,  asigurând  reuşita  de¬ 
plină  şi  bogată  în  consecinţe  a 
celor  mai  modeste  încercări  de 
zidire  nouă  —  sau  de  consoli¬ 
dare  a  celor  cari  au  înfruntat 
povara  vremilor  —  pe  nu  im¬ 
portă  ce  tărâm,  noi  am  întâm¬ 
pinat  cu  încredere  şi  simpatie 
strădaniile  tuturor  personalităţilor 
şi  instituţiilor  învestite  cu  o  func¬ 
ţiune  esenţială  în  stat  Şi  trebue 
să  mărturisim  deschis ;  decepţiile 
pe  cari  le-am  avut  sunt  dispa- 
rente  faţă  de  bucuriile  cu  cari 
s’au  soldat  creştineştile  noastre 
participări  scriitoriceşti  la  opin¬ 
telile  factorilor  de  răspundere 
cari  prezentau  trainice  garanţii 
morale  că  vor  bătători  făgaşuri 
drepte  în  funcţiunile  cu  cari  au 
fost  onoraţi. 

Iscusitul  Apostol  al  neamurilor 
ne-a  făcut  —  ca  nimeni  altul  — 
oficiul  de  dascăl  luminat  şi’n 
această  privinţă.  Cine  ar  putea 
dovedi  că  epoca  lui  —  nedes- 
mărginită  prin  nimic  de  frămân¬ 
tatele  noastre  vremi  —  ar  ft  fost 
mai  cruţată  de  fărădelegi  decât 
veacurile  proorocilor.  Şi  totuşi, 
de  deosebire  de  tratament,  ce 
distanţă  abisală  între  asprele 
blândeţi  ale  celui  dintâi,  şi  între 
apostrofele  înfricoşătoare  ale 
celorlalţi !  Sfântul  Apostol  Pavel 
ceartă  ca  unul  care-i  mai  bu¬ 
curos  de  dulceaţa  laudei  ce  ştie 
că  i  se  va  da  prilejul  s’o  pro¬ 
nunţe  fără  întârziere  chiar  faţa 
de  cei  mustraţi  cu  un  ceas  — 
sau  cu  o  epistolă  — •  înainte.  In 
schimb,  celor  mai  modeste  fapte 
de  merit  le  rezervă,  în  scriptu¬ 
rile  şi  discursurile  sale,  un  loc 
disproporţionat  faţă  de  firavele 

lor  dimensiuni.  A  învăţat  dela 
Mântuitorul  că  microscopicul 
grăunte  de  muştar  odrăsleşte  ar¬ 
borele  cu  coroana  destul  de  în¬ 
căpătoare  ca  să  ocrotească  în 
frunzişul  ei  stolurile  paserilor 
cerului.  Şi  roadele  inteligentei 
sale  metode  pastorale  —  la  o- 
bârşia  căreia  zace  gândirea  pură 
a  unui  incomparabil  pedagog  — 
mărturisesc  îndeajuns  despre  ne¬ 
întrecuta  ei  eficacitate. 

Cam  aşa  am  râvnit  şi  noi  să 
ne  comportăm  în  inventarierea 
şi  aprecierea  actelor  de  politică 
bisericească  —  mai  ales  —  ale 
Statului  român  t  Insoţlndu-le  cu 
încrederea  şi  simpatia  noastră 
până  acolo  până  unde  îşi  vă- 
diau  utilitatea  ;  prevenind  pe  fău¬ 
ritorii  lor  când  ameninţau  s'o 
ia  pe-alăturea.  Şi,  trebue  să  re¬ 
cunoaştem  —  ceea  ce  şl  facem 
foarte  bucuros !  —  că  sa  săvârşit 
mult  bine  pe  acest  tărâm... 

...Nici  odată,  însă,  în  România 
întregită,  ca  de  când  problemele 
pendinte  de  resortul  cultelor  au 
fost  încredinţate  dlui  Profesor 
Aurel  Popa.  Au  mai  trecut  şi 
alte  personalităţi  înzestrate,  cu 
pregătire  de  specialitate  şi  cu 
neîndoielnică  dragoste  faţă  de 
Biserica  străbună,  pe  la  cârma 
departamentului  Cultelor.  Lipsa 
de  înţelegere  sau  ezitările  facto¬ 
rilor  hotărâtori  —  cititorii  noştri 
îi  vor  identifica,  suntem  siguri, 
fără  dificultate  —  au  paralizat  la 
jumătatea  drumului  şi  au  în¬ 
gropat  în  cartoane  bunele  lor 
intenţii  cele  mai  reliefate. 

Actualul  Secretar  General  al 
Cultelor  şi  Artelor  sa  bucurat 
dintru  tot  începutul  de  concursul 
Conducătorului  Statului  şi  al  ti¬ 


tularului  departamentului  de  re¬ 
sort,  în  îndeplinirea  bogatului  său 
program  de  realizări.  Faptul 
acesta  nu-i  împuţinează  câtuşi  de 
puţin  meritele  personale,  astăzi 
unanim  —  şi  pe  bună  dreptate 
—  recunoscute.  Dimpotrivă !  Ză¬ 
cea  în  sarcina  dsale  obligaţia 
de-a  perpetua  şi  umplea  de  trăi¬ 
nicie  acest  concurs.  Ori,  în  această 
privinţă,  dl  Prof.  Aurel  Popa  a 
dovedit  o  destoinicie  exemplară. 
Astăzi,  forurile  bisericeşti  sunt 
convinse  că  au,  pe  lângă  con¬ 
ducerea  de  Stat,  cel  mai  fidel  in¬ 
terpret  al  doleanţelor  lor  legitime, 
iar  ocârmuirea  politică  un  tot 
atât  de  fidel  cunoscător  al  rea¬ 
lităţilor  bisericeşti.  Element  de 
legătură  între  Biserică  şi  Stat, 
dl  Prof.  Aurel  Popa  se  achită  de 
dificila  şi  onorabila  dsale  misi¬ 
une  cu  o  iscusinţă  neegalată  de 
cât  de  aprinsa  pasiune  pe  care 
o  vădeşte  în  acţiunea  dsale  de 
cimentare  şi  adâncire  firească  a 
colaborării  lor  armonice. 

In  slujba  acestui  ideal,  con¬ 
vertit  de  dsa  în  realitate  palpa¬ 
bilă,  stau  şi  rândurile  de-o  tine¬ 
rească  prospeţime  • — •  dar  şi  de 
matură  chibzuinţă  —  ce  le-a 
aşternut  în  număroase  articole 
de  politică  bisericească,  dintre 
cari  preşedintele  în  funcţiune  al 
Comitetului  central  al  FOR-ului, 
dl  Prof.  univ.  Dr,  Ioan  Mateiu, 
a  avut  fericita  inspiraţie  să  ne 
ofere  un  mănunchiu  cu  grije  ales 
în  broşura  î  „  Orizonturi  noi "  (Bi¬ 
blioteca  FOR  nr.  27,  Braşov  1943, 
p.  72,  Lei  40.—). 

Cât  priveşte  realizările  efective 
dela  Culte,  datorite  dsale,  ajunge 
o  aruncătură  de  privire  peste 
prevederile  exerciţiului  bugetar 

curent.  In  plin  răsboiu,  dl  Prof. 
Aurel  Popa  a  reuşit  să  determine 
conducerea  de  Stat  —  nu  acum 
întâia  oară  de  când  deţine  înnalta 
dregătorie  de  Secretar  General 
al  Cultelor  —  să  angajeze  fonduri 
respectabile  în  beneficiul  insti¬ 
tuţiilor  bisericeşti,  bugetând  po¬ 
sturi  „îngheţate"  sau  „raţionali¬ 
zate"  de  atâţia  antecesori  ai 
dsale  cari  manifestau  o  deosebită 
predilecţie  în  a  aplica  tot  felul 
de  curbe  de  sacrificiu  în  paguba 
sfintei  instituţii  —  şî  înfiinţând 
altele  noui,  pe  măsura  trebuin¬ 
ţelor  fiecărei  eparhii. 

Pe  scurt:  în  cazul  dsale,  cad 
toate  consideraţiunile  de  apre¬ 
ciere  îngăduitoare  aşternute  la'n- 
ceputul  acestei  notiţe.  Dl  Prof. 
Aurel  Popa  rămâne  în  conştiinţa 
clerului  şi’n  şiragul  ocârmuito- 
rilor  departamentului  Cultelor 
din  România  întregită,  cel  mai 
prodigios  şi  mai  destoinic  expo¬ 
nent  al  politicii  bisericeşti  a  Sta¬ 
tului  nostru.  Nici  cel  mai  entu¬ 
ziast  elogiu  nu  poate  fi  pasibil 
de  suspiciuni  când  e  vorba  de 
strădaniile  dsale  inteligent  diri¬ 
jate  —  şi  de  aceea  deplin  isbutite. 

Activitatea  actualului  Secretar 
General  al  Cultelor  şi  Artelor 
depăşeşte  orice  cuvânt  de  apre¬ 
ciere. 

& 

ARBITRAJUL  dela  Viena  — 
până  când  oare  încă  în  vigoare  ? 
—  a  sfâşiat  şi  teritoriul  Episco¬ 
piei  Vadului,  Feleacului  şi  Clu¬ 
jului,  8  protopopiate  din  15,  cu 
202  parohii  din  395  —  aşa  dar 
mai  bine  de  jumătate  —  rămâ¬ 
nând  dincoace  de  proaspăta  şi 
vremelnica  linie  demarcaţîonala. 
Constituite  în  Vicariatul  ortodox 


român  al  Albei-Iulia,  conducerea 
acestei  părţi  a  Eparhiei  P.  Sf. 
Episcop  Nicolae  Colan,  rămasă 
între  hotarele  Patriei  noastre  li¬ 
bere,  a  fost  încredinţată  unui 
consiliu  prezidat  de  Părintele 
Alexandru  Baba ,  protopopul  Ce¬ 
tăţii  încoronării. 

A  fost  o  alegere  norocoasă, 
fapt  despre  care  ne-am  putut 
convinge,  cu  repetate  prilejuri, 
la  faţa  locului  şi  din  mărturiile 
dobândite  din  locuri  competente. 
De  altminteri,  o  vizită  ori  cât  de 
sumară  la  sediul  Vicariatului 
Albei-Iulia  este  concludentă  în 
această  privinţă.  Ordinea  exem¬ 
plară  care  domneşte  în  sfântul 
lăcaş  de  închinare  ce  serveşte 
de  catedrală  —  ca  să  nu  mai 
vorbim  de  superba  reşedinţă 
protopopească  —  vădesc  mâna 
pricepută  a  unui  orânduitor  dotat 
cu  o  simţire  şi  un  bun  gust  ce 
nu  se  întâlnesc  ori  unde.  Cordial 
şi  afabil  cu  credincioşii,  cari  nu-i 
rămân  datori  cu  mişcătoarele  do¬ 
vezi  ale  recunoştinţii  şi  preţuirii 
lor  —  dela  ofiţerimea  superioară 
a  garnizoanei  şi  notabilităţile  ora¬ 
şului,  până  la  norodul  de  rând  — 
Păr.  Vicar  Al.  Baba  nu  cunoaşte 
odihnă  şi  nici  pripire  în  înde¬ 
plinirea  îndatoririlor  sale  pasto¬ 
rale.  Una  din  cele  mai  înde¬ 
lungate  şi  mai  reconfortante 
slujbe  dumînecale  la  care  am 
asistat  în  ţara  noastră,  mi-a  hă¬ 
răzi  t-o  P.  C.  Sa :  începută  la 
8llz  dimineaţa,  ea  a  durat  fără 
întrerupere  până  către  orele  14. 
Am  dîaconit  alăturea  de  dânsul 
şi  de  un  sobor  de  preoţi  din  loc, 
cu  o  tihnă  aghioritică.  Aşa  face 
totdeauna.  Pe  viitorii  preoţi- 
parohi  de  oraş  —  şi  pe  cei  ac¬ 
tuali  —  îmi  permit  sa-i  îndemn 

a  liturghisi  odată  cu  Vicarul 
Albei-Iulia.  Sunt  sigur  că  şi-ar 
înavuţi  experienţa  pastorală  cu 
unele  deprinderi  cari  numai  spre 
paguba  nu  le  vor  fi. 

Orânduit  la  cârma  Vicariatului 
cu  aprobarea  I,  P.  Si  Mitropolit 
Nicolae  al  Ardealului  şi  prin 
hotărîrea  Chiriarhului  său  legiuit, 
P.  SI  Episcop  Nicolae  Colan,  a 
adus  cu  sine,  la  acest  înnalt  loc 
de  răspundere,  eminentele  însu¬ 
şiri  ce  i  le-a  hărăzit  Dumnezeu, 
valorificându-Ie  cu  înţelepciune 
şi  avânt  preoţesc  în  atâtea  spor¬ 
nice  realizări. 

„Crelat  fără  nici  o  bază  ma¬ 
terială  —  scrie  organul  oficial 
„Renaşterea"  (nr.  22  din  22  Aug. 
a.  c.)  —  Vicariatul  şi-a  început 
greaua  şi  dureroasa  misiune  prin 
osârdia  P.  C.  Prot.  Al.  Baba  ca 
preşedinte,  care  i-a  format  po¬ 
sibilităţile  de  existenţă  şi  îndru¬ 
mare  spre  binele  obştesc  Rând 
pe  rând  s'au  realizat  toate  acele 
înfăptuiri,  menite  să  înlesnească 
desvoltarca  vieţii  bisericeşti  şi 
naţionale,  ca;  recunoaşterea  de 
către  On.  Minister  al  Cultelor, 
adăpostirea  birourilor,  bugetarea 
personalului  dela  centru,  crearea 
de  noui  parohii  şi  posturi  pentru 
cântăreţi  bisericeşti,  înfiinţarea 
şcoalei  de  cântăreţi  bisericeşti, 
câştigarea  unui  local  demn  pentru 
birourile  centrului  şi  mai  presus 
de  toate  formarea  unei  atmosfere 
de  frăţie  şi  creştinească  vieţuire 
în  întregul  Vicariat". 

Repertoriul  strădaniilor  sale 
isbutite,  sumar  expus  aci,  are 
nevoie  de  adăugiri,  căci  el  se'n- 
groaşe  mereu,  Nu~i  precupeţim 
câtuşi  de  puţin  admiraţia  noastră 
mai  ales  pentru  grija  neadormită 


pe  care  Vicarul  Albei-Iulia  o 
poartă  slovei  bisericeşti,  asigu¬ 
rând  împreună  cu  devotaţii  săi 
colaboratori  mari  şi  mici,  apa¬ 
riţia  regulată  şi  demna  a  „Re¬ 
naşterii"  clujene,  astăzi  pribeagă 
în  Cetatea  încoronării.  Despre 
greutăţile  pe  cari  trebue  să  le 
biruiască  pe  acest  tărâm,  ca  de 
altfel  şi  despre  frumoasele  sale 
realizări,  nu  consimte  să  vor¬ 
bească  oricui  şi  oricând. 

In  cei  trei  ani  —  trei  ani  ca 
trei  veacuri!  —  ce  s'au  scurs 
dela  înjumătăţirea  Ardealului,  P. 
Sf.  Episcop  Nicolae  Colan  a  cer¬ 
cetat  de  două  ori,  pe  răgaz, 
„turma"  Sa  din  Vicariatul  Albei- 
Iulia  şi  instituţiile  puse  în  slujba 
vieţii  ei  duhovniceşti.  De  fiecare 
dată  a  rămas  deplin  mulţumit. 
Constatările  îmbucurătoare  pe 
cari  le- a  făcut  în  cursul  acestor 
vizitaţii  canonice,  se  răsfrâng 
asupra  tuturor  osârduitorilor 
slujitori  ai  Vicariatului  —  şi  mai 
cu  osebire  asupra  înaintestătâto- 
rului  lor. 

înapoiat  la  Reşedinţa  Sa 
din  Clujul  dorurilor  ardeleneşti 
după  călătoria  pe  care  a  făcut-o 
astă  vară  în  România,  P,  Sf. 
Episcop  Nicolae  Colan  a  ţinut 
să  răsplătească  sărbătoreşte  me¬ 
ritele  dovedite  ale  devotatului 
Său  locţiitor  dela  Alba-Iulia : 
prin  adresa  nr.  2431  din  7  Au¬ 
gust  a.  c.,  înaltul  Ierarh  i-a  acor¬ 
dat  Păr.  Al.  Baba  dreptul  de-a 
purta  Crucea  de  Protopop  Sta¬ 
vrofor. 

Prîntr’o  fericită  coincidenţă, 
cea  mai  înnaltă  distincţie  pe  care 
o  poate  râvni  şi  dobândi  un 
preot  de  mir  i  se  conferă  Păr. 
Al.  Baba  tocmai  când  P.  C.  Sa 

împlineşte  venerabila  vârstă  de 
cincizeci  de  ani  şi  aproape  un 
pătrar  de  veac  de  când  slujeşte 
la  altarul  legii  străbune. 

Respectuoşi  tată  de  strădaniile 
excepţionale  ale  P.  C.  Sale  şi 
bucuroşi  de-a  şti  cât  mai  populată 
galeria  fruntaşilor  Bisericii  noa¬ 
stre,  noi  ne-am  abţinut  totuşi, 
până  acum,  să-i  tăiem  vredni¬ 
ciile  la  răboj-  Socotiam  ca  nu-i 
cu  dreptate  să  impietăm  asupra 
dreptului  de  întâietate  pe  care-1 
are  nu  numai  în  răsplătirea,  cî 
şi  în  vădirea  preoţilor  cari  „bine-şi 
ţin  dregătoria"  (cf.  I  Tim.  5,  17) 
Chiriarhul  lor  canonic.  Ştiam  că 
lauda  stăpânului  fată  de  slujitorul 
credincios  care  bine  şi- a  chiver¬ 
nisit  talanfii  încredinţaţi  lui  spre 
fructificare,  nu  va  întârzia.  Şi 
aşa  s’a  şi  întâmplat. 

Ne  am  rostit,  deci,  înarmaţi  cu 
cuvenita  deslegare-  Dar  şi  cu 
toată  inima,,, 

& 

PRESA  bisericească  ortodoxă 
de  dincoace  de  munţi  stă  sub 
semnul  prăznuirii  uneia  din  cele 
mai  frumoase  izbânzi  ale  ei:  „Re¬ 
naşterea"  dela  Alba-Iulia  a  să¬ 
vârşit  două  decenii  ie  când  se 
strădueşte,  cu  cumpăt  şi  devota¬ 
ment  exemplar,  să  împărtăşească 
dreptcredincioşilor  creştini  ro¬ 
mâni  din  ţara  de  sus  a  Ardea¬ 
lului  luminile  Evangheliei  lui  Hri- 
stos  şi  dogorile  dragostei  de  neam, 

înfiinţată  ia  1  Septemvrie  1923, 
de  întâiul  arhipăstor  al  reînviatei 
ctitorii  a  lui  Ştefan  cel  Mare  şi 
Sfânt,  pururea  pomenitul  Epi¬ 
scop  Nicolae  Ivan,  care  î-a  dat 
numele  şi  caracterul  de  „organ 
oficial  al  Eparhiei  ortodoxe  ro¬ 
mâne  a  Vadului,  Feleacului,  Geoa- 


giului  şi  Clujului",  săptămânalul 
„Renaşterea"  a  fost  diriguit  cu 
destoinicie  de  următorii  redac¬ 
tori  responsabili:  Dr,  Sebastian 
Stanca  (1  IX  1923—1  V  1927), 
Dr.  Orest  Bucevschi  (1  V  1927 — 
1  I  1928),  D,  Antal  (1  I  1928— 
1  I  1934),  Prof.  unlv.  Dr,  Ioan 
Mateiu  (1  I  1934—30  VIII  1940), 
Nico'ae  Vasiu  (10  IX  1940 — 1  I 
1942)  şi  Teodor  Ciuruş  (1  I  1942 
şî  până  azi). 

Refugiată  la  Alba-Iulia  după 
înjumătăţi  rea  Ardealului,  Consi¬ 
liul  vicarial  de  acolo,  în  frunte 
cu  harnicul  său  preşedinte,  P. 
C.  Prot.  Stavr.  Alexandru  Baba, 
a  depus  toate  stăruinţele  ca  să-i 
asigure  o  apariţie  regulata  şi 
demnă  de  prezentarea  exemplară 
pe  care  i-a  hărăzit-o  la  Cluj,  în 
vremuri  bune,  mai  ales  încerca¬ 
tul  publicist  ardelean  dl  Prof. 
univ.  Dr.  I.  Mateiu. 

In  fruntea  numărului  festiv  — 
pe  cât  de  bogat  în  colaborări  di¬ 
stinse,  pe  atât  de  reuşit  ca  exe¬ 
cuţie  grafică  —  întâlnim  contri¬ 
buţiile  celor  doi  patroni  ai  ei, 
Episcopii  Nicolae  lvan  (un  arti¬ 
col  inedit,  din  lăsământul  scri¬ 
itoricesc  al  răposatului  ierarh, 
care  se  află  în  păstrarea  dlui 
Prof--  univ.  Dr,  I,  Mateiu)  şi  P. 
Sf,  Nicolae  Colan.  Celelalte  arti¬ 
cole  sunt  semnate  de  P.  Sf,  Epi¬ 
scop!  Veniamin  al  Caransebe¬ 
şului,  Policarp  al  Cetăţii- Albe- 
Ismail  şi  Emilian  al  Argeşului ; 
Prot.  Stavr.  Al.  Baba,  vicarul 
Albei-Iulia ;  Prot,  Stavr,  Dr,  Seb. 
Stanca,  consilier  eparhial  î,  p. ; 
Profesorii  uoiversitari  s  Dr.  I. 
Mateiu,  Dr.  D.  Stăniloae,  Dr,  O. 
Bucevschi  şi  Dr.  Grigorie  T, 
Marcu;  Prot.  Stavr.  Dr,  Gh.  Ciu- 
handu,  Preot  Prof.  Dr.  II,  V.  Fe- 

lea,  Dr.  Eugen  Nicoară,  Preot 
Prof.  I.  Bunea,  Preot  Ni  codim 
Belea,  Preot  A.  Velea,  Preot  L. 
Davîd,  Preot  O,  Bucin  şi  Prot, 
T.  Ciuruş,  redactorul  în  funcţi¬ 
une  al  „Renaşterii",  care  a  pur¬ 
tat  şi  greul  acestei  isbutlte  rea¬ 
lizări. 

Un  amănunt  mişcător  {  P.  Sf. 
Episcop  Nicolae  Colan  i-a  fost 
închinat,  din  acest  număr  festiv, 
un  exemplar  tras  în  aur.  Dedica¬ 
ţia  ce-1  însoţeşte,  eonstîtue  o 
mărturie  mai  mult  că  „Rena¬ 
şterea"  şi-a  înţeles  deplin  misi¬ 
unea  actuală.  Privirile  ei  sunt  în¬ 
dreptate  statornic  spre  locul  de 
obârşie  şi  spre  Ierarhul  de  Dum¬ 
nezeu  rânduit  a  păstori  „cu  pre¬ 
ţul  vieţii  pe  fraţii  noştri". 

Aşa  vrem  s  o  ştim,  până'n  cea¬ 
sul  răscumpărării ! 

Dar  cele  7  foi  dense  ale  „Re¬ 
naşterii"  în  sărbătoare  trebue 
citite  de  sârg  şi  purtate  din  mână 
în  mână.  Sunt  un  adevărat  ham¬ 
bar  duhovnicesc,  o  pagină  stră¬ 
lucită  de  ardelenească  ridicare  a 
frunţii  şi  un  instrument  de  îm¬ 
bărbătare  a  inimii. 

MAREŞALUL  Constantin  Pre- 
zan  a  adormit  întru  Domnul  la 
27  August  a.  c.,  scurtă  vreme 
după  ce  devotata  sa  soţie  por¬ 
nise  pe  acelaş  drum  al  întoar¬ 
cerii  în  înviere. 

Ofiţer  de  faimă  europeană, 
caracter  de-o  clasică  frumuseţe 
morală  şi  patriot  desăvârşit,  Ma¬ 
reşalul  Prezan  a  intrat  triumfal 
în  istoria  României  Mari  mai 
ales  prin  rolul  decisiv  pe  care 
l-a  avut  în  răsboiul  întregirii 
ţării  şi'n  campania  din  1918, 
care  s’a  încheiat  cu  ocuparea 


Budapestei  de  către  trupele  ro¬ 
mâne  şî  înlăturarea  regimului 
bolşevic  al  lui  Bela  Kuhn,  faptă 
de  considerabilă  importanţă  po¬ 
litică  şi  socială  pentru  securita¬ 
tea  Europei  centrale. 

După  rotunjirea  Patriei,  s'a 
retras  la  moşia  sa  din  satul 
moldovenesc  Schineta,  rezistând 
tuturor  ispititoarelor  îmbieri  de 
a  se  angaja  în  vâltoarea  frămân¬ 
tărilor  politice  ale  ţării  mărite. 

E  lesne  de  imaginat  ce  im¬ 
presie  au  făcut  asupra  venera¬ 
tului  bătrân  tristele  evenimente 
din  1940.  Dumnezeu  i-a  hărăzit 
însă  favoarea  de-a  asista  Ia  re¬ 
facerea  parţială  a  fruntariilor 
Patriei,  lărgite  înainte  cu  un  pă¬ 
trar  de  veac,  până  aproape  de 
hotarele  graiului  românesc,  şi 
prin  geniul  său  militar.  Satis¬ 
facţia  bravului  ostaş  va  fi  fost 
cu  atât  mai  deplină,  cu  cât  a- 
ceasta  operă  de  refacere  a  fost 
iniţiată  şi  diriguită  de  fostul  şef 
al  statului  său  major  din  răs¬ 
boiul  întregirii,  Locotenent-Co- 
Ionelul  Ion  Antonescu,  astăzi 
Mareşal  al  României  şi  Condu¬ 
cătorul  Statului. 

Marţi  31  August  a.  c.,  ose¬ 
mintele  gloriosului  căpitan  de 
oaste  au  fost  purtate  pe  umeri 
bravi  de  cavaleri  ai  ordinului 
militar  de  răsboi  „Mihai  Vi¬ 
teazul",  spre  locul  de  vccinică 
odihnă.  Un  impunător  sobor  de 
preoţi,  in  frunte  cu  I.  P.  Sf.  Pa¬ 
triarh  Nicodim,  I.  P.  Sf.  Mitro¬ 
polit  Nicolae  al  Ardealului  şi 
alţi  înalţi  ierarhi,  s'a  rugat,  îm¬ 
preună  cu  întreaga  suflare  ro¬ 
mâneasca,  pentru  odihna  puru¬ 
rea  pomenitului  Mareşal  Prezan, 

La  slujba  înmormântării,  care 
s'a  desfăşurat  în  satul  Schineta, 

toată  ţara  românească  a  fost 
prezentă  prin  cei  mai  aleşi 
reprezentanţi  ai  ei,  însuşi  Maje- 
statea  Sa  Regele  Mihai  I  şi  dl 
Mareşal  Ion  Antonescu  au  ţi¬ 
nut  să  aducă  ultimul  salut  ră¬ 
măşiţelor  pământeşti  ale  acestui 
mare  martor  al  unor  vremuri 
mari,  însoţindu-le  până  ’n  preajma 
mormântului  proaspăt  deschis  în 
glia  darnică  a  Schinetei  bătrâ- 
neţelor  sale. 

Spada  îndoliată  a  Mareşalului 
Prezan  rămâne  cu  noi,  în  aştep¬ 
tarea  clipei  celei  mari  când  alt 
braţ  viteaz  îi  va  îndepărta  flamura 
cernită  şi  înnălţând-o  spre  cerul 
Patriei  rănite,  o  va  purta  birui¬ 
toare,  către  zările  îmbujorate  de 
dorurile  româneşti  ce  freamătă 
în  spre  Soare-Apune. 

Căile  cari  duc  într'acolo,  îi 
sunt  cunoscute.  Le  va  străbate 
pentru  a  doua  oara.  Pentru  ul¬ 
tima  oară . , . 

& 

ÎNCRESTÂND  ia  răbojul  vi- 
guroaselor  sale  cronici  mărunte, 
cu  cari  încheie  flecare  număr  al 
revistei  Gândirea,  una  din  fru¬ 
moasele  lucrări  ale  dlu*  Emifian 
Vasilescu  —  întitulată  „Probleme 
do  psihologie  religioasă  şi  filo¬ 
sofic  morală"  —  dl  Profesor  Ni- 
chifor  Crainic,  membru  al  Aca¬ 
demiei  Române,  scria  nu  de 
mult: 

„Cu  această  carte  şî  cu  cele 
publicate  mai  înainte,  d.  Emilian 
Vasilescu  se  integrează  în  ple¬ 
iada  tinerilor  teologi  pregătiţi 
cum  nu  i-am  avut  până  ieri  în 
multiplele  ramuri  ale  acestei  va¬ 
ste  discipline.  loan  Coman,  Gri- 
gore  Marcu,  D,  Fecioru,  Olimp 
Căciulă,  N.  Chiţescu,  Nicolae 


Balca,  Const.  Pavel,  G.  Cronţ, 
G.  Chiriac  şi  atâţia  alţii  sunt 
forţe  dela  care  teologia  româ¬ 
nească  aşteaptă  o  epocă  noua, 
o  epocă  de  creaţie  faţă  de  cea 
anterioară  caracterizată  aproape 
numai  prin  reproducerea  patri¬ 
moniului  tradiţional.  In  fruntea 
acestei  pleiade  stă  cu  strălucire 
D.  Stăniloae,  puternicul  gânditor 
religios  dela  Sibiu “  {Gândirea, 
Anul  XXI,  or.  1,  Ian.  1942,  p.  56). 

Am  considerat,  din  capul  lo¬ 
cului,  această  generoasă  apre¬ 
ciere,  nici  mai  mult  nici  mai 
puţin  decât  ca  un  jug  pe  care 
componenţii  numiţi  şi  subînţeleşi 
ai  tinerei  noastre  generaţii  de 
teologi  trebiie  să-l  poarte  cu  atât 
mai  multă  vrednicie,  vizibilă  în 
roadele  strădaniilor  lor  ulterioare, 
cu  cât  ea  a  fost  aşternută  pe 
hârtie  de  una  din  puţin  numă- 
roasele  competenţe,  unanim  re¬ 
cunoscute  ca  atare,  ale  scrisului 
românesc.  De  altminteri,  autorul 
ei  nici  n'ar  încuviinţa  fragmen¬ 
tului  citat  altă  exegeză.  Şi,  sun¬ 
tem  siguri,  dacă  unul  sau  altul 
dintre  noi  ar  desminţi  creditul,  ale 
cărui  beneficii  i  se  îmbie  cu  atâta 
mărinimie,  aceeaşi  peană  ilustră, 
al  cărei  ascuţiş  l-au  simţit  destui 
vinovaţi,  s'ar  întoarce  fără  pre¬ 
get  asupră-i,  cu  rigorile  îndrep- 
tăţitelor  ei  huliri.  De  plesnele 
usturătoare  ale  speranţelor  înşe¬ 
late  —  ferească  Dumnezeu !  — 
nu  scapă  nimeni. 

Un  prieten  devotat,  care  apu¬ 
case  să  citească  înaintea  noastră 
caietul  respectiv  al  „Gândirii", 
ne-a  semnalat  Ia  vreme  amănun¬ 
tul  citat.  Bucuros  l-am  fl  reţinut 
încă  de-atunci :  atenţiunea  pe  care 
am  arătat-o  statornic  scrisului 

suculent  al  dlui  Niehifor  Crainic, 
din  care  am  reprodus  şi  comen¬ 
tat  adeseori  pasagii  copioase,  ne 
punea  la  adăpostul  oricăror  sus¬ 
piciuni  piezişe.  Am  ezitat,  însă : 
directorul  „Gândirii”  pomenia 
acolo  şi  numele  nostru.  Ori  cât 
de  bine  ţi-ar  cădea  cuvântul  de 
îndemn  al  unui  frate  mai  mare 
—  şi  dl  Niehifor  Crainic  ţine  să 
îie  considerat  de  noi  ca  atare  — 
ezitarea  aceasta  s'a  prelungit  de¬ 
stul  de  mult,  deşi  împotriva  ei 
pledau  două  consideraţii.  Una  de 
ordin  principial:  adevărul  pre- 
merge  biruitoarei  virtuţi  a  sme¬ 
reniei.  Cealaltă?  Reînnoirea  ju¬ 
stei  orânduiri  a  Par.  D.  Stăni- 
loae  în  ierarhia  valorilor  tinerei 
noastre  generaţii  de  teologi  or¬ 
todocşi  români,  al  cărei  incon¬ 
testabil  şi  neegalat  cap  de  co¬ 
loană  este. 

Rectorul  Academiei  noâstre 
teologice  „Andreiane"  este  urmat 
nemijlocit,  în  pomelnicul  citat  al 
dlui  Niehifor  Crainic,  de  Ioan 
Coman.  Şi,  putem  spune  —  în 
credinţa  că  am  brodit  gândul  di¬ 
rectorului  „Gândirii"  —  nu  din 
întâmplare. 

Numele  acesta  spune  multe 
acelora  dintre  cititorii  revistei 
noastre  —  şi  avem  dovezi  ca 
numărul  lor  e  mare  —  cari  cer¬ 
cetează  înainte  de  toate,  când 
poşta  le  aduce  cel  mai  proaspăt 
fascicol  al  ei,  repertoriul  cărţilor 
discutate  la  rubrica  „mişcării 
literare"  şi  ariergarda  ei  biblio¬ 
grafică  de  pe  pagina  a  treia  sau 
(şi)  a  patra  a  copertei.  Ioan  Co¬ 
man  e  mereu  prezent,  acolo,  ba¬ 
rem  cu  câte  o  noutate  cărtură¬ 
rească,  cele  mai  adeseori  re¬ 
dactată  în  sonora  limbă  franţu¬ 
zească,  deşi  mai  toate  cărţile 


sale  văd  lumina  tiparului  în  im¬ 
primerii  bucureştene. 

Aşa  dar,  cum  şi  ziceam,  nu¬ 
mele  acesta  spune  multe . , . 

. , .  Dar  nu  spune  tot,  încă,  ci¬ 
titorilor  noştri.  Considerăm  că 
este  mai  mult  decât  o  datorie 
colegială  —  ori  redacţională, 
dacă  vreţi  —  să  adăogăm  şi  re¬ 
stul,  adică  tocmai  ceeace  credem 
că  prezintă  mai  multă  însemnă¬ 
tate. 

Ioan  Coman  este  preot.  Actual¬ 
mente  deţine  conferinţa  de  Patro- 
logie  dela  Facultatea  de  Teologie 
a  Universităţii  din  Bucureşti, 
încă  nam  avut  plăcerea  să  per¬ 
fectăm  cunoştinţa  „faţă  către  faţă" 
şi,  deci,  se'nţelege,  să  schimbăm 
întreolaltă  bineţele  de  rigoare  — 
şi  mai  mult  decât  atât!  Amă¬ 
nuntul  acesta,  încă  odată  —  şi 
tot  în  treacăt  spus  —  ne  cruţă 
de  amarul  cine  ştie  căror  suspi¬ 
ciuni.  Cu  atât  mai  perfectă  este, 
însă  cealaltă  cunoştinţă:  în  duh. 

Păstrăm  impresia  vie  a  faimei 
de  care  un  student  teolog  —  se¬ 
minarist  buzoian  de  obârşie,  dacă 
nu  ne  înşeală  memoria  sau  in¬ 
formaţiile  culese  oarecând  —  sc 
bucura  în  rândurile  bursierilor 
Internatului  teologic  dela  Mănă¬ 
stirea  Radu  Vodă  din  Bucureşti, 
câţiva  ani  după  ce  trecuse  pe- 
acolo,  ca  ori  care  dintre  noi, 
promoţiile  mai  tinere,  ce  i-am 
urmat.  Intr'o  vreme  în  care,  în¬ 
curajaţi  de  seducătoarele  pers¬ 
pective  de  plasament  rentabil  ce 
le  oferia  —  hai  să  zicem !  —  mo¬ 
mentul  istoric,  destui  sludenţi 
teologi  urmărîau  cariere  strălu¬ 
cite,  Ioan  Coman  citea  de  sârtf, 
ca  nimeni  altul.  Excepţionala  sa 
putere  de  muncă  devenise  pro- 
5 

verbiala.  Inteligenţa  sa,  nu  mai 
puţin. 

Plecat  la  Strasbourg  pentru 
desăvârşirea  studiilor  sale,  Fa¬ 
cultatea  de  Teologie  protestantă 
a  Universităţii  de  acolo  i-a  pu¬ 
blicat  in  colecţia  „Etudes  d’Hi- 
stoire  et  de  Phîlosophie  reli- 
gleuses"  (nr.  26),  accesibilă  nu¬ 
mai  teologilor  consumaţi,  lucra¬ 
rea  :  L’idee  de  la  Nemesis  chez 
b'.schyle.  Era  în  1931.  Urmam  al 
doilea  an  de  Teologie  Ia  Bucu¬ 
reşti.  Ştirea  —  cu  toată  situaţia 
confuză  care,  din  nefericire,  în¬ 
cepuse  să  se  manifesteze  la  amin¬ 
titul  Internat  teologic  —  a  fost 
primită  şi  comentată  cu  emoţie 
şi  cu  mândrie. 

înapoiat  în  Patrie,  loan  Co- 
man  a  tipărit  mereu  câte  una 
din  număroasele  sale  lucrări  cari 
i-au  adus  admiraţia  specialiştilor. 
Remarcat  de  Nicolae  lorga,  multe 
din  cărţile  sale  văd  lumina  tipa¬ 
rului  sub  auspiciile  Institutului 
Român  de  Bizantinologie,  a  cărui 
bibliotecă  a  onorat-o  până  acum 
cu  nrii  3  (1937),  5  (1938),  6 
(1938)  şi  7  (1938).  Paralel,  Aca¬ 
demia  Română,  ca  şi  casele  de 
editură  parisiene  (Felix  Alean  şi 
Paul  Geuthner)  şi  româneşti 
(„Cartea  Românească'4,  „Graiul 
Românesc",  „Universul",  „Inde¬ 
pendenţa",  „Tiparul  Academic", 
„Tipografia  Cărţilor  Bisericeşti", 
etc.)  şi  revista  „Gândirea",  ii  pu¬ 
blică  alte  lucrări  de  merit.  Fide¬ 
litatea  sa  faţă  de  nobilul  spirit 
francez,  e  desăvârşită  ;  8  din 
cele  24  studii  pe  cari  le-a  alcă¬ 
tuit  până  acum,  sunt  redactate 
în  limba  sorei  noastre  latine, 
Franţa,  atât  de  nefericită  astăzi. 

Părintele  loan  Coman  ne-a  dat, 
în  româneşte,  cele  mai  superbe 


pagini  despre  sfântul  Grigorie 
de  Nazianz  („Geniul  sf.  Grigorie 
din  Nazianz",  Bucureşti  1937 ; 
„Sf.  Grigorie  de  Nazianz  despre 
împăratul  Iulian".  Voi.  I,  Bucu¬ 
reşti  1938;  „Tristeţea  poeziei  li¬ 
rice  a  sf.  Grigorie  de  Nazianz", 
Bucureşti  1938)  şi  „Despre  su¬ 
blimul  preoţiei  creştine "  (Bucu¬ 
reşti  1940)  după  sf.  loan  Gură- 
de-Aur.  Aderenţa  sa  la  clasicism 
e  vizibilă  mai  ales  în  fremătă¬ 
toarea  lucrare  „ Miracolul  clasic ", 
tipărită  de  Academia  Română 
(Bucureşti  1940)  şi’n  volumele 
despre  titanul  Prometeu.  Al  trei¬ 
lea  şi  ultimul  dintre  acestea  — 
(al  doilea  e  încă  pe  şantier)  — 
întitulat  „ Uauthenticite  du  Pro- 
methee  enchaînee  (Bucureşti  1943), 
pe  care  l-am  primit  de  curând, 
ne-a  determinat  să  ieşim  din  re¬ 
zerva  ce  ne-am  impus  faţă  de 
fragmentul  citat  al  dlui  Nichifor 
Crainic,  care  înşirue  la  locul  me¬ 
ritat,  in  trupa  tinerilor  teologi 
ortodocşi  români,  strălucit  pre¬ 
zidată  de  Par.  I).  Stăniloae,  pe 
eruditul  proprietar  al  unuia  din 
cele  mai  într'aripate  condee  ac¬ 
tuale;  Preotul  Dr.  loan  G.  Co¬ 
man,  conferenţiar  la  Facultatea 
de  Teologie  din  Bucureşti, 

& 

PRAZNICUL  înnălţării  sfintei 
Cruci  a  fost  împreunat  în  acest 
an  cu  o  minune,  despre  care 
vorbeşte  înfiorată  toată  suflarea 
românească. 

Evenimentul  s'a  petrecut  la 
Bacău.  Un  ziar  de  dimineaţă  ne 
furnizează  detalii  impresionante. 

Procesiunea  religioasă  anunţată 
pentru  după  amiaza  praznicului, 
întrunise  în  preajma  catedralei 
„sf.  Nicolae"  câteva  mii  de  e- 

vlavioşi  cetăţeni  ai  urbei.  Cu 
preoţi  şi  prapori  în  frunte,  mul¬ 
ţimea  închinătorilor  s'a  îndreptat 
spre  noul  parc  al  oraşului,  unde 
a  fost  amenajată  „Dumbrava 
Eroilor",  dominată  de-o  impu¬ 
nătoare  troiţă  de  lemn.  S'a  să¬ 
vârşit  acolo  un  serviciu  divin, 
după  care  P.  C.  Pro  to  ier  eu  Th. 
Zotta  a  luat  cuvântul,  arătând 
semnificaţia  sfintei  Cruci,  pavăza 
dreptcredincioşilor  creştini.  Re- 
ferindu-se  la  evenimentele  ac¬ 
tuale,  P.  C.  Sa  a  spus ; 

„Noi  vom  birui  pentrucă  lup- 
iăm  pentru  Cruce ;  noi  ne  vom 
înnălţa  pentru  că  sângerăm  pentru 
Hristos  Fiul  Omului". 

In  clipa  când  P.  C.  Sa  pro¬ 
nunţa  aceste  cuvinte  de  îmbăr¬ 
bătare,  deasupra  mulţimii  care 
participa  la  praznic  s’a  arătat 
deodată  o  Cruce  mare,  formată 
din  nouri  luminoşi,  care  plutia 
pe  întinderea  cerului  senin,  în 
zarea  căruia  se  vedea  apunând 
soarele. 

Semnul  sfintei  Cruci,  de-o  per¬ 
fectă  simetrie,  avea  la  bază  un 
nour  de  forma  literei  S. 

impresia  pe  care  această  ară¬ 
tare  minunată  a  făcut-o  asupra 
mulţimii,  a  fost  covârşitoare  : 
dreptcredincioşii  creştini  au  căzut 
în  genunchi  şi  s’au  închinat  cu 
smerenie. 

Semnului  în  formă  de  S  i  s’au 
dat  felurite  interpretări:  Slăvire, 
Sfinţenie,  Semnul  biruinţii,  Sal¬ 
varea  noastră. 

—  Siege,  die  Siege  (biruinţa), 
spuneau  cei  câţiva  ostaşi  ger¬ 
mani  amestecaţi  prin  mulţime. 

Ori  cum  ar  fi,  minunea  dela 
Bacău  reconfortează  nădejdile 


unui  neam  care  se  bizue  pe  bra¬ 
ţul  ocrotitor  al  lui  Dumnezeu, 
GR.  T.  M. 

FĂRĂ  să  fie  propriu  zis  un 
curs  de  Tipic,  ci  mai  curând  un 
mic  molitvelnic,  cuprinzând  nu¬ 
mai  rânduielile  cele  mai  frec¬ 
vent  săvârşite,  noua  publicaţie 
a  dlui  prof,  C.  Vladu,  întitulată  : 
„Curs  de  Tipic  Preoţesc"  (Ca¬ 
ransebeş,  1943),  apare  tocmai  la 
timp.  Intr’adevar,  trăim  zile  când, 
din  pricipa  lipsei  de  hârtie  şi  a 
manei  de  lucru,  volume  mari 
aproape  că  nu  se  mai  pot  tipări, 
iar  puţinele  exemplai’e  existente 
din  molitvelnicul  complet  costă 
foarte  scump.  Şi  apoi,  abrevia- 
rele  şi-au  avut  întotdeauna  rostul 
lor  practic  necontestat. 

In  afară  de  iniţiativa  publicării 
acestei  cărţi,  am  mai  putea  so¬ 
coti  drept  contribuţie  personală 
a  dlui  Prof.  C,  V.  la  întocmirea 
ei,  oarecari  simplificări  şi  omi¬ 
teri  operate  în  textele  unor  rân¬ 
duieli  (de  ex. :  la  sf.  Maslu), 
simplificări,  e  drept,  de  mult 
timp  practicate  de  către  preo- 
ţimea  de  mir,  deşi  oficial  încă 
neîncuviinţate. 

Meritul  real  al  cărţii  stă  însă 
în  îndrumările  ritualistice,  aflate 
aci  în  număr  mult  mai  mare 
decât  in  aceleaşi  slujbe  din  mo- 
litvelnicul  complet.  Unele  din 
aceste  îndrumări  par  să  consfin¬ 
ţească  uzanţe  regionale,  cele  mai 
multe  însă  au  caracter  general. 
Ici-colo  găsim  şi  câte  o  asemenea 
„notă"  care,  măcar  în  anumite 
cazuri,  nu  poate  fi  aplicată  ri¬ 
guros.  Astfel,  la  p.  10  stă  scris: 
„La  sfinţirea  unei  case,  preotul 
cădeşte  toate  camerile".  Când 
casa  are  mai  multe  etaje,  deci 
5*. 

mai  multe  zeci  de  camere,  s'ar 
produce  o  îatrerupere,  sau  ar 
obliga  pe  asistenţi  să  însoţească 
pe  preot  în  toate  încăperile.,. 

Foarte  bine  că  autorul  nu  re¬ 
comandă  unele  practici,  pe  cât 
de  generale,  tot  pe  atât  şi  de 
greşite,  cum  este  de  pildă  des¬ 
chiderea  Evangheliei  de  către 
bolnav,  la  st.  Mashi,  practică 
nelipsită  de  un  anumit  sens  su¬ 
perstiţios. 

Cu  excepţia  a  foarte  puţine 
greşeli  de  tipar  ca  î  „îndccursul 
rânduieli",  în  loc  de  rânduielii 
(p.  5),  sau  „Tatăl"  în  loc  de 
Tată  (p.  60),  „Cursul  de  Tipic 
Preoţesc"  al  dlui  Prof.  C.  Vladu 
este  tipărit  în  condiţii  foarte  bune. 
Pentru  toate  calităţile  arătate,  îl 
recomandăm  cu  toată  convinge¬ 
rea,  siguri  că  va  avea  succesul 
publicaţiilor  anterioare  ale  ace¬ 
luia?  autor.  Totuşi,  nicîun  preot 
nu  trebue  să  renunţe  la  molit- 
velnicu!  complet,  mai  costisitor 
şl  mal  greu  de  purtat,  tocmai 
pentrucă  cuprinde  slujbe  şi  ru¬ 
găciuni  pentru  tot  felul  de  în¬ 
tâmplări  şi  trebuinţe.  Căci  orice 
simplificare  vsau  reducere  defini¬ 
tivă  înseamnă,  în  acelaş  timp, 
sărăcire.  GIî.  ŞOIMA 

si) 

SINODUL  episcopilor  în  Ko- 
wel  a  ales  ca  mitropolit  al  Ucrai¬ 
nei  pe  episcopul  Damaschîn  de 
Cameniţa-Podolsk,  El  e  urmaşul 
mitropolitului  Alexei  de  Cremia- 
nez,  ucis  de  curând  de  bolşevici. 

IN  regiunea  de  Răsărit  a  Ru¬ 
siei  (la  graniţa  Estoniei,  Litua¬ 
niei,  Letoniei)  au  fost,  in  1917, 
431  biserici  cu  487  preoţi-  In 
1941  nu  mai  existau  decât  5  bi¬ 


serici  cu  5  preoţi.  Aşadar  l,16o/0. 
Celelalte  biserici  au  fost  fie  di¬ 
struse,  fie  confiscate  pentru  alte 
scopuri,  iar  preoţii  au  fost  are¬ 
staţi  sau  ucişi.  Astăzi,  sub  scu¬ 
tul  trupelor  germane,  sunt  98 
de  preoţi  şi  221  biserici  în  cari 
se  face  serviciul  divin.  Fiecare 
preot  are  —  în  general  —  câte 
5  comunităţi  de  păstorit,  cu  circa 
20,000  credincioşi.  Numărul  cre¬ 
dincioşilor  e  evaluai  la  2  mili¬ 
oane.  Pentru  sporirea  numărului 
preoţilor  s’a  înfiinţat  în  Vilna  un 
seminar.  O  revistă  (Creştinul  or¬ 
todox),  o  carte  de  rugăciuni  şl 
mai  multe  cărţi  cu  conţinut  re¬ 
ligios  hrănesc  setea  de  credinţă 
a  populaţiei. 

LA  Woroşilovsk,  după  recu¬ 
cerirea  oraşului  de  către  bolşe¬ 
vici,  toţi  ceicc  au  cercetat  bise¬ 
ricile  sub  ocupaţia  germană  au 
fost  arestaţi  şi  supuşi  unui  tra¬ 
tament  crud.  Aşa  s,  ex.  femeile 
au  fost  desbrăcate  şi  în  starea 
aceasta  legate  de  un  gard  lângă 
biserică,  Preoţii  au  fost  pironiţi 
de  uşile  bisericilor.  Unei  femei 
i  s’a  înfierat  pe  frunte  crucea 
pe  care  au  găsit-o  în  casa. 

ZIARUL  „Nea  Evropi"  din  Sa¬ 
lonic  aduce  —  într’o  ediţie  spe¬ 
cială  închinată  bolşevismului  — 
contribuţia  a  cinci  personalităţi 
din  conducerea  bisericească.  Mi¬ 
tropolitul  Salonicului  scrie :  „Bi¬ 
serica  Greciei,  care  e  strâns  le¬ 
gată  de  religie  şi  tradiţia  naţio¬ 
nală,  a  fost  dintru  început  adânc 
îndurerată  de  persecuţia  religi¬ 
oasă  a  bolşevismului,  o  persecuţie 
care  fără  îndoială  este  una  din 
cele  mai  mari  din  câte  a  văzut 

istoria'1.  Arhiepiscopul  de  Flo¬ 
rina  şi  episcopul  de  Serros  re¬ 
levă  pericolul  ce-l  reprezintă 
bolşevismul  pentru  creştinism  şi 
naţiunile  civilizate,  ca  o  recă¬ 
dere  în  haos.  Episcopul  de  Olim- 
pos  scries  „Toată  omenirea  ur¬ 
măreşte,  revoltată,  persecuţiile 
religioase  la  care  barbaria  asia¬ 
tică  a  supus  creştinismul  în  Ru¬ 
sia.  Victimele  barbariei  bolşevice 
se  numără  cu  milioanele.  Tot¬ 
deodată  au  fost  distruse  şi  ope¬ 
rele  de  arta  ale  culturii  bizan¬ 
tine".  Iar  mitropolitul  Chalcîdikei 
accentuiază  ;  „Rusia  sovietică  nu 
e  o  ţară  în  care  un  om  ar  pu¬ 
tea  să  trăiască,  ea  este  un  ade¬ 
vărat  iad,  o  nefericire  pentru 
neamul  omenesc".  De  aceea  Bi¬ 
serica  Greciei  se  roagă  pentru 
„eliberarea  sfintei  Biserici  orto¬ 
doxe  de  sub  tirania  bolşevis¬ 
mului". 

'  NICOLAE  MLADIN 

vfc 

UNU  intelectuali  de-ai  noştri 
vizitează  Parisul  ca  să  se  distreze ; 
alţii,  ca  să  studieze.  In  sfârşit, 
profesorul  I.  M.  Raşcu  —  pare- 
mi-se  că  am  mai  auzit  vorbin- 
du-se  undeva  despre  el !  —  ca 
să  se  convertească  la  catolicism. 
Biserica  părintelui  sau  după  trup, 
nu  l-a  mai  încăput  şi  omul  nostru 
sa  reîntors  la  credinţa  străbu¬ 
nilor  săi  după  mamă. 

Convertirea  s’a  săvârşit  cu 
destulă  discreţie  ca  să  nu  mai 
ştie  de  ea  decât  dl  I.  M.  Raşcu 
şi , , .  satul :  „în  biserica  Saint 
Etienne-du-Mont  din  Paris,  în 
preajma  mormântului  lui  Pascal".,. 
Aşa  dar,  cu  decorul  de  rigoare. 
Să  tot  fie  cinci  ani  de- atunci,  în 
care  timp  numitul  a  făcut  călă¬ 
torii  de  reconfortare  a  zelului 


său  pro-catolic  la  Lisieux  şi, 
mai  nou,  la  o  mănăstire  fran¬ 
ceză  de  călugări  trapişti.  Nouă 
zile  a  petrecut  în  acest  din  urmă 
loc,  nouă  zile  ca  nouă  ani.  Im¬ 
presiile  culese,  le-a  aşternut  pe 
hârtie  şi  le- a  dat  ia  tipar,  ca  să 
măsoare  şi  alţii  lungimea  şi  lă¬ 
ţimea,  adâncimea  şi  înălţimea 
excepţionalului  dsale  devotament 
faţă  de  cauza  proaspeţilor  săi 
patroni  spirituali.  Aşa  s’a  urzit 
cartea  —  de  aproape  două  sute 
de  pagini  —  întitulata  îmbietor  : 
„Setea  linişte!  eterne".  Firma 
editorului  („Cugefarea-Georgescu 
Delafras")  —  şi  nu  numele  auto¬ 
rului  — ■  prezenta  pentru  noi  o 
garanţie  de  seriositate.  Ne-am 
luat,  deci,  osteneala  de-a  o  citi. 
Şi  învârtlndu-i  ultima  filă,  am 
încercat  un  simţământ  dc  uşurare. 
Osteneala  şi-a  meritat  întradevăr 
numele :  slabele  noastre  puteri 
au  fost  pur  şi  simplu  covârşite 
şi,  dacă  mai  avea  vreo  câteva 
pagini,  poate  că  am  fi  fost  siliţi 
sa  ne  dăm  bătuţi, 

DI  I,  M.  R.,  ca  toţi  fugarii  re¬ 
ligioşi,  atât  de  abil  manevraţi  de 
exponenţii  ofensivei  papistaşe  in 
partibus  infidelium,  este  un  vir¬ 
tuos  al  dulcegăriilor  ieftine,  cari 
sucesc  firilor  slabe  de  înger  şi 
bruma  de  minte  ce  Ie-a  mai 
rămas.  Succesul  cărţii  dsale,  în 
rândurile  acestor  oi  fără  de  glas, 
este  sigur,  mai  ales  că  autorul, 
cum  însuşi  mărturiseşte  —  auzi 
acolo  !  —  a  privit  totul  „cu  ochi 
superlativi"... 

CUNOSCUTA  revistă  de  cul¬ 
tură  „Symposion",  înfiinţată  la 
Cluj  în  1938  şi  smulsă  din  ro¬ 
sturile  ei  fireşti  de  consecinţele 
diktatului  dela  Viena,  şi-a  reluat 

apariţia  în  Bucureşti,  sub  con¬ 
ducerea  dlor  Nicolac  Găgescu, 
Constantin  Micii,  Dumitru  Isac  şi 
Romulus  Vulcanescu. 

întâiul  caiet  (pe  Iunie  a.  c.) 
al  seriei  a  Il-a,  are  prin  firea 
lucrurilor  un  caracter  progra¬ 
matic.  Articolele  şi  studiile  pu¬ 
blicate  într'ânsul,  ca  şi  cronicile 
mărunte,  sunt  tot  atâtea  luări  de 
poziţie  faţa  exagerările  şi  con¬ 
fuziile  existente  în  gândirea  noa¬ 
stră  cultă  dc  astăzi.  In  această 
privinţa,  dl  Nicolae  Găgescu  no¬ 
tează,  pe  drept,  ca  „starea  de 
confuzie  în  cultura  unui  popor 
nu  este  determinată  numai  de 
faptele  anormale  create  de  istorie, 
ci  mai  ales  de  confuzia  de  gân¬ 
dire  filosofică  a  timpului1'  {p.  5), 
căreia  talentele  grupate  in  jurul 
revistei  „Symposion"  înţeleg  să-i 
opună  o  filosofie  „care  să  aibă 
la  bază  raţiunea,  spiritul  critic 
şi  realismul"  (p.  6),  socotite  ca 
singurele  capabile  să  clarifice 
problemele  noastre  culturale. 

Sub  rigorile  acestui  verdict 
curajos,  cade  şi  gândirea  filo¬ 
sofică  a  dlui  Lucian  Blaga,  cu 
care  aflăm  că  dl  Dumitru  Isac 
se  descurcă  pe’ndelete  într’un 
studiu  mai  vast  ce  se  află  în 
pragul  tiparului.  Articolul  inti¬ 
tulat;  , .Lucian  Blaga  şi  Marele 
Anonim"  (p.  25 — 48)  reprezintă 
aşa  dar  un  acont  al  lucrării  anun¬ 
ţate. 

Dl  D.  Isac  se  recomandă  din 
capul  locului  adversar  decis  al 
afirmaţiilor  necontrolate,  cari 
pretind  să  fie  crezute  „pe  cu¬ 
vânt".  „  Claritatea  şi  argumentarea 
—  spune  dsa  —  sunt  după  pă¬ 
rerea  noastră  cele  mai  elemen¬ 
tare  reguli  de  politeţă  ce  trebue 


să  le  respecte  faţă  de  cetitor  cel 
ce  scrie  în  astfel  de  domeniu" 
(p.  25).  Dl  Lucian  Blaga,  adău¬ 
găm  noi,  o  fi  având-o  pe  cea 
dintâi ;  cealaltă,  însă,  îi  lipseşte. 
In  interiorul  sistemului  său  de 
gândire,  dl  D.  Isac  a  descoperit 
„unele  contradicţii".  Modul  co¬ 
rect  şi  curajos  în  care  înţelege 
să  le  identifice,  să  le  divulge  şi 
să  le  combată  în  studiul  pe  care 
ni-1  promite,  îl  ilustrează  lim¬ 
pede  articolul  în  chestiune. 

In  genere,  gândirea  dlui  L.  B 
musteşte  de  influînţă  apuseană 
[cf.  p.  28].  Concepţia  dsale  de¬ 
spre  Marele  Anonim,  cu  atât  mai 
vârtos.  Acesta  „nu  aparţine  lui 
Blaga. . .  decât  prin  conţinutul 
nou  pe  care  i-1  dâ.  Ca  noţiune, 
ca  poziţie  metafizică  centrală,  ca 
element  cu  un  loc  bine  precizat 
într’un  context  speculativ,  el 
exista  sub  diverse  iorme  şi  nu¬ 
miri,  de  multă  vreme. , .  El  se 
înseriază  la  aceste  formulări  care 
au  vrut  dealungul  istoriei  să  ex¬ 
prime  fiinţa  supremă.  După  chi¬ 
pul  şi  asemănarea  lor  a  fost 
confecţionat.  De  aceea  nici  nu 
s’ar  putea  spune  de  unde  anume 
l-a  împrumutat  L.  Blaga,  pentru 
că  îl  putem  găsi  peste  tot "  [p.  29], 

In  altă  ordine  de  idei  —  e 
vorba  despre  diagonalitatea  cu¬ 
noaşterii  —  dl  D.  Isac  constată : 
„Ceea  ce  este  cu  totul  surprin¬ 
zător  pentru  această  parte  a  gân¬ 
dirii  lui  Blaga  este  că  autorul  ei 
se  pli  î  bă  pe  o  proprietate  stră¬ 
ină  cu  ferma  convingere  că  n’a 
depăşit  cu  nimic  hotarul  bunu¬ 
rilor  sale"  [p.  32]. 

Contradicţiile  identificabile  în 
gândirea  dlui  L.  B.  „îşi  au  iz¬ 
vorul  lor  originar  în  structura 

de  artist  a  autorului"  [p.  47], 
„Punctul  dramatic"  al  gândirii 
sale  este  tocmai  Marele  Anonim, 
„deoarece  se  instalează  ca  un 
focar  de  contradicţii  în  sânul  si¬ 
stemului",..  „Când  gândirea  sa  va 
fi  devenit  suficient  de  cunoscuta 
nu  numai  amatorilor  de  fosfo¬ 
rescente  formulări,  lirice  şi  goale, 
se  va  confirma,  credem,  obser¬ 
vaţia  ce  o  facem:  că  filosof  ia 
Iui  Blaga  este  o  operă  de  artă 
clădită  din  material  filosofic,  în 
aceasta  stă  toată  tăria  şi  slăbi - 
ciunea  ei"  —  scrie  D.  Isac  (p.  48). 

Concedem  bucuros  că  un  gân¬ 
ditor  ahtiat  după  originalitate,  fie 
acesta  dl  Lucian  Blaga  sau  altul, 
nu  va  mistui  cu  uşurinţă  şi  cu  plă¬ 
cere  atari  constatări  nimicitoare, 
pe  cari  e  bine  că  le  mai  fac  şi 
alte  competenţe  decât  cele  ivite 
din  rândurile  teologilor. 

Şi  fiindcă  gândul  ne  alerga 
mai  ales  la  Păr.  D.  Stăniloae, 
socotim  că  nu  e  inutil  să  adău¬ 
găm  că  „Symposion"  n'a  pregetat 
a  face  onorurile  cuvenite  cărţii 
P.  C.  Sale,  întitulată :  „Poziţia 
dlui  Lucian  Blaga  faţă  de  Cre¬ 
ştinism  şi  Ortodoxie",  tot  prin 
rostul  dlui  D.  Isac,  „Se  făcuse 
de  multa  vreme  evident  —  scrie 
dsa  —  că  seria  trilogiilor  (bla- 
giene)  prezintă  o  seamă  de  ne¬ 
ajunsuri,  care  trebuiau  să-i  fie 
în  sfârşit  spuse.  Problema  nu  se 
mai  pune  astăzi  dacă  sistemul 
gânditorului  ardelean  este  pasibil 
de  critică  sau  dacă  Blaga  a  spus 
lucruri  care  vor  rămâne  pentru 
multă  vreme  de  aici  înainte,  ci 
întrebarea  caută  să  rezolve  ce 
anume  va  cădea  şi  ce  va  ră¬ 
mâne  din  sistemul  său"...  „Car¬ 
tea  Părintelui  Stăniloae. . .  spune 
de  sigur  multe  adevăruri  rela¬ 


tive  la  filosofia  trilogiilor"...  Au¬ 
torul  ei  „limpezeşte  definitiv  at¬ 
mosfera  raporturilor  lui  Blaga 
cu  Ortodoxia  şi  înlătură  atâtea 
şi  atâtea  interpretări  care  stâl- 
ceau  realitatea  pe  această  lemă" 

(p.  118). 

Din  restul  materialului  pe  care-1 
aduce  „Symposion",  reţinem  con¬ 
tribuţiile  dlor  Prof,  I.  Petrovici 
(„Misiunea  filosofului"),  Constan¬ 
tin  Micu  („Raţiune  şi  iraţiona¬ 
lism")  şi  Romulus  Vulcănescu, 
pe  care  îl  întâlnim  in  toate  com¬ 
partimentele  acestui  număr. 

PE  dl  Zevedei  Barbu  l-am  cu¬ 
noscut  din  întâmplare.  Să  tot  fie 
cinci  ani  de-atunci.  Tânăr,  pre¬ 
zentabil,  domol  la  vorbă  şi  la 
port,  ne- a  devenit  numai  decât 
simpatic.  Şi  ne-a  rămas  aşa, 
multă  vreme.  Cândva,  apăsaţi 
de  aceeaşi  durere,  care  cerneşte 
sufletul  oricărui  Român  ardelean, 
ne  întâlniam  aici  îa  Sibiu  de 
câte  două-trei  ori  pe  săptămână. 
Nu  ne-am  pricit  întreolaltâ  cu 
nici  un  prilej.  Armonia  pur  con¬ 
venţională  care  se  sălaşluise  între 
noi,  promitea  să  dureze.  Până 
într’o  zi , . . 

Apăruse  nenorocita  carte  a 
dlui  Lucian  Blaga,  întitulată  : 
„Religie  şi  Spirit".  Alăturea  de 
distinşii  mei  colegi  seniori,  pro¬ 
fesorii  de  Teologie  D.  Stăniloae 
şi  N.  Terchilă,  luasem  şi  eu  po¬ 
ziţie  faţă  de  una  din  antîcvatele 
erori,  de  obârşie  talmudică  şi  de 
coloratură  raţionalistă,  pe  care 
pricinaşa  carte  amintită  tindea 
s’o  repună  în  circulaţie,  de  astă 
dată  la  noi,  ca  şi  când  cultura 
românească  ar  fi  o  căldare  de 
colectare  a  rămăşiţelor  căzute 

pe  sub  mesele  îmbuibatelor  ospeţe 
ale  altora. 

Mărul  discordiei  era  asvârlit. 
Fără  a  o  bănui  câtuşi  de  puţin, 
îmi  făcusem  un  inamic  neîndu¬ 
plecat  din  di  Z.  B.  Intr’una  din 
zile,  l-am  surprins  hulind  Orto¬ 
doxia,  cu  accente  de  îngrijoră¬ 
toare  fierbinţeală,  în  cabinetul 
de  lucru  al  unui  prieten  comun, 
pe  care  se  nimerise  să-l  cercetez 
tocmai  atunci  şi  eu.  Un  simţă¬ 
mânt  de  elementară  pudoare  ar 
fi  trebuit  să-i  domolească  arţagul. 
De  unde  ! . . .  Fără  să  se  sinchi¬ 
sească  deloc  de  smerita  mea  pre¬ 
zenţă  şi  de  nemiloasele  com¬ 
prese  cu  aer  rece  pe  cari  i  le 
administra  prietenul  ai  cărui 
oaspeţi  eram,  dl  Z.  B.  a  conti¬ 
nuat  să-şi  debiteze  veninoasele 
apostrofe.  Epuizat,  s’a  precipitat 
pe  povârnişul  unor  vulgarităţi 
nedemne  de  un  „tânăr  de  mare 
speranţă",  la  adresa  clerului 
nostru. 

Ori  cât  respect  aş  fi  avut  faţă 
de  somităţile  prezumptive  pe  cari, 
Ia  urma  urmelor,  Reciul  poate 
să  i  le  furnizeze  culturii  româ¬ 
neşti  măcar  ca  şi  Lanerămul 
(satul  de  obârşie  al  dlui  Lucian 
Blaga),  nu  puteam  tolera  laşul 
atac  la  adresa  preoţimii  noastre, 
pe  care  dl  Z.  B,  părea  înclinat 
s'o  compare  cu  insectele  parazi¬ 
tare  ce  populează  în  anumite 
anotimpuri  stupii  de  albine.  Re¬ 
gret  şi-acum  că  sobrul  cabinet 
al  prietenului  nostru  comun 
n’avea  o  oglindă!  tare  bucuros 
l-aş  fi  poftit  pe  rumenul  meu 
potrivnic  să  ne  aşezăm  în  faţa 
ei,  convins  fiind  că  luciul  acestui 
obiect  de  toaletă  i-ar  fi  temperat 
pentru  totdeauna  elanul  bârfitor, 

A  doua  zi  am  înţeles  misterul 


acestei  atitudini  răstite :  aflasem, 
abia  atunci,  că  dl  Z.  B.  este  a- 
sistentul  profesorului  L.  Blaga, 
Drept  aceea,  ne-am  propus  să-l 
urmărim  cu  îngăduinţă  şi  să-i 
cântărim  spusele  cu  toleranţă. 

Apăruse,  curând  după  aceea, 
revista  „Saeculum",  în  care  dl 
Z.  B.  ne  dăscălea  sever  să-i  în¬ 
văţăm  pe  dinafară  pretenţioasa 
descoperire ;  ne  mâniuim  prin 
metafizică —  sau  cam  aşa  ceva. 
Am  luat  notă  de  ea  —  (în  treacăt 
fie  spus:  era  să  ne  surpăm  de 
râs  !)  —  şi  am  trecut  mai  departe. 
Dar  peripeţiile  —  ca  şi  nenoro¬ 
cirile  —  când  încep,  se  ţin  lanţ. 

Revista  noastră  tipărise,  între 
timp,  o  prezentare  mai  amplă  a 
cursului  de  Metafizică  pe  care 
răposatul  profesor  Nae  Ionescu 
îl  ţinuse  studenţilor  săi  dela  Uni¬ 
versitatea  din  Bucureşti  în  anul 
1928,  datorită  unuia  din  cei  mai 
înzestraţi  gânditori  ai  generaţiei 
tinere  (vezi  RT  XXXIII,  1943  p. 
326  urm.).  Dl  Z.  B.  n'a  înţeles  — 
cine  a  spus  că  din  spirit  de  con¬ 
curenţă  ?  —  să  rămână  mai  prejos. 
Recenziei  sale  din  „Saeculum" 
(anul  I,  Iulie — August  1943)  îi 
cârpeşte  însă  o  tivitură  finală  — 
(vezi  şirul  alb  dela  p.  82)  —  în 
care  îi  contestă,  cu  suspectă  în¬ 
găduinţă,  gânditorului  Nae  lo- 
nescu,  paternitatea  determinării 
tipurilor  mistice  :  pelerin ,  mire  şi 
sfânt,  restituindu-le  cu  sfiiciune 
englezului  Evelyn  Underhill,  a 
cărui  lucrare  despre  mistică, 
apărută  în  1904,  filosoful  român 
trebue  s'o  fi  cunoscut  cel  puţin 
în  traducerea  germană,  tipărită 
în  1928,  sub  ti  ţiul  „Mystik",  la 
editura  E.  Reinhardt  din  Miin- 
chen,  pe  care  dl  Z.  B,  ţine  să 
ne  asigure  că  a  consultat-o.  De 

sigur  cu  scrupulositatea  unui 
medic  de  roman  fascicolar  care- şi 
trece  pacientul  în  registrul  mor¬ 
ţilor  înainte  de  a-i  fi  pus  diag¬ 
nosticul.  Cele  ce  urmează,  vor 
arăta  destul  de  lămurit,  credem, 
că  avem  trainice  temeiuri  să 
facem  o  atât  de  severă  afirmaţie. 

Dar  până  aici  nu-i  nimic  deo¬ 
sebit,  Senzaţionalul  e  aşternut  în 
aliniatul  final,  unde  citim  î 

„Dar  nu  numai  un  singur  mo¬ 
tiv  ne  determină  să  amintim 
cartea  de  mai  sus.  In  ultimul 
număr  al  Revistei  Teologice  din 
Sibiu,  s  a  spus  despre  aceste  ti¬ 
puri  că  sunt  tipurile  misticei 
ortodoxe.  Noi  nu  ştim  ca  E. 
Underhill  să  aibă  o  astfel  de 
confesiune.  Cred  că  s'ar  speria 
când  ar  simţi  că-1  expropiază 
imperialismul  clerical  ortodox. 
Măcar  de  ar  fi  pe  bună  dreptate. 
De  unde  se  vede  că  pe  lângă 
cerescul  har  —  de  care  suntem 
convinşi  că-1  au  din  plin,  re¬ 
dactorii  susnumitei  reviste,  se 
mai  cere,  chiar  în  propria  lor 
specialitate  şi  o  lumească  infor- 
maţie“  (p.  83). 

Am  reprodus  acest  fragment 
respectând  întru  totul  stângacea 
punctuaţie,  aşa  de  puţin  vrednică 
de  respect,  a  dlui  Z.  B.  In-amicul 
nostru  vrea  să  treacă  nici  mai 
mult  nici  mai  puţin  decât  ca  un 
ins  spiritual.  Pentru  asta,  îi  lip¬ 
seşte  însă  esenţialul ;  agerimea 
spiritului.  Dar  să  lăsăm  astea... 

Un  lucru  e  cert :  tipurile  vieţii 
mistice,  determinate  de  Nae  lo- 
nescu,  sunt  şi  rămân  de  obârşie 
ortodoxă  răsăriteană.  Distinsul 
nostru  colaborator,  care  a  afir¬ 
mat  acest  lucru,  se  bîzue  pe  un 
adevăr  de  care  era  conştiu  şl 


englezul  E.  Underhill.  Dacă  preo¬ 
pinentul  sau  ar  fi  fost  o  perso¬ 
nalitate  de  un  prestigiu  ştiinţific 
superior  taliei  minore  a  dlui  Z. 
B.,  ne- am  fi  simţit  obligaţi  să 
facem  dovada  spuselor  noastre. 
Aşa  însă,  orice  zăbavă  e  curată 
pierdere  de  vreme.  Dl  Z.  B.  ha¬ 
bar  n'are  de  interesul  cu  care 
oamenii  de  ştiinţă  apuseni,  fără 
deosebire  de  confesiune,  se  a- 
pleacă  de  mult  asupra  specifi¬ 
cului  Ortodoxiei  răsăritene.  Ca 
atare,  afirmaţiile  dsale,  în  acest 
punct,  sunt  puerile.  Nu  ştiam 
până  acum  că  „Saeculum"  e  ac¬ 
cesibil  şl  colaborărilor  de  factură 
umoristică.  Concurenţa  aceasta 
ar  putea  supăra  pe  „Păcală", 
dacă  nu  chiar  „Gluma*.,. 

Tot  atât  de  stângace  sunt  şi 
sarbedele  aprecieri  Ia  adresa  re¬ 
dactorilor  „Revistei  Teologice", 
cari  zadarnic  se  căznesc  să  fie 
înţepături  inteligente.  Ele  întru¬ 
nesc  toate  proprietăţile  unui  laţ 
împletit  din  sfoară  de...  hârtie. 
11  consiliem  pe  făcătorul  lor  să 
renunţe ;  genul  acesta  dificil  de¬ 
păşeşte  smeritele  sale  posibili¬ 
tăţi  stilistice.  El  pretinde  o  age¬ 
rime  de  spirit  pe  care  cum  îl 
vezi  pe  di  Z.  B.,  constaţi  că  n'are 
de  unde  s'o  stoarcă,  fiindcă  îi 
lipseşte  din  capul  locului.  Scrisul 
dsale  împrăştie  o  aromă  de  lă¬ 
mâie  seacă.  E  o  constatare  pe 
care  n'o  facem  acum  întâia  oară. 

Instigat,  probabil,  de  patronul 
său,  dl  Z,  B.  vorbeşte  cu  un  dis¬ 
preţ  suveran,  ce  ne  aminteşte 
de  ridicolul  Musiu  Perrichon  din 
piesa  lui  Labiche,  despre  „im¬ 
perialismul  clerical  ortodox",  care 
ar  rechiziţiona  pentru  trebuin¬ 
ţele  sale  nu  numai  toate  păpu¬ 
şile  filosofale  ale  gândirii  roma- 

neşti  contimporane,  ci  şi  —  mări  I 
—  pe  englezul  E.  Underhill, 

Păcat  de  atâta  sgomotoasa  tă¬ 
văleală  :  „Noi  n’am  ars  pe  rug 
credinţa  nimănui".  Iar  cât  pri¬ 
veşte  filosofia  dlui  Lucian  Blaga, 
am  repudiat- o  ori  de  câte  ori 
trâmbiţata  ei  coloratură  pro-or- 
todoxă  s’a.,.  decolorat. 

Suntem  decişi  să  terminăm  cu 
di  Z.  B. 

Preopinentul  nostru  ne  recu¬ 
noaşte  asistenţa  „cerescului  har", 
despre  care  vorbeşte  cu  o  ironie 
comparabilă  bancurilor  groso¬ 
lane  ce  le  debitează,  la  „ore 
mici",  petrecăreţii  incorigibili, 
imputându-ne  pe  de  altă  parte 
lipsa  „lumeştei  informaţii". 

Ne-am  fi  aşteptat  sfo  poseadă 
măcar  dl  Z.  B,,  nu  atât  ca  mădular 
al  grupării  „Saeculum",  câl  ca  se¬ 
cretar  de  redacţie  al  organului 
ei  oficial.  Dânsul  figurează  doar, 
ca  atare,  pe  frontispiciul  pere- 
tulul  apusean  al  „curţii  interi¬ 
oare"  ce  protejază  numita  revistă 
de  filosofie.  Că  de  „har"  se  fe¬ 
reşte  ca  necuratul. 

Ori,  cu  neprefăcută  părere  de 
rău,  a  trebuit  să  constatăm  că 
dl  Z.  B.  se  înscrie  în  alb  —  fără 
ştire  şi  fără  vrere,  poate  —  şi 
la  acest  capitol. 

Dovezi?  Una  singură,  deocam¬ 
dată,  Aceasta,  însă,  nimicitoare, 
lat- o  ! 

Revista  „Saeculum"  a  publicat 
în  numărul  ei  pe  Maiu — Iunie  a. 
c.  un  comentar  întitulat;  „Viziu¬ 
nea  poetică  a  lumii  în  opera  Iui 
Paul  Claudel"  (p,  75 — 80).  Au¬ 
torul  lui,  de  bună  credinţă  fiind, 
se  vede  că  a  aşternut  o  notă 
subliniară  în  care-şi  declina  ori¬ 
ginalitatea  acestui  fragment  exe¬ 


getic.  Nota,  prin  cine  ştie  ce  în¬ 
tâmplare  nefericită,  n'a  apărut. 

Cu  proximul  prilej  (vezi  nu¬ 
mărul  pe  Iulie — August  a,  c.), 
redacţia  aceleiaşi  reviste,  pe  care 
o  deţine  dl  Zevedei  Barbu,  îi 
arde  o  rectificare,  atribuind  dis¬ 
pariţia  notei  împricinate  „unei 
regretabile  scăpări  din  vedere" 
(vezi  p,  93). 

Redactorul  responsabil  al  „Re¬ 
vistei  Teologice",  pe  care  neîn¬ 
duplecatul  secretar  de  redacţie 
al  lui  „Saeculum"  vrea  cu  orice 
preţ  să-l  facă  culpabil  de  „lipsa 
„lumeştei  informaţii",  crede  că 
pricepe  ceva  din  exigenţele  ope¬ 
raţiilor  de  laborator  pe  cari  le 
presupune  editarea  unei  publicaţii 
periodice.  Şi  tocmai  de  aceea, 
recunoaştem  bucuros  că,  ocazio¬ 
nal,  oricine  poate  cădea  victimă 
unor  atari  „regretabile  scăpări 
din  vedere".  Rectificarea  nu  tre- 
bue  să  întârzie,  însă,  pentruca 
prestigiul  publicaţiei  respective 
să  nu  sufere.  Şi,  în  această  pri¬ 
vinţă,  recunoaştem  bucuros  că 
dl  Z.  B.  n’a  pregetat  sa  dreagă 
neajunsul  descoperit  de  nu  im¬ 
portă  cine. 

A  brodit,  însă,  cu  oiştea  oblu'n 
inima  gardului.  Căci  vrând  să 
spună  că  autorul  comentaru'iui 
amintit  s'a  servit  de  cartea  lui 
Jacques  Madaule;  Le  genie  de 
Paul  Claudel ;  Paris,  Ed.  Desclee 
de  Brouwer  &  Cie  1933,  secre¬ 
tarul  de  redacţie  al  revistei  „Sae¬ 
culum"  se  trezeşte  scriind :  J. 
Mandole ;  Le  Genie  de  Pani 
Claudel. 

Citaţia,  în  forma  sumară  în  care 
apare,  vrea  să-i  convingă,  de 
sigur,  pe  cititorii  revistei  „Sae¬ 
culum",  că  lucrarea  împricinată 

este  familiara  „ Redacţiei",  adică 
dlui  Z.  B. 

Dar  cum  o  fi  ajuns  numitul 
domn  secretar  de  redacţie  să 
maltrateze  cu  atâta  cruzime  nu¬ 
mele  autorului  acelei  cărţi,  po- 
cindu-1  din  „Madaule"  în  „Mân¬ 
drie4*? 

Să  fie  la  mijloc  o  eroare  de 
culegere?. .  care  ar  îndreptăţi  o 
rectificare  a...  rectificării?  E  ex¬ 
clus.  Presupunând  că  culegătorul 
mişcă  ceva  ’n  franţuzeşte,  ar  fi 
ieşit  „Madole",  şi  nu  „Mândrie". 
Dar  şi’n  acest  caz,  ce  păzeşte 
secretarul  de  redacţie,  care  tre- 
bue  să  citească  măcar  revizia 
coaielor,  dacă  corecturile  în  co¬ 
loane  i  le  face  altcineva? 

E  cert,  deci,  că  dl  Z.  B.  n'a 
dat  ochi  cu  cartea  lui  J.  Ma- 
daule.  Altminteri,  nu  şl-ar  fi  per¬ 
mis  să  abuzeze  într'un  mod  atât 
de  condamnabil  de  buna  credinţă 
a  cititorilor  revistei  „Saeculum". 
O  fi  auzit  de  ea,  aşa  din  întâm¬ 
plare,  şi  a  trântit-o  în  revistă 
„după  ureche",  cum  fac  diplaşii 
de  periferie  cu  şlagărele  la  modă. 
Acea  „regretabilă  scăpare  din 
vedere",  pe  care  dsa  n'a  pre¬ 
getat  s’o  deplângă  în  proximul 
număr  al  revistei  „Saeculum", 
s'a  transformat  subit  într'o  dete¬ 
stabilă  lipsă  de  informaţie  şi  de 
corectitudine  profesională  a  dlui 
Z.  B. 

Nu  ne  reţinem  asupra  ferfeni- 
ţirii  prestigiului  tânăr  al  revistei 
„Saeculum",  pe  care  o  opsrează 
cazul  „Mandole".  Asta-i  treaba 
directorului  ei. 

Dar  cum  rămânem  cu  „lu¬ 
measca  informaţie"  a  dlui  Z.  B.  ? 

Ori  cum,  faptul  că  una  din 
„victimele"  sale  de  ieri  Irebue 
să-i  sară  într’ajutor  ca  să-şi  rec¬ 


tifice  rectificările,  este  cel  puţin 
umilitor  pentru  un  ins  care  dis- 
preţueşte  harul ! 

$ 

ATITUDINEA  regimului  bol¬ 
şevic  faţă  de  credinţa  în  Dum¬ 
nezeul  cel  viu  şi  adevărat  şi 
faţă  de  instituţia  sfântă  care  o 
promovează  în  lume  —  Biserica 
creştină  —  s’a  mai  îndulcit  oare 
in  vremea  din  urmă  ?  Iată  una 
din  problemele  cari  frământa  în 
cel  mai  înnalt  grad  cugetele  tu¬ 
turor  oamenilor  de  bine  —  şi 
cercurile  bisericeşti  din  lumea 
întreagă  cu  atât  mai  vârtos. 

Răspunsurile  cari  i  sau  dat  — 
i  se  dau  încă  !  —  sunt  felurite. 
Reţinem  două  din  ele,  cele  mai 
reliefate  —  şi  de  aceea  mai  clare. 

Există  o  prevedere  a  Consti¬ 
tuţiei  staliniste  din  1936  care 
garantează  tuturor  cetăţenilor 
URSS-ului  libertatea  de  conşti¬ 
inţă.  Aşa  dar,  şi  putinţa  de-a 
exercita  actele  de  cult  prescrise 
de  confesiunea  căreia-i  aparţine 
un  ins  sau  altul.  Informaţiunile 
de  provenienţă  felurită  pe  cari 
le  posedăm,  par  a  nu  mai  lăsa 
nici  o  umbră  de  îndoială  asupra 
respectării  scrupuloase  a  acestei 
prevederi,  dar  numai  în  bene¬ 
ficiul  cultului  mozaic  şi  al  atâtor 
bisericuţe  sectare,  fie  acestea 
aşa  numita  „Biserică  vie“,  ad¬ 
ventiştii  de  ziua  a  şaptea  sau  de 
altă  specie,  fie  baptiştii  basara- 
beni  ai  jidovului  cu  mai  multe 
feţe  —  (două  îi  erau  prea  puţin !) 
—  Leo  Averbuch,  cari  şi-au 
exercitat  oneroasele  târgueli  de 
natură  religioasă,  sub  vremelnica 
ocupaţie  rusească  a  nefericitei 
provincii  dintre  Prut  şi  Nistru, 
mai  neted  decât  sub  stăpânirea 
românească. 

Dacă  ar  fi  să  dăm  crezare 
oficinelor  de  propagandă  ale 
Moscovei  sau  ale  aliaţilor  ei 
vremelnici,  în  cursul  actualului 
răsboiu  atitudinea  regimului  bol¬ 
şevic  faţă  de  bisericile  creştine 
ar  fi  suferit  o  schimbare  radi¬ 
cală.  Se  vorbeşte  chiar  de  o 
convertire  lenta  şi  sigură  a  sta¬ 
tului  major  din  Kremlin  la  sen¬ 
timente  mai  bune,  cari  ar  de¬ 
păşi  o  calculată  îngăduinţă  im¬ 
pusă  de  considerente  pasagere 
de  ordin  politic,  faţa  de  religie 
şi  de  sufletele  setoase  de  cer, 
cari  ştim  bine  că  o  practică  şi 
pe  ascuns  —  ca’n  Rusia  —  când 
n’o  mai  pot  face  pe  faţă.  Anglo- 
Saxonii  —  se  spune  şi  se  repetă, 
pe  alte  căi  de  cât  acelea  ale 
presei  „dirijate"  —  sunt  un  soiu 
de  oameni  prea  realişti  ca  să 
poată  fi  amăgiţi  de  cine  ştie  ce 
meşteşugite  înscenări  ale  confu¬ 
zului  spirit  slav,  încălecat  ca  nici 
o  altă  ramură  a  omenirii  actuale 
de  tirania  crezului  marxist.  Şi, 
prin  urmare,  dacă  atâţia  mem¬ 
brii  ai  episcopatului  anglican  nu 
mai  prididesc  cu  rugăciunile  ce 
le  fac  pentru  isbânda  armatelor 
roşii,  şi  cu  binecuvântări  şi  te¬ 
legrame  adresate  ocârmui  lorilor 
actuali  ai  URSS-ului,  apoi  putem 
fi  siguri  —  se  spune  astăzi  cu 
crescândă  ostentaţie  —  că  ei  au 
bune  temeiuri  să  procedeze  astfel. 

Rămâi  încă  pe  gânduri  şi  după 
acest  insistent  apel  la  proverbia¬ 
lul  „sang  froid"  al  popoarelor  an- 
glo-saxone?  Preopinentul  tău  va 
prăvăli  asupră-ţi  o  întreagă  ava¬ 
lanşe  de  alte  argumente,  capabile 
sa  disloce  cele  mai  îndărătnice 
îndoieli.  Transcriem  câteva,  din 
cele  mai  sonore.  Locţiitorul  de 
patriarh  al  Moscovei,  Mitropo¬ 


litul  Serghie,  face  rugăciuni  de 
invocare  a  ajutorului  dumnezeesc 
pentru  biruinţa  trupelor  bolşe¬ 
vice.  Nimeni  nu  se  gândeşte  sa-i 
facă  dificultăţi  —  lui  sau  cle¬ 
rului  în  subordine  —  în  înde¬ 
plinirea  rituală  a  îndatoririlor 
liturgice  prescrise  de  tradiţia  or¬ 
todoxă.  Dimpotrivă,  însuşi  proas¬ 
pătul  —  şi  cel  mai  mare  — 
mareşal  al  URSS-ului,  Iosif  Vi- 
sarionovici  Djugaşvili  Stalin,  pă¬ 
răsind  atât  de  mult  trâmbiţata 
sa  aversiune  faţă  de  „popi*'  şi 
de  Dumnezeul  creştinilor,  con¬ 
simte  să  participe  la  slujbele 
dumnezeeşti  şi  —  culmea  I  —  să 
sărute  dreapta  amintitului  ierarh 
moscovit,  în  rând  cu  cei  mai 
umili  închinători  pravoslavnici. 

Ţi-a  căzut  cumva  în  mână 
vreun  organ  de  presă  recunoscut 
îndeobşte  ca  fidel  informat  — 
periodicul  portughez  „Alerta", 
sau  cine  ştie  ce  număr  proaspăt 
din  hebdomadarul  parisian  „Grîn- 
goire"  —  şi  te  cutremuri  citind 
că  între  anii  1917 — 1936,  din  cei 
50.000  de  preoţi  ortodocşi  ai 
Rusiei  ţariste  42.500  au  fost 
executaţi,  deodată  cu  800  clerici 
romano-catolîci  din  810,  deodată 
cu  196  pastori  protestanţi  din 
200? 

—  Toate  aceste  „excese"  sunt 
de  domeniul  trecutului  —  ţi  se 
spune  cu  cel  mai  inocent  aer  de 
pe  lume.  Revoluţia  bolşevica, 
după  un  pătrar  de  veac  dela 
isbânda  ei  în  Rusia  „tiranilor" 
Romanowi,  s'a  „maturizat" ;  ea 
face  sforţări  serioase  pentru  a  se 
pune  de  acord  cu  principiile  in¬ 
vincibile  ale  unicei  revoluţii  în 
adâncuri  pe  care  o  cunoaşte 
lumea:  Creştinismul, 

—  Dar  cei  zece  preoţi  răstig- 

niţi  în  piaţa  centrală  a  oraşului 
Rostov  pe  Don,  şi  alte  patru  feţe 
bisericeşti  căzute  sub  salvele 
plutonului  de  execuţie  la  Voro- 
şilovgrad,  în  bazinul  Doneţului, 
nu  mai  de  mult  decât  cam  pe 
vremea  când  mareşalul  Stalin 
săruta  mâna  Mitropolitului  Ser- 
ghie  ? 

—  Ei,  bine,  aceia  „au  pactat 
cu  inamicul  în  vreme  de  răsboiu" 
şt,  vezi  dumneata,  înnalte  raţiuni 
de  stat...  Ş'apoi,  la  urma  urmelor, 
ce  contează  o  duzină  de  preoţi 
mai  mult  sau  mai  puţin  intr’o 
ţară  de  proporţiile  gigantice  ale 
Rusiei . . . 

—  ...Unde  clopotele  au  amuţit 
de  mult!.,. 

Riposta-ţi  c  de  nestăvilit ! 

Dar  animata  pricire  continuă. 
Cel  ce  aşterne  aici  aceste  rân¬ 
duri  a  trăit-o  in  audiţie  internă. 
Şi  —  mai  e  nevoie  s'o  spună? 
—  ar  fi  fost  foarte  bucuros  să 
fie.  convins  de  contrarul.  Preo¬ 
pinentul  lui  nu  s’a  dat  bătut : 

—  De  altminteri,  să  nu  le 
mire  câtuşi  de  puţin  această  ca¬ 
tegorică  schimbare  de  poziţie. 
URSS-ul  a  făcut  Europei  —  şi 
întregei  planete  —  concesii  mai 
costisitoare  decât  redeschiderea 
bisericilor  cari... 

—  ...au  fost  prefăcute  în  ma¬ 
gazii  de  cereale,  săli  de  meetin- 
guri, cinematografe,  grajduri,  sau... 
şi  mai  rău !.,.  replicai  eu. 

Fără  să-şi  piardă  cumpătul, 
jovialul  meu  interlocutor  îmi  cită 
desfiinţarea  Kominternului. 

—  Rusia  bolşevică,  adaugă  el, 
se  întoarce  la  idealurile  împă¬ 
răţiei  pravoslavnice  de  odinioară. 
Indicaţiile  pe  cari  le  posedăm  în 
această  privinţă,  atât  ca  număr 


cât  şi  ca  varietate,  zac  mai  pre¬ 
sus  de  orice  îndoială.  Stalin  a 
restituit  celor  mai  brave  unităţi 
militare  drapelele  glorioaselor 
regimente  ţariste  de  gardă  Preo- 
brajenski,  Semîonovschi,  Jsmai- 
lovschi,  Pavlovschi,  şi  altele  pe 
cari  le-am  uitat,  iar  bogaţii  epo¬ 
leţi  în  fir  de  aur  ai  ofiţerimii 
prerevoluţionare  împodobesc  a- 
cum  umerii  gradaţilor  armatei 
roşii.  URSS-ul  e  mal  aproape, 
astăzi,  de  Rusia  lui  Petru  cel 
Mare  şf  a  lui  Nicolae  al  Il-lea 
Romanow  decât  de  exagerările 
de  circumstanţă  —  bune  pentru 
început !  —  ale  lui  Lenin  şi 
Trotzki.  Cât  despre  misiva  se¬ 
cretă  a  bulgarului  Dimitrow,  prin 
care  proletarii  din  întreaga  lume 
ar  fi  fost  asiguraţi  că  disolvarea 
Kominternului  pe  care-1  conduce 
nar  fi  altceva  decât  o  apucă¬ 
tură  şireată,  menită  să  zorească 
isbânda  „revoluţiei  mondiale", 
aceasta* io  plăsmuire  calomnioasă 
a  propagandei  axiste. 

Bonom  şi  locvace,  preopinentul 
meu  era  sigur  că  a  câştigat  par¬ 
tida. 

I-am  pus  în  faţă  un  număr 
recent  din  „Gringoire"  (30  Iulie 
a.  c.),  unde  am  citit  amândoi  o 
notiţă  care  poartă  straniul  titlu : 
„Le  cousin  du  Dlable"  (vărul  lui 
Satana). 

E  vorba  de  preşedintele  Uni¬ 
unii  ateilor  militanţi  din  URSS, 
evreul  Emilian  Jaroslawski,  alias 
Gubelmann. 

„In  capitala  tuturor  Rusiilor 
—  scrie  „Gringoire"  —  nu  cir¬ 
culă  decât  două  Rolls-Royce. 
Una  din  aceste  luxoase  limuzine 
este  automobilul  favorit  al  lui 
Stalin.  Cealaltă  îl  transportă  pe 
Emilian  Jaroslawski,  preşedintele 

Asociaţiei  celor  fără  Dumnezeu",.. 
Intimii  săi  şi  oaspeţii  de  marcă 
ai  Moscovei,  citim  mai  departe 
in  notiţa  amintită,  îl  pot  vedea 
pe  starostele  bezbojnicîlor  instalat 
la  o  somptuoasă  masă  de  lucru, 
deasupra  căreia,  în  orice  limbă 
europeană,  se  pot  citi  următoa¬ 
rele  inscripţii  îngrijit  tipărite, 
aşezate  sub  o  grandioasă  foto¬ 
grafie  a  basilîcei  sf.  Petru  din 
Roma  î 

„Puterea  întunerecului,  pe  care 
trebue  s'o  distrugem4* ;  şi  „Papa 
este  inamicul  nostru  nr.  I4'. 

Paplstaşîi  puri  sau  de  ocazie 

—  tip  directorul  „celui  mai  cu¬ 
rajos  ziar  politic44  din  România 

—  ar  putea  scoate  din  aceste 
cuvinte  de  ordine  nouî  argu¬ 
mente  pentru  proslăvirea  Vati¬ 
canului,  în  paguba  hulitei  Orto¬ 
doxii  „slavofile".  Orice  cap  care 
încă  n’a  fost  eomplectamente  îm- 
puiat  cu  prejudecăţi  primaţiale, 
va  brodi  —  suntem  siguri 1  —  în¬ 
tregul  şi— vai !  —  cruntul  adevăr  i 
Gubelmunn-Jaroslawski,  convins 
că  a  „lichidat44  clerul  ortodox 
pravoslavnic,  nădajdueşte  că  ar¬ 
matele  roşii  îi  vor  oferi  şansa 
de-aşi  strămuta  în  spre  Europa 
centrală  şi  occidentală  sălbăticite 
sale  unelte  de  eliminare  a  Iui 
Dumnezeu  din  lume.  Atâta  tot ! 

In  cazul  Kominfernului,  bolşe¬ 
vicii  au  avut  măcar  pudoarea 
să  anunţe  disolvarea  unuia  din 
cele  mai  puternice  instrumente 
de  anarhizare  a  masselor.  Dar 
ortăcia  celor  fără  Dumnezeu 
continuă  să  funcţioneze  încă.  Vaza 
de  care  se  bucură  în  Kremlin 
starostele  ei  —  somptuoasa  li¬ 
muzină,  marca  de  renume  mon¬ 
dial  Rolls-Royce  şi  biroul  amintit, 
o  dovedesc  cu  prisosinţă !  — 


aruncă  sau  nu  o  lumină  clară 
asupra  întunecatelor  intenţii  pe 
care  regimul  bolşevic  le  nutreşte 
faţă  de  Creştinism  ?  De  ce  au 
„jertfit44  Kominternul  şi  întârzie  să 
dizolve  Uniunea  celor  fără  Dum¬ 
nezeu  ? 

lata  întrebări  la  cari  aşteptăm 
să  ne  răspundă  altcineva  decât 
preopinentul  nostru  imaginar. 

Până  atunci,  noi  nu  vom  con¬ 
teni  să  credem  că  îmbietoarele 
îndemnuri  la  o  schimbare  de  ati¬ 
tudine  faţă  de  regimul  bolşevic, 
pe  cari  le  lansează  o  propa¬ 
gandă  credula  —  dacă  nu  rău¬ 
voitoare  —  ascund  cea  mai  te¬ 
ribilă  cursă  ce  le-a  fost  întinsă 
vreo  dată  popoarelor  cari  încă 
mai  cred  în  Dumnezeul  cel  viu 
şi  adevărat. 

Post  scriptvm :  In  emisiunea 
sa  pentru  România,  de  astă  seară 
(Duminecă  5  Sept.  a.  c.,  orele 
21,45),  postul  de  Radio  Londra 
anunţă  iminenta  alegere  a  Pa¬ 
triarhului  ortodox  al  Rusiei  şl 
constituirea  plenului  Sfântului 
Sinod  pravoslavnic.  Iniţiativa  — 
ni  se  spune  îi  revine  dicta¬ 
torului  Stalin,  care  ar  fi  recu¬ 
noscut  pe  cale  publică  patriotica 
comportare  a  clerului  dreptere- 
dincîcs  rusesc  în  cursul  actua¬ 
lului  răsboiu.  Mitropolitul  Chie- 
vului  —  afirmă  aceeaşi  emisiune 
radiofonică  —  ar  fi  înfierat  cu 
energie  „excesele44  comise  de  tru¬ 
pele  germane  de  ocupaţie  faţă  de 
sfintele  lăcaşuri  de  închinare  din 
cuprinsul  Ucrainei. 

Evenimentele  s'au  precipitat 
cu  o  graba  surprinzătoare. 

Miercuri  8  Septemvrie  a.  c. 
(praznicul  Naşterii  Maicii  Dom¬ 
nului),  noul  patriarh  al  Bisericii 

ortodoxe  ruseşti  a  fost  ales  in 
persoana  Mitropolitului  Serghie 
al  Moscovei,  Instalarea  sa  în 
scaunul  văduvit  din  1925,  sa 
făcut  Duminecă  12  Septemvrie 
a,  c.  Printre  cei  prezenţi  la  so¬ 
lemnitate,  se  aflau  Mitropoliţii 
Nicolae  al  Chievului  şi  Alexie  ai 
Leningradului,  ca  şi  reprezen¬ 
tanţii  guvernului  sovietic. 

Din  rândurile  căpeteniilor  bi¬ 
sericeşti  ale  Ruşilor  refugiaţi  in 
ţările  de  peste  Ocean,  s’au  ridi¬ 
cat  glasuri  de  protest  împotriva 
alegerii  acesteia. 

Neavând  la  dispoziţie  toate 
elementele  necesare,  ne  este  cu 
neputinţă,  deocamdată,  să  ne 
pronunţăm  asupra  canonicităţii 
acestui  fapt. 

Până  una-alta,  soborul  ierar¬ 
hilor  ortodocşi  ruşi  ar  fi  lansat 
un  manifest  către  căpeteniile  bi¬ 
sericeşti  din  lumea  întreagă,  in- 
vitându-le  să  se  asocieze  la  lupta 
pe  care  o  deschid  împotriva  Ger¬ 
manilor,  calificaţi  drept  cei  mai 
primcjdioşi  vrăjmaşi  ai  Bisericii 
creştine. 

E  nemaipomenit  ce  sc  petrece 
tu  Rusia  sovietică ...  GR.  T.  M. 

IN  Martie  1942  a  început  a 
funcţiona  noua  Facultate  de  Teo¬ 
logie  ortodoxă  din  Salonic.  Din¬ 
tre  primii  profesori  amintim  pe  : 

Pr.  Averchie  Papadopol  (Isto¬ 
rie  bisericească),  azi  decedat,  K. 
Petrakakos  (Drept  bisericesc), 
A.  Bonnis  (Patrologie),  B.  M, 
loanidis  (Noul  Testament),  B. 
M.  Exarhos  (Filosofic  şl  Peda¬ 
gogie  creştină),  N.  Kuimizopol 
(Dogmatica  şi  Morală). 

Nume  ca  ai  juristului  K,  Pe¬ 


trakakos,  autorul  unora  din  cele 
mai  bune  studii  de  drept  despre 
aşezăraintele  vechi  călugăreşti,  a 
celor  dela  Sf.  Munte  şi  asupra 
raporturilor  dintre  Biserică  şi 
societate,  ca  şi  al  temeinicului 
cercetător  ne  o- testamentar  (Mi¬ 
sticismul  sf.  Pavel,  Atena,  1936 
etc.)  sunt  garanţii  că  noua  Facul¬ 
tate  de  Teologie  —  necesară  nu 
numai  pentru  a  se  completa 
grupul  de  studii  universitare,  ci 
şi  pentru  a  da  Macedoniei  posi¬ 
bilităţile  teologice  pe  care  le  avea 
Athena  (din  1837)  şi  Halki  (1844) 
—  îşi  desvoltă  activitatea  ei  sub 
cel  mai  bun  augur  ştiinţific.  Ii 
dorim  viaţă  lungă  şi  plină  de 
roade. 

AM  aflat  cu  durere  de  moar¬ 
tea  vrednicului  profesor  de  Is¬ 
toria  Dogmelor  şi  Simbolică  dela 
Faculiaiea  deTcologie  din  Athena, 
Const,  Diovuniotis. 

Născut  în  anul  1872  in  oraşul 
sf.  Andrei,  Patras,  tânărul  absol¬ 
vent  al  Seminarului  teologic 
Rizari  şi  doctor  al  Facultăţii 
teologice  din  Athena  (1897),  a 
petrecut  vreme  de  mai  mulţi  ani 
la  studii  de  specializare  în  Ger¬ 
mania,  mai  ales  în  Leipzig,  unde 
mai  târziu  a  tipărit  în  limba  ger¬ 
mana  studii  despre  Hipolit  şi 
mai  ales  despre  Origen,  în  cola¬ 
borare  cu  marele  teolog  prote¬ 
stant  Ad.  Harnack  (1911).  Dintre 
studiile  sale,  răspândite  prin 
multe  reviste  —  a  redactat  vreme 
de  mai  mulţi  ani  revista  mitro¬ 
poliei  ateniene  „Mepos  Luvosanog" 
(1905 — 16)  —  amintim  : 

Sf.  Ioan  Damaschin,  Atena 
1903 ;  Starea  provizorie  a  sufle¬ 
telor  ( 1 904) ;  Tainele  Bisericii 

răsăritene  din  punct  de  vedere 
dogmatic,  1913;  Opere  inedite 
ale  sf-  Ioan  Hrisostom  (1912)  şi 
Ioan  Damaschin  (1914) ;  Nichifor 
Teotachi  (1913);  Nomocanonul 
lui  M.  Malaxos  (1916),  Studii 
despre  el  (1917);  Calinic  III  patr, 
C-polei  (1916) ;  Raportul  dintre 
biserică  şi  stat  în  Grecia  liberă 
(1916);  Diferite  studii  despre  T. 
Zigomalas,  Eug.  Bulgarul,  etc,, 
etc. 

Rar  chip  de  dascăl  universitar 
în  stare  să  fi  putut  îmbina  într’o 
singură  persoană  atât  erudiţia 
cât  şi  expunerea  cea  mai  simplă 
şi  mai  populară,  cum  a  fost  C. 
Diovuniotis !  Cei  care  l-am  auzit, 
îi  păstrăm  cele  mai  frumoase 
amintiri-  Felul  său  natural  şi  fără 
Înflorituri  cu  care  ştia  să  capti¬ 
veze  şi  sa  te  facă  să  înţelegi  şi 
cele  mai  dificile  puncte  de  con¬ 
troversă  dogmatică,  te  făceau 
să-l  apreciezi  lot  atât  de  mult 
ca  şi  dragostea  pentru  studenţi 
şi  modestia  în  traiu  cu  care  a 


fost  toată  viaţa  prieten  nedes¬ 
părţit. 

Academician  cunoscut  (din  1928) 
şi  unul  din  consilierii  nelipsiţi  ai 
mai  tuturor  miniştrilor  de  Culte 
şi  de  Educaţie,  greu  încercatul 
popor  grec  şi  biserica  sa  pierd 
în  prof,  Diovuniotis  unul  din 
stâlpii  săi  cei  mai  de  bază. 

TEODOR  BODOGAE 

RĂSPUNDEM  unui  cititor 
dornic  să  cunoască  numărul  şi 
numele  „tuturor"  Protopopilor 
Stavrofori  din  Arhiepiscopia  Si¬ 
biului  :  numai  cinci,  de  când 
există  ea.  Trei  dintre  dânşii  — 
Ioan  Moţa  (f),  Dr.  Dumitru  Stă- 
niloae  şi  Emilian  Cîoran  —  au 
obţinut  această  înnalfă  distincţie 
la  Rusaliile  anului  1940,  iar  cei¬ 
lalţi  doi  —  Dr.  Andrei  Gâlea  şi 
Dr.  Dumitru  Borcia  —  în  anul 
acesta,  din  prilejul  aceluiaşi 
praznic  luminat. 

„Telegraful  Român"  a  publicat, 
la  timpul  său,  aceste  amănunte. 


